
de vignude di Crist 


Il 2021 al rispuint 


VWVIVVWVWVWV 


al 944 dal Stàt patriarcjàl furlan 

al 2202 de fondazion di Aquilee 

al 2774 de fondazion di Rome 

al 5781 dai Ebreus 

al 1442 (par nò, 1395) dai Maometans 
al 2565 dai Budiscj 

al 75 de Republiche taliane 


Fiestis variabilis 


> 


> 
> 


> 


> 


> 


La Cinise (17 di Fevràr) 

Il miercus denant de prime domenie di Coresime 

La Domenie Ulive (28 di Marg) 

Pasche (4 di Avrîl) 

La prime domenie dopo il pleniluni dal ecuinozi de Vierte 
La Sense di N.S. (16 di Mai) 

40 dîs dopo de Risurezion 

Lis Pentecostis (23 di Mai) 

50 dîs dopo de Pasche 

| Corpus Domini (6 di Jugn) 


Fiestis di precet 


> 
> 


> 


Dutis lis domeniis 

| Prindalan 

Circoncision di N.S. 

La Pifanie (6 di Zenàr) 

Pasche Tafanie 

La Madone di Avost (15 di Avost) 
La Assunzion in cîl di Marie Vergjine 


Fieste dai Sants (1" di Novembar) 
Pasche dai Muarts 

La Madone Imacolade (8 di Dicembar) 
Imacolade Concezion 

Nadal (25 di Dicembar) 

Nassite di Crist 


Fiestis talianis 


> 
> 
> 


La Liberazion (25 di Avrîl) 
La Fieste dal Lavòr (1" di Mai) 
La Istituzion de Republiche (2 di Jugn) 


Ricorincis furlanis 


> 


> 


> 


Riviel dal Carnevàl dal 1511 (27 di Fevràr) 

La joibe grasse 

Aprovazion de leg 15 dal 1996 (22 di Marc) 
Ricognossiment regjondl de lenghe furlane 
Costituzion dal Stat patriarcjàl intal 1077 (3 di Avrîl) 
Fieste de Patrie dal Friùl 

Aniversari dal Taramot dal 1976 (6 di Mai) 

Aniversari de muart dal Patriarcje Bertrant intal 1350 
(6 di Jugn) 

Sants Ermacure e Fortunàt, Patrons dal Friùl (12 di Lui) 
San Martin Vescul (11 di Novembar) 

Aniversari de fonde de Filologjiche intal 1919 

(23 di Novembar) 

Sante Catarine di Alessandrie (25 di Novembar) 
Presentazion dal Strolic Furlan 

Sante Luzie (13 di Dicembar) 

Aprovazion de leg 482 dal 1999 (15 di Dicembar) 
Ricognossiment statàl de lenghe furlane 


Il Strolic Furlan pal 2021 


I numar passat dal Strolic (101 da la golaine) no ‘nd à imbrocade 

une; par ducj masse strampl’an 2020! Anbiseste an di dismenteà 
prin pussibil. O cròt che l’anade e sei stade la plui dificile di 
simpri (ta la ete moderne) e tancj umans a àn dovlùt sopuartà lis 
malegraciis diretis e derivadis di chest essar infinitesimàl che nus 
à condanàt a un grant cambiament tal mt di vivi, di relazionàsi 
e socializà. Dut al pues displasi ta chest periodi, ma il sens plui 
pesant e dùr di parà jù al è chel dai malàts che a son restàts 
di bessòi a frontà la malatie e, dispès, lis sòs consecuencis. 
Cun rispiet, fatòr pluiimpuartant, alè cheo sin chia contàse, pa la 
cuàl stin contents di véle scapolade. E ta chest timp di pandemie 
o stevi progjetant un alc cun Mario Carlini, alc di diviers, che si 
voleveinmaneàerealizà:nusàlassàtstal principi dichestpercors. 


Ma o ven al Strolic Furlan pal 2021. 

Lis ilustrazions da lis cuviertinis e chés ch'a compagnin i més a 
rivuardin il NOfcent ta l’art in Friùl. AI è un secul che al è siòr 
di artiscj che a àn dat impuartantis oparis di piture e che a 
son stadis sparnigadis in dut il mont, ancje tra i museus plui 
innomenàts. Cuadris che a mantegnin dentri di lòr trats, colòrs 
e prin di dut emozions une vore grandis che a fan smalità il cùr. 
E tra i miàrs di oparis, o vin sieltis chés di une colezion privade 
che il so proprietari nus es à proferidis cun entusiasim e soredut 
cun preseade disponibilitàt. Oparis impuartantis sedi pe lòr 
espressivitàt, sedi pe sielte fate jenfri i miòr cuadris di autòrs 
che dal sigàr a àn savùt testemoneà la storie de piture no dome 


regjonàl dal secul passat, e che a àn lassat il ricuart ancjemò 
fuart e vîf tai nestris cùrs. Insom un regàl ai furlans e ai amiradòrs 
di chest timp storic di grande inovazion socio-culturàl de bande 
di une famee che e à simpri cirùt e fat cressi il valòr de Bielece. 


Da ultin un graciis, par la realizazion di chest libri, soredut a: 

e itancjma tancj autòrs plui o mancul cognossàts che a àn dat il 
lr timp e la lòr art scrivint, piturant, disegnant e fotografant; 

e Giuseppe Bergamini che cun pene sapiente al à dàt une cerce 
di chest periodi storic-artistic; 

e Carlo Venuti che al è simpri vicin ta lis sieltis impuartantis da 
lis imagjinis; 

e Renata Viola par lis fotografiis des cuviertinis e chés dai més, 
in part fatis di jé e in part gjavadis fùr dal archivi di so pari 
Riccardo; 

e Anna Maria Domini par vé dàt il contribùt creatîf; 

e Claudio Petris pal contat cun tancj emigrants che a scrivin; 

e Elena De Sanctis pal preseàt jutori tal control dai tescj; 

e ducji orghins da la Filologjiche, par la libertàt che mi dan tal 
preparà il Strolic, e i siei dipendents. 


Infin un sens di agràt: 

e a chei che mi àn mandati lòr tescj e no àn cjatàt la gjonde di 
viodi il Iòr non stampàt; 

e ai tancj amîs che mi consein, mi judin, mi stan dongje cence 
domandà nuie e mi fan viodi lis robis sbaliadis. 


A ducj chei che a learan chest Strolic par vivi i dîs e i més che a 
passin, i progjets e i impegns, l’auguri plui biel par un bon 2021. 


Il Strolegant 


Il Nùfcent in Friùl: 


oparis pitorichis di artiscj di chenti 


ih 1990 tal Museum of Modern Art di New York e fo metude sù 
la mostre La sculture europeane dal Nùfcent: in dòs stanziis, uns 
dodis sculturis a presentarin ai americans un panorame complet 
dai risultàts principài de sculture dal secul XX tal nestri continent. 
Val a dî che no je la cuantitàt des oparis che e permet di vè une 
vision complete de art di un secul, ma la lòr cualitàt e la l6r selezion 
precise. Cu lis justis proporzions, al è ancje ce ch’a presentin chest 
an il Strolic Furlan e il Lunari ai letòrs: un excursus su la piture 
furlane dal Nùfcent, cun cutuardis oparis rapresentativis des 
diviersis tindincis che a àn caraterizàt la piture de nestre tiere, in 
linie cu lis espressions plui rilevantis de culture europeane, intun 
secul segnàt de varietàt di moviments artistics, che i artiscj furlans 
plui impuartants e plui creatîfs a àn cjapàt sù cun inteligjence. 
Ancje se lis pituris che a ilustrin il Strolic e il Lunari a son dutis 
di grant valòr, la innomine dai autòrs e je restade par plui jenfri 
dai confins dal Friùl o des regjons dongje: par esempli par Luigi 
Zuccheri (1904-1974), che te idealizazion ironiche e sureàl de 
vite tai cjamps, tes fantasiis lirichis dai siei bestiaris plasevui al 
pàr cuasi recuperà — forsit cu la mediazion dal amì De Chirico — 
alchimiis e ritmis barocs; cussì par Ernesto Mitri (1907-1978), che 
dopo di un inizi divisionist al cjape sù tai agns Cincuante elements 
neocubistics; par Augusto Culòs (1903-1975), protagonist tai 
agns Trente di une figurazion robuste e solide; avodàt a la piture 
informal tai agns dopo de vuere, Mario Moretti (1917-2008), artist 
cun svariadis ativitàts (pitòr, scultòr, ceramist e creadòr rafinàt di 


ogjets ornamentài), presint a cuatri Bienàls di Vignesie e a une 
Cuadrienàl di Rome; par Federico De Rocco (1918-1962), un dai 
fondadòrs de Academiuta di lenga furlana — parie cun Pier Paolo 
Pasolini, che i fasè ancje un ritrat famòs al poete — e si esprim cun 
elements neorealistics, realizant gustosis senis di vite cuotidiane. 
La frecuentazion di ambients culturalmentri elevàts e zove cence 
dubi a Luigi Spazzapan (1889-1958), interprete rafinàt di une 
piture ecletiche e moderne, e a Angilotto Modotto (1900-1968), 
che cui fradis Basaldella e Alessandro Filipponi al fonde tal 1928 
la Scuele furlane d’avanguardie, sodalizi efimar ma cun esplicit 
intindiment antiacademic, che al rapresente la vere fuarce 
inovadore de piture furlane. 
Autodidat, Fred Pittino (1906-1991), in contat cu l’avanguardie 
milanese a la fin dai agns Trente, al è stàt un preseàt autòr di 
pituris, di palis d’altàr, di afrescs par cetancj edificis sacris; Giovanni 
Napoleone Pellis (1888-1962), inscuelàt te Academie di Vignesie, al 
à ilustràt cun partecipazion cordial e intime il paisag furlan, soredut 
des monts: il “pitor de néf” al è cognossùt soredut pe sò opare 
mestre Viatic in montagne, piture a vueli dal 1921, di 178x336 cm 
conservade tal Museu di Art Moderne e Contemporanie di Udin. 
Il realisim crùt e la denunzie sociàl di Anzil Toffolo (1911-2000) si 
cjatin ancje te piture di Giuseppe Zigaina (1924-2015), protagonist 
european dal neorealisim, autòr tal 1952 dal famòs cuadri 
Assemblee dai lavorents sul Cormòr, une vore preseàt te Bienàl 
di Vignesie. Al va daùr dal neorealisim ancje Armando Pizzinato 
(1910-2004), cuntune ativitàt disvilupade jenfri astratisim potent 
e realisim coràt. Tal panorame internazional a jentrin cu la lòr 
art i fradis Mirko (1910-1969) e Afro (1912-1976) Basaldella, 
espressions dal inzen furlan a pàr cui timps. 

Giuseppe Bergamini 


Giovanni Napoleone Pellis, 
Paisac cun néf, agns ‘30 
vueli su carton, 40x31 cm 


ZENAR 


1 V S.te Marie Mari di Diu Prindalan 
2 S S.Basiliil Grant 
3 D NondalSignòr 
4 LS. Ermismartar 
5 M S.te Melie martare 
6 M Pifanie dal Signòr 
7. J S.Luzian martar Fieste dal Tricolòr 
8 VS. Severin abat 
9 S S.Julianmartar 
10 D S.Aldorimit 
11 L S. Paulin di Aquilee 
12 M Batisim dal Signòr 
13 M S. Ilari vescul 
14 JB. Durìdi Pordenon 
15 VS. Maurabàt 
16 S S. Tizian di Auderz 
17 D S.Antoniabat 
18 L S.tePrischemartare 
19 M S. Mario martar 
20 M SS. Fabian e Bastian martars 
21 J S.te Gnese vergjine e martare 
22 V. S.Vissent diacun e martar 
23 S S.te Merenziane vergjine 
24 D S.Francesc di Sales vescul 
25 L ConversiondiS. Pauli 
26 M SS. Tito e Timoteu vescui 
27 M S.te Agnule Merici muinie Zornade de Memorie 
28 J S.Tomàs d'Aquin dotòr de Glesie 
29 V S.Costantvescul 
30 S S.te Martine vergjine 
31 D S. Zuan Bosc predi 


1221 - Lis olmis di un Sant in Friùl 


bi di Lisbone, che intal mont ducj lu cognossaran par Sant 
Antoni di Padue, sul imprin al veve provàt a fà il missionari 
in Maroc. Dopo, di ce che si dîs, al è rivàt in Sicilie tal 1221 e dilli 
al è partît par un viag lunc, traviers di dute la penisule, passant 
par lis Calabriis, la Campanie, il Lazi, l’Umbrie, il Venit, fin a riva 
in Friùl, a pît. Daùr de tradizion, Antoni al è fondàt a Glemone il 
prin insediament dai Fraris Minòrs, almancul uns sessante agns 
prin ch'e vignìs vierte la basiliche di Padue. | storics a àn mostràt 
che Antoni al è stàt pardabon in Friùl, cuant ch'al jere Superiòr 
provincial dai francescans in Alte Italie e par chel duncje al 
jere vignùt a visità lis comunitàts francescanis dal Patriarcjàt di 
Aquilee, ch'a jerin sot di lui. 
A contin ch'al vedi predicjàt ancje a Udin, dopo montàt parsore 
di un len, suntun pràt juste li che dopo a àn fat sù la capele 
di Sant Antoni in Praclùs. Il Sant al jere stàt clamàt in Fridl dal 
patriarcje Pertolt, par dài a la int un spieli biel lustri di vite 
cristiane e finî di tirà sù lis glesiis dai francescans, che a jerin za 
stadis scomengadis. 

Il troi di Sant Antoni al è un itinerari ch'al cor ce plui ce mancul 
dilunc la strade fate dal Sant tal 1221 vie par l’Italie; pai votcent 
agns dal viag, tal 2021, si à pensat di slungjalu da la Sicilie al Friùl, 
passant pal plan, pai cuei, pai borcs da l’Ete di Mieg e pes citàts 
dal art, cjapant dentri i puescj plui leàts al Sant. In chest troi e 
varès di jessi dentri ancje Glemone, dulà ch'al è un dai plui vieris 
santuaris titolàts al sant di Padue. Paraltri, il santul di Glemone 
al è juste Sant Antoni. 


Sant Antoni cuant 
ch'al jere Superiòr 
provincia] al visitave 

i Fraris Minòrs in Fridl 
(piture a fresc intal 
convent francescan 
di Cividàt). 


Un altri Sant che si ricuarde in particolar chest an al è Sant Do- 
meni, muart a Bologne ai 8 di Avost dal 1221. Chest om, stele 
di cristianitàt, ch'al à fondat l’ordin dai Fraris Predicjadòrs, al è 
muart propit tal moment ch'al lusive di plui. Cuant che i àn fat il 
funeràl solen, li a Bologne, framieg dai personags plui impuar- 
tants di chel timp al jere ancje il patriarcje di Aquilee Bertolt di 
Andechs. 

Simpri tal 1221 e je stade une pestilence grivie che mai, ch'e à 
fat une vore di muarts in cuasi dute l’Italie e ancje culì in Friùl. 
Scomengade in picul, cun pòcs malàts, a la fin dal an e veve fat 
un stragjo di impestàts, che in cierts puescj no jere restade 
cuasi plui vite. Fortune che il flagjel nol è duràt trop (in ché volte 
ch'e jere la peste in Friàl, il patriarcje Pertolt al jere vie par lis 
Gjermaniis, a cjatà i siei feudataris dal Cragn). 


Claudio Mattaloni 


Dutis lis fotografiis dai tescj di Claudio Mattaloni, fàr che ché dal an 1821, a 
son sés. 

A Sant Antoni di Zenàr... 


DE Pale a vignive jù sivilant une arie garbine che a ti faseve 
gotà il nàs e lagrima i vdei. Ducj ai tignive las mans tal cliput 
da las gofes.! La canae no, ché a sbalonave di nîef e a slitave jù 
par Curtulîet mitint une breute sot il col e menantle par une 
cuardute tant che a fos la brene? di un cogherut.* 

Il soreli al ere flap flap e il frîet di Zenàr al becave. L’aghe stesse 
dal Rumader a coreve cidine sot la plote dal glag. Talas cises 
e talas cjarandes al ere dut un cisicà e un sgjarfa di mierlis e 
dordeis e un saltugà di uceluts minÙts: uites, luiers e petaròs. Ma 
la pi che a saltugave a ere la favite. “Favite sbite, lungje di talpe, 
curte di vite” a diseve la none Batelin stant dapiè dal spolert 
tant che jo mengjavi un mîel cuet tal for e la gjate a faseve il fùs 
sore la casse dai legns. A metàt di Zenàr a tignive di vali il lunari 
in spiete dal 17, la fieste di Sant Antoni, chel dal purcel, no chel 
dal zi blanc di Padue. Rivade, a nos confuartave cun: “A Sant 
Antoni di Zenàr une ore biel a vual e a San Valantin a si distude 
il lumin”, come dî che da Nadal la lùs a ere belzà cressude e che 
par San Valantin (il 14 di Fevràr) a si sarès pod0t zî a regolà las 
vacjes sence impia il feràr. Su la puarte 

da la stale al ere simpri picjàt 
un cuadrut di Sant Antoni. 


tasche 
redine 


3. asinello 


Il grop di Salomon. 

Al veve une mace in man a forme di T cun sù un campanelut, e 
un purcelut dapiè da la tonie. Un sant che al veglave su la buine 
salùt di ducj i nemài di cjase. E encje su la salùt dai cristians dal 
moment che, preantlu, a si podeve vuarî dal herpes, il fouc di 
Sant Antoni. Par scombati chest fouc a si mandave a clamà la 
Cigule. Alte di gjambes, vùei discocolàts, cjavéi a slas, pi strie 
che miedie a rivave dongje il malàt. A tirave fòr dal grimalon 
trie... imprescj: un lapis copiatîf par fà il grop di Solomon su la 
piel imboregade,* une crodie di argjel par onzile e une cjandele. 
E po, muvint la cjandele impiade in ca e in là par scjaldà la piel, 
a diseve: “Se la pelle brucia e dà tormento solo Sant'Antonio 
può darci lenimento”. Par chest servizi a si contentave di une 
zumiele? di noles. Da Sant Antoni a si usave disinfetà belapont il 
cjòt cul solfer e la cjalcine, a si netave il caupf e a si rinfuargave 
il breàr par meti tal net e tal sut il nouf... fituàl. E a si manda- 
ve la canae a soterà intal ort i unglins dal vecju purcel copàt a 
Dicembar, dantji a intindi che uì, tala eche, in timp di Vierte, ai 
sarès nassùts i purceluts. E dut a si faseve cu la sperance da vidîe 
picjàts su las stengjes dal camarin salams e musets, luianies e 
figadei e soredut tantes e penzes bafes” di argjel. Cussì al zeve 
encjemò il mont tal 1953 dopo Crist cuant che la int a si meteve 
cun plene fiduzie talas mans di Sant Antoni dal purcel. 


Gianni Colledani 


Furlan di Clausîet 


arrossata 
doppia manciata 
troguolo 

tranci di lardo 


Nau Ea 


STORIES DI VIN E DI OMS 
Jentrade 


e che si dîs “vin”! Lidrîs di antighe sapience. | antîcs a 
pensavin ch'al fos il prin segnal di Civiltaàt. Chel grant bocon di 
Polifemo, intal cjant omeric de Odissee, no lu cognòs. 

Nol rive a tignîlu. Abituàt a bevi dome che il lat des sés pioris 
e a mangjà cjar crude, al rapresente le barbarie de inciviltàt. 
Pastòr cuintri contadin. Ulisse invessite al cognòs e ce tant ben le 
fuarce di chel suc ch’al regale ligrie e morbin al om che cu le sò 
inteligjence, il sens da le misure e dal ecuilibri, al rive a dominàlu. 
Il filosofi gréc Platon intal so maraveòs Simposi a nus spieghe 
che gjoldi in companie il gust dal vin al stimule il pinsîr profont, 
a sgarfà jenfri i misteris dal timp, al permet di svicinasi a le lùs 
tremende e bielissime dal Mît, disvolugant parfin le muse di chel 
Diu che si plate daùr di ducj chei altris. E se propite a nol jude 
a cjatà fùr lis rispuestis, almancul al stice a ponisi lis domandis 
justis. E mentri che le cope plene fin sul èr e passe di man in man 
e di bocje in bocje, i lavris impregnats dal umidig di Dionysos, 
divinitàt de ebrece e de intuizion, a rivin a modulà il cjant da le 
Veretàt. Parfin le Muart incjocade di tante bielece si ferme. E 
come ch'al diseve il poete latin Orazi a le sò biele Leuconoe dai 
luncs cjavei neris: “No sta vè pòre, no vàl le pene di domandà ai 
numars babilonés il nestri destin. Bute sul fùc un len e gjenerose 
jemplimi le tace di vin. Amimi par dute le gnot. E che le albade, 
doman, nus cjati ancjemò imbracgats intal jet”. 


Angelo Floramo 


Le parochie di Sclùse al inizi dal Nùfcent 


1 26 di Genàr dal 1902 pre Pieri Foramìt, di Mueg, al è fat il so 
ingres come plevan a Sclùse. In chel stes an al à fat une relazion 
su le situazion da le parochie. Eco ce ch'al à scrit sul libri storic 
parochiàl. “Le parochie a l’è le plui pòre di dute le Foranie: a 
le ocupe un teritori fat dome di crets, il plui improdutîf di dut 
il Cjanal dal Fier. Timp indaùr i abitants ai vivevin unicamentri 
di pastorizie. Tancj ai erin costrets a domandà le caritàt. Ai 
erin ben educats e un grum religjous, massime chei dal Cjanàl 
di Racolane ch'ai vivevin plui isolàts. Finide le costruzion da le 
ferade Pontebane intal 1879, al ere vignàt a mancijà il lavòr. Cuasi 
cent fameis intal 1880 a si erin trasferidis inta Americhe dal Sud; 
ogni an, in Primevere, oms e frutats ai lavin a cirî fortune, cui in 
Gjermanie, cui in Russie o in Bulgarie e parfin inta Americhe dal 
Nord, dolà che le’ pàis a le erin plui altis. Ai tornavin a cjase par 
passà l’Unvier e ai consumavin ducj i vuadagns intal divertiment, 
intal bal e soredut inta ostariis. Ma plui gràf al ere il fat di vé 
puartàt in paîs gnovis ideis socialistis e anarchichis ch'a le vevin 
fat pierdi le religjon”. Cheste situazion a le veve influît sul 
benefizi ch'al spietave al plevan. | plevans di prime ai ricevevin 
regolarmentri le’ primiziis di patatis, fasùi, lat, lens e in plui atris 
ufiertis a Pasche, Nedal, intai batîsims, intai sposalizis... Pre Pieri 
al concludeve lamentansi che ai erin timps dùrs: le’ primiziis a le 
erin stadis abulidis e il formadi al ere calàt a 10-15 chilos parcè 
che il Cjanal a si rifiutave di contribuî. L’uniche jentrade sigure a 
l’ere ché da le’ ufiertis da le” messis. 


Antonino Danelutto 


Furlan di Scluse 


Preiere par un fi 


Ma tu mostrimi 

che e rive une albade 
daspò di ogni scùr 

e che il soreli al disfe 
ancije il glac plui dàr 

E po insegnimi 

trop che al vél 

ogni fros ogni stiele 
ogni pic ogni stele 

ogni gote dal to màr 

Il doman contimi 

cun numars che no sai 
e se la vite altri no je 
che chest seglot sbusàt 
di prové a tignîlu jemplàt 
jo di te 

tucunme 

no si stufarìn mai. 


Serena Fogolin 


1" premi tal Concors di poesie 
“Uno scritto d’Amore - Amore ti scrivo”, Ciasteons di Copule 2020 


Tarcint 


\ ol è facil jessi un petaròs: no sopuarti il cjalt e nancje il frét, 
e alore o scugni migrà ogni sîs més, plui o mancul, ancje s'al 
mi dl il cùr. 
A Udin, dulà ch’o soi nassUt, o ài cjatàt un puest ideal, a misdì 
dal cuel, fra il cjiscjel e il palag Mantica, ma no savés ce fature a 
difindi il Lebensraum: jo e la mè femine o cjantìn dut il dì par fà 
savé ch’o sin sul nestri, ma cualchidun al fas fente di jessi sort! 
No pratindìn di stà di besséi tal nestri Lebensraum, ven a stài un 
biel ort e un curtîl pluitost grandut: gjalinis e rassis, gardilins e 
parussulis no nus dan fastidi. No volìn altris petaròs fra i pîts! 
Si sin sposats di pòc timp e o sin lats in viag di gnocis a Tarcint. 
Jé e veve pòre dal frét e no voleve che cualchidun si metès tal 
nestri nît di Udin. Le ài cunvinte disint che si saressin scjaldàts 
cu lis flamis dai pignarài, e che cualchi ospit no invidàt al varès 
fat iconts cun me! 
O sin rivàts sù a soreli a mont, o vin svualat tes cisis des vilis su la 
Tor, e po fin sul cjiscjelat di Cuje, dulà ch'al jere pront il pignardl 
grant, une culine di pae, fen, stran, ramacis, lens rots. A Tarcint, 
o spiegai a la mé spose, lu clamin pignardài; di là da l’aghe pan e 
vin; di altris bandis medìli, parcè che a brusavin une mede. Te 
ultime lùs dal dì, par viodi miòr, vin svualàt fint a Sante Eufemie, 
su la culine di Segnà. Par prime e je comparide la sflameade dal 
pignardl grant, e subit dopo, dut in zîr, altris fùcs tal neri de gnot: 
un spetacul di no dismenteà! 

Gianfranco Ellero 


VITE DI PAÎS 
La blancje coltre da neif 


a cjamare sòre da cusine i durmivin almancul in sîs, i plui pigui 
doi par iet, un a cjàf e un dapît. Cul cressi si veve titul a vei 
un iet bessoi. Il paiarigc al ere plen di fòe di panole che ogni dì al 
vignive mot parcè che dulà che si durmive, encje se no si pesave 
trop, si formave la cove. 
Par durmî i vevin di jesci da cusine, là fùr ta cort e tune scjale 
di len là sù ta cjamare ch'a ere al plan sòre. D’Estàt no si faseve 
cas, ma cul prin freit lassà il clip da cusine par là ta glacere da 
cjamare nol ere trop biel. 
Di riscjaldaments nencje cjacarà; par chei plui pigui, che inmò 
noi ere in gràt di tegni dùr cuant che ur vegnive la sent, mè mari 
a scjaldave i pètui sul forn dal spolert e cussì la cove a ere un 
tichinin plui clipute. 
Ducj, tant ch'i si spoavin, si metevin atorn atorn di une stufute 
eletriche impiade juste il timp di dî las orasions e po ficjàsi biel 
svuelts sot das cussinas. 
A dî il vèr chés orasions as durave fint che si lave sot la plete: a’nd 
ere simpri da giontà cualchi recuie par un muart o par chel àti. 
Par cui che al ere debul di suste al ere pront l’urinàl da doprà, 
vint cure di no spandi, dopo véi sveàt chel che al veve il iet 
dongje dal pomul par impià la lùs. 
Dispiets noi mancjave, ma une volte sistemats ducj mè mari a 
studave la lùs e a dave ordin di durmî e di tasei sidinò a sares 
tornade sù cu la bruscje. Cussì si stave un tic cidins, juste il timp 
che jei a tornave dongje dal spolert. 
D’Inviern, se il timp al managave neif, durmî al daventave dificil 


pensant as slissiadas che i varessin fat la dì dopo e alore tocjave 
di tegni cjalàt. 

| doi balcons da cjamare ai dave su pa strade e dret vie di un, 
in face, tal cjanton dal stali di Tomas a ere une lampadine ch'a 
balave sot di une sorte di plat davant daùr che i faseve da cjapiel. 
Chel al ere il pont di riferiment da tegni di vouli, ma il freit nol 
mancjave e nou no si resisteve trop a sta aì in pilot miegs crots a 
cjalà; cussì, ogni cuàl trat, un pouc paron si jovave chel marilamp 
par viodi cetant ch'a ere cressude la tasse da neif. 

Tai véris, il tonf dal flàt di denti cuintre il freit dal di fùr, al dise- 
gnave figuras di glace che a tocjave di gratà vie cu las ongulas 
chel tant che a bastave par viodi di là e contà a chei aitis: ‘doi 
deits!’ ‘a son flocs tant che palancas!’, ‘a ‘nd è un cjap!". 
Cualchidun ogni tant al dave da intindi che a ’nd ere colade tante 
da taponà il parecjar che al ere subit sot tal cjanton dal stàli: ‘no 
po’ jessi!” E ducj ai jovavin sul balcon a viodi... tornant di corse 
tal clip da cove inmò cjalde. 

L’ere freit, ma no si molave fintramai che la sum no cjapave la 
vente e la dì dopo jovà a binore par podei cori a là a balinà la neif 
che a veve invulugat chel picul mont cu la sò blancje manteline. 


Celestino Vezzi 


Furlan di Curcuvint 


Intervent di Gjso Fior li da radio regjondl 
pa presentazion dal Stro/ic Furlan pal 1970 


dai amîs, us ringrazi par véimi clamàt encja me, cjargnel, a 
chest incuintri radiofonic e perdonaitmi se i no mi sei pre- 
paràt pa... lezion. 

| ai achì il prin numar dal Strolic, che a mi è stàt regalàt di Carlo 
Battistella a Milan, cuntuna letara indregada a Carli da banda di 
Bindo Chiurlo il 19 di Marg dal 1920. 

Stampat di Meni Muse e fi, il Strolic al à 54 pagjinas plui 16 di 
publicitàt. 

“| vin mantignQt il non — al è scrit — in memérie e onòr di Pieri 
Zorùt. Il librùt nol à altris pretesis di fàus léi cuatri bùzaris butadis 
jù ala buinetal lengàz ch’e fevele vuestre mari: tal chellengàz che 
qualchi furlan al é daùr a baratà cuntun ciart veneziàn bastart”. 
| Strolic pal 1920 al à denti il mùt di cjacarà di Cjassac, Romans, 
Vilagnova dal Judri, Udin, Fana, Barcis, Gradiscja, Zompicja. Au- 
tòrs innomenàts, che a van di Bindo, al Carletti, al Fruch. 

Dopo a vegnin pagjinas e pagjinas di marcjats di paîs, in ché vol- 
ta al era un parcè, vuei no plui. 

Dal ‘20 al ’70 cetancj colaboradòrs! Centenàrs, di Paluca a Ma- 
ran, di Concordia a Gorizia e Monfalcon. Encja dopo da guera 
ogni cjacarada a ven rispietada e ospitada. 

Las edizions a vegnin man a man simpri plui pengias, e ilcontignùt 
simpri plui prezious, cualchi volta, i lu dîs cengatristeria, fintramai 
massa leterari, e il popul a nol è rivàt adora a capîlu e a preseàlu. 
Chest achì che i ai sot man al è di lusso: 232 pàgjinas plui las 
gialas, e a son fintramai 22 chest an i colaboradòrs di Meni. 
Certas contas, certas poesias, certs studis e percè no, certas sa- 


tiras a son pardabon rouba di crestomazia, e di chest, tant che 

letòr, i ur ai gràt ai autòrs, e a Meni e Dino. 

Ce che i no rivi a parà jù al è il talian cu la desinenga. Dut al 

è studiàt (fùr che il cordenoneis), e jo i no sint il bonodòr das 

nestras valadas e das nestras monts, il savòr das cadengas, das 

inflessions da nestra int. Trei cuarts di Friùl al finìs par a e achì 

dut al è voltàt par e. A lu à clamàt “Almanacco” popolàr Ciceri a 

Cordenòns il Strolic. 

Amîs, che al torni pardabon popolàr: che a si uniformi la grafia, 

chest sì, ma che il Strolic a nol diventi una antologjia dai miòr e 

che, como las venas e las arterias, al puarti al cùr il sanc di tancj 

paîs e di tanta int, giovins, grancj e vecjos. Propuestas concretas, 

Alviero, e amîs da Filologjica e di Risultiva: 

-  rispiet e stima encja par cui che a nol è in linia e par cui che 
a nol è dacordo cu la interpretazion che a si da a la koiné dal 
Marchetti; 

-  ricercja, racolta e publicazion sul Strolic di vous gnovas che a 
murin scjafoiadas (tai boletins, tai gjornaluts, tai tancj fueis 
ciclostilàts); 

- ospitalitàt a ducj i mÙùts di cjacarà (biàts mai nou se las lengas 
a no fossin mantignudas vivas dai dialets!), almancul una pa- 
gjina cu la traduzion, encja al tamaveis, al sauran, al resian, 
al slàf dal Nadison. 

Cetanta contentega che al provarà cui che al larà in mont a bevi 

un flàt di furlan no incjimò o no dal dut incuinàt. E faseit svelts a 

tirà dongja e a publica. E no stait a cjacaràmi di Babele. Las pe- 

raulas di là sù, tesseras di un mosaic, metudas doncja ben pulît, 

a tornaran a fà sù un gn0f Fridl. 

Trascrizion di Paola Fior 
Traduzion dal talian tal furlan di Verzegnis par cure di Gloria Angeli 


Un non, una storia 


) n esercit al si radunava di matina bunora cun tant rumour di 
socui e dalminis. Scuasin dutis feminis zovinis ch'a lavoravin 
ta la filanda. Dodis oris difiladis cun mieza ora di ripous justa par 
meti alc sot dai ding. L'era un lavour di tre cuatri meis, dur, ma a 
erin bès sigùrs. Soradut par che zovinis che a vevin il morous e a 
volevin ingrumà alc par fasi la dota. Encja Tecla a faseva part dal 
esercit e a veva il morous. Un biel zovin ch'a i plaseva tant, mai 
sos di cjasa a no erin d’acordu. Ansi, a erin gelous che cualchidun 
a i partàs via ché fia, la unica fia. Ma parsè tanta gelosia? A è ’na 
storia un puc lungja. Scuminsiàn dal non. Tecla nol era un non 
usual da dàghi a li frutis. Si veva meraveàt encja il plevan. Tecla? 
Eria santa Tecla tal lunari? Mah! Saran modis dal moment. Cun 
tancju biei nons di santis ch'a si pol meti a ’na canaia... Encja l’im- 
piegat dal munissipi al si era meraveat. “Sotu sigùr che ti vous 
meti a tò fia un non stramp che no ai mai sintàt?” a i veva dit a 
so pari. “Coma si scrivia Tecla, cun la acca o sensa?” “Jo lu scrìf 
sensa acca”. 


Ma provàn a contàla la storia. 


Al è stàt un moment che i genitours di Tecla a erin disperàts. 
Ana la mama no rivava a parta in font li gravidansis. Par cuatri 
voltis a si era lusingada e a era zuda mal. A vevin provat dibant, 
a scoltà miedis e magus. ‘Na sera dopo rosari, una vecjuta si 
era vissinada a Ana. Era ’na femenuta che in paîs a vuardavin di 
brut vuli par via ch’a si diseva ch'a fos un puc stria e s’a podevin 
la tignevin al larc. Cjapada Ana par un bras, a i veva dit: “Va al 


santuari di Monteberico e compra il non”. Comprà il non! Se 
volia disi? “Va e vei fede. Va”. Sul moment Ana a è restada sensa 
peraulis. A voleva savé alc di pi, ma la vecjuta a era ormai zuda 
via. Sul moment no veva coragju di dîlu al so om, ma a continua- 
va a filàghi sora. Finalmentri dopo tanti discussions, ‘na matina a 
bunora, sensa dîsi nuia a nissun, a son zQts in bicicleta a Cjasarsa 
e a an cjapàt il treno par Vicensa. In confession Ana a à contàt 
il so desideri al confessour. Il frari, scoltat il bisuin, a i à dit che 
a zes a fà la penitinza vissin l’altàr da la Madona e ch'a spetàs. 
A era inzenoglada cuant che un frari si e vissinàt e inzenoglàt 
in banda. Scoltàt il desideri da la femina, a i è dit che la varès 
judada. A veva di fà una ufierta a la Madona e vé fede. Intant il 
frari si era levat e cun fà di solenitàt al si era vissinàt a un vàs dut 
decoràt ch'al era dongja l’altàr da la Madona. Tiràt di banda il 
cuiertin, dopo vé dàt ‘na messedada cun la man al à tiràt four un 
rudulut di cjarta sigilàt cun la cera lacca. “Chi al è scrit il non che 
ti daràs a la creatura. Romp il sigil dome cuant ch’a ven al mont”. 
Chista a era è stada la racomandassion. Data la benedission e 
racomandat di vé fede, a l’à sigurada che al varès preat encja lui. 
Dopo puc Anna a è restada plena. Tra pauris e preocupassions 
dut al è zut ben e a è rivada una biela frututa. Tal rudulut ch'a i 
veva dat il frari e che finalmentri a podevin vierzi a erin scrits doi 
nons: Tecla e Zaccaria. 
Erin passàs tancju ains e la zovina, biela e sana, no jodeva l’ora di 
fàsi ‘na famea, encja se i sòs di cjasa erin contraris. No vevin mai 
contàt a nissun, nencja a la fia, la storia dal so non. Ma sens’altri 
un dì, brassolant i nevuduts, a si varessin rindOt cont che una da 
li bielis robis da la vita a è la continuitàt. 
Adriano Mariutti 
Furlan di Sopula 


AI mulut 


n Vuanis lu clamavin “al mulut”, cjar di luiania fata sù a fiar di cja- 
val che si dava di regal ai fruts cuant che si purcitava in cjasa. 
Mi visi ancjamò cuant che stavi daùr da glesia, i muluts cjapàts 
di regal picjàts sot da napa da cjasa vecja, fats cuei cuntun got di 
vin neri e polenta taiada cul fîl... dopo... no, sai cemùt, soi cressu- 
da, i viei son làts indevant; si regalava pitost un salamp, guai a 
fevelà di marcundelis o sanganel o argel, sain, fricis... e al mulut 
al è stàt dismenteàt. Al è saltàt fùr uns trenta agns dopo cuant 
che “barba” Dario gi ju à regaladi a més fiis. Par me chel mulut 
mi faseva sintî ancjamò chel nulî di polenta e cjar purcina, fum di 
spargar e frét, fumata, la aga in bocja, il gust dal afiet da int, tocj 
che si ingrucjìs tal plat che pa primura no lu vevi mitùt a more- 
stà tal for... massa ricuarts par che més fiis vedin podùt capî... Jo 
no ai mai diti e crodi che no si sedin mai inacuartis da sacralitàt 
che a veva par me ché luiania toronda, chel torondel che si siara- 
va, vué tal îr, come se al timp nol fos passàt... la rovueda a cor, il 
mont al va indevant e ancjamò una volta il timp al glutìs lis usancis. 
Ju ai cjatàts par cas chei dîs achì, dopo agns, e al zovin che mi ju 
à vendUts al à dal sigùr pensat che ché siora cul cjapiel e cul vistît 
di fiesta no era dal dut justa o a veva alc... o i dava fastidi l’odéòr di 
roba purcina... (no si compra luianis cui vòi slusignàts di lagrimis...). 
Ju ai compràts di regàl par una fruta dal secul stàt... par regalàju 
vué a fruts che no san ce ch'al è daùr... a chiscj fruts no i contarai la 
mé storia... no cumò, magari plui indevant... par cumò mi contenti 
da tradizion che va indevant, vignarà ancja al timp da peraulis... 


Silla Stel 
Furlan di Vuanis 


La magjie dal non 


| veve cutuardis agns cuant che gno pari al jere vignùt in 

cheste Argjentine. Cun dibot dute la famee a vevin decidùt 
di là daùr dai fîs dal maiordom dal magjic Cjistiel di Brecà, gno 
nono bis Giuseppe Nonino. 
Nonino e Pina Codutti a vevin cuatri fies e un fi, Mario. Chest al è 
vignùt par prin a cirî un orizont gnQf in Americhe dal Sud. 
Stant che Mario al veve fat il troi, lis sùrs i son ladis daùr a Bue- 
nos Aires une par une cuant che si maridavin, ma la ultime des 
fies e jere Livia Fanny, mé none; la plui biele ma ancje ché e 
jere stade cetant timp in contat cui Savorgnans. E à maridat gno 
nono Uria, e a son restàts tal Cjistiel fin tal 1947. A àn vàt doi fîs: 
Brun il prin, e Silvan gno pari, nassùt a Nadal dal 1933. 
In ché gnot il timp al jere frét e cun cetante néf. Par mè none 
si svicinave al moment dal dà a la lùs, e Nonino e Uria a lerin a 
Sante Margherite dal Gruagn a cirîla comari a dome un chilome- 
tri lontan. A cjaparin il birog che al tirave “Mirko”, il mitic cjaval 
blanc di Brecà. La tiere e jere jù di plui di mieg metri, che a fasa- 
ressin fature di rivà in timp. Mirko al jere bràf, ma ancje Nonino 
al cognosseve il troi di cuant che al veve undis agns. A son stàts 
bogns di cjatà la comari e a le menarin sù. 
La pigule vòs dal agnulut si sintive tal aiar cuant che a rivarin. Nol 
à spietàt ch'al vignedi il Signòr a miezegnot e nancje la comari. 
Stant che al veve premure di rivà dal Nadàl, gno pari al è nassùt 
ancjemò cu la cjamese e lu àn clamàt Silvan. 


Eduardo Dino Baschera 
Buenos Aires (Argentina) - Furlan di Brecà 


Ernesto Mitri, Arlechin, 1947 
vueli su tele, 60 x 80 cm 


FEVRÀR 


1 L S.teBrigjide di Irlande badesse 
2 M Presentazion dal Signòr Madone Cereole 
3 M S. Blas vescul e martar 
4 J S.Gjilbertabàte S. Simon il vieli 
5 V S.teAghite vergjine e martare 
6 S SS. Martars gjaponés 
7 D S.Ricartre de Inghiltere 
8 L  S.Jaroni Emiliani predi 
9 M Stte Polonie vergjine 
10 M Ste Scolastiche vergjine 
11 J MadonediLlourdes Joibe grasse - Zornade dal malét (|) 
12 V S.te Lalie martare 
13 S SS.Foscje e Maure 
14 D SS. Ciril e Metodi patrons d'Europe e S. Valantin martar 
15 L S.Faustin vescul 
16 M St.teJuliane vergjine Ultin di Carnevdl 
17 M SS. Martars di Concuardie La Cinise 
18 J S. Simeon vescul 
19 V S.Conratrimit 
20 S S.Zenobimartar 
21 D S.te Noreregjine I di Cuaresime 
22 L CatedrediS.Pieri 
23 M S. Livi martar 
24 M S. Sergjo di Cesaree martar 
25 J S. Cesari martar 
26 V. S.Sandridi Alessandrie vescul 
27 S SS.Basilie Procopi 
D 

S. Roman abàt Il di Cuaresime 


1321 - Lis cjadenis sul flum 


| patriarcje Paian da la Tor ai 12 di Zenàr dal 1321 al dave fùr la 
sentence su lis cuistions ch'a jerin nassudis tra il vescul di Con- 
cuardie e il Comun di Puart di Gruàr. 

Un dai cantins al jere il Lemit, il flum ch'al salte fùr da lis risultivis 
da la Basse framieg San Vît dal Tiliment e Cjasarse. E je l’aghe 
ch’e à fat nassi e cressi Puart di Gruar, par chel clamàt dispès “la 
citàt dal Lemit”: il flum al faseve movi i mulins, che une volte a 
jerin i stabiliments plui impuartants par l’economie loc, al fur- 
nive di aghe la citàt e al jere une vie di comunicazion vantazose 
par la int e par la robe (ancje parcè che viazà par strade tantis 
voltis nol jere sigùr, ma fin pericolòs). Il so control al jere duncje 
strategjic. L’imperadòr Oton il III fin dal 996 al veve concedùt al 
vescul di Concuardie i dirits suntun grant teritori, ch'al cjapave 
dentri ancje une foreste e juste ben il Lemit. 

Tal 1321 al jere stàt tornàt a dî cun fuarce che di chel flum e jere 
parone la glesie di Concuardie, cun ducj i dirits e i dovés. E stant 
che su chel flum il Comun di Puart di Gruar al veve metudis lis 
cjadenis par motîfs di difese e di custodie, alore si scugnive dài lis 
clafs ancje al vescul, par ch'al podès movisi cun libertàt, vierzint 
lis cjadenis vie pal dì e sierantlis vie pe gnot, pe sigurece publiche. 
Ché claf, il vescul al veve di imprometi di tignîle simpri intorsi e il 
Comun nol podeve meti nissune altre cjadene — che si clamavile 
ancje palade o ristiel — ta chel flum. A vevin vùt ce dî ancje dal 
bosc dongje da la glesie di San Jacum: il patriarcje al sentenziave 
che ducj i doi a vevin di tignîlu di cont; po ch'a viodessin lòr se 
dividilu a miezis o dopràlu in comun, cemdt ch'a vevin miòr. 


Lis aghis dai flums 

a metevin in vore 

i mulins su lis rivis, 
ma a jerin ancje 
comudis viis 

di comunicazion, 
par la cual il lòr 
control al jere tant 
impuartant che mai. 


Tal mieg a jerin ancje cuistions di bégs, par vie dal possès da la 
Mude—- une sorte di dazi — che si veve di paiàle su dute la robe ch'e 
passave pal teritori. Il responsabil nomenat dal vescul al scuedeve 
di ogni marcjadant une lire di pevar e une tasse in monede, a 
seconde di trop grande ch'e jere la barcje; par cuintri al veve di 
tignî nete la rive, libare di barags e di lens, par dài la pussibilitàt 
di lavorà a comut a di chei ch'a vevin di mena i barcjons cjamàts 
di robe, che ju strissinavin cun gruessis cuardis stant su la rive. 
Cheste tasse e jere simpri stade da la Glesie; ma par vie che cualchi 
vescul al veve lassat di tiràle, cul timp il Comun i veve usurpàt chel 
dirit. Daùr il judizi dal patriarcje, però, labs al veve di finî. 
Prime di rivà al acuardi dal 1321, lis dòs parts in cause no vevin 
dome cuistionat a peraulis, ma a jerin ancje passadis ai fats, cum- 
binant di chei biei malans un a dam di chel altri. Di plui di cualchi 
bande a jerin stadis brusadis cjasis e a Fossalte a vevin puartàt 
vie lis bestiis. Cumò ducj i dams a vevin di jessi rifundùts, daùr dal 
valòr fissàt di un judig sielt a pueste. E par no ch'a saltassin fùr 
altris cuistions pal avignî, si veve di meti man — dutune cul vescul — 
ai statOts da la citàt di Puart, tignint bogns i articui vieris ch'a lavin 
ben e tirant vie chei che no jerin lecits. 

Claudio Mattaloni 


Memento mori... 


G no nono Zomarie al recuardave che a Clausîet, tal grant scjap 
di chei che ai lavorave tal vignal dal Signòra’nd ere di ogni fate: 
legris e suturnos, tignics e gjenerùes, gramolons e cotolins.? Cui 
al ere devot ai sants, cui a la Madone e cui... al fiasco. Ma ducj ai 
ere cetants scuelàts: ve’ monsignors e abats ferbints, dotorons 
in utroque e professùers di gréc e latin, bolpons che ai saveve ti- 
gnî a doremus grancj e pigui, glisies e convents, fraris e muinies. 
Pre Nardin dai Perîts al ere vicjari a Puart e al tornave a Duminisie 
par passà las aries nome sul colp dal cjalt. Bon di talpe, a i plaseve 
zirulà par trois e vòbides.? A no ere dì che al no zes vie a San 
Martin par vidîe il meravedes altàr di piere dut flurît di sants. A ju 
conosseve duc], un par un e a ducj al domandave une gracie no 
da pùec, chè da no murî! Chest caròl a lu roseave sence recuie. 
Guai se un gjat neri a i scjavagave la strade o se, vie pa la not, une 
cuite? a vignive a berlà fòr dal barcon! Par sconzurà il malefizi al 
tignive pontades intorsi medautes benedides dal vescum e tala 
gofe da la tonie un groput di Salomon fat da la Cie di Condo 
cun siet stecuts di 
noglàr. 

Insome, al credeve 
talas stries e tai 
striaments. 


donnaioli 
mulattiere 
civetta 


dà 
3 


La muart, che dut a vualive (foto A. Buldrin). 


Cuant che al levave al poave jù dal jet simpri il piè gjestri e se 
al incrosave la Patussarie al si segnave cu la man gcampe. Par 
no dî che al sunave la cjampanute dal gesiut dai Perîts tirantle 
cuntune tuarte di pauegne.*” Tal dîet al tignive simpri un biel anel 
d’aur dulà che su la rugjele al veve fat incidi un cjàf di femine cun 
tencj madracs par cjavéi. A ere Meduse, par sogorà la muart. 
Par dutes chestes ambasîes? al ere deventàt il zimbel da la 
mularie. Chel galup® di pre Batistin, sio compagn di Seminari, 
al ucave il fi di Doro a zî, vie pa la not, a businài: “Memento 
mori, memento mori!”. E Nardin: «Busaràt, bacede, vestu il 
gjaul a codèz!». Par pasàsi un nin al zeve sù in glisie a metisi 
in zenoglon dapiè dal altàr da las Animes. Al si segnave e al 
rumiave paternosters cjalant tal marmo las flames dal infier e las 
nivules dal paradîs, e i anzoi che ai tirave sù i bogns e ai pocave 
jù i triscj. E la Muart dute vuès, cul falcet in man e la crepe biele 
tonde e sbusulade tanche une pieze di formadi asìn, a sameave 
dî encje je: “Memento mori”. E a veve dongje la clessidre, la tiare 
dai papes e la corone dai res par memoreà che: “Muoion le città, 
muoiono i regni, copre i fasti e le pompe arena e erba; e l’uom 
d’esser mortal par che si sdegni”. Pre Batistin, par confuart, 
a lu invidave a tignî cont da las peravoles di San Francesc: 
“Laudato si’ mi Signore, per sora nostra morte corporale, da 
la quale nullu homo po’ skappare”. Ma cetant volentèr che pre 
Nardin al varès volùt inveze scjampà da ché femenate cul falcet! 


Gianni Colledani 


Furlan di Clausîét 


4 viburno 


fissazioni 


6 furbacchione 


STORIES DI VIN E DI OMS 
Le vît 


j oi ce bon vin di vigne! A cjantavin i nestris vons. E cualchidun 
al zontave une naine special, che a mi, di pigul, mi sunave sim- 
pri come une specie di cantilene magjiche. E faseve cussì: e dal 
vignal in ue, e da le ue in vin, dal vin po jù in cantine intun cjan- 
ton; da le cantine al butilion, dal butilion ae tace e da le tace in 
bocje, e da le bocje ae gose, e da le gose in panse, e da le panse 
in pisse, ma da le pisse in tiere e da le tiere in vigne! Joi ce bon 
vin di vigne! Un cercli magjic, là che il so principi aljere compagn 
a le sò fin. Un sarpint alchemic che si mangje le code, un inzirli 
che ti incjoche e si fàs Mît e Ritual. 

Ma tachìn dal vignal. Misteriòs, feminin, fecont, al è un cuarp 
sedutîf bon di assorbî le anime di un lùc. Ogni vignal al conte le 
storie dal puest là ch’al è nassQt e cressQt. E se le vigne e je anti- 
ghe, e je buine di une memorie ancestràl. Ce che nus spieghin i 
esperts cu le lòr sapience sientifiche, fevelant de mineralitàt dal 
teren, des stratificazions gjeologjichis, da l’esposizion al soreli, 
i nestris vecjos lu vevin bielzà intuît, in ché profonde compren- 
sion dal mont che si plate intal umit de salive, e dovente memo- 
rie che si conte. Disevin i vecjos che le vît e je come le cròs. E che 
Crist al veve ben spiegàt ai siei Apuestui che lui al jere propite 
ché vît. L’Arbor Vitae. 

Ancje le etimologjie dal non e je inmagant. Vît e Vite! Sance Vin, 
inte liturgjie cristiane de eucarestie, e son le stesse robe. Bevi 
chel sanc da le tiere al salve e al santifiche. Prosit! 


Angelo Floramo 


I bombardîrs americans precipitàts a Sclùse, 
in Belepeit 


A | è il 16 di Fevraàr dal 1945: le vuere a le va viers le fin. I todescs 
a si preparin a ritirasi e i anglo-americans ai cirin di dà il colp di 
gracie a le Gjermanie. Une formazion di bombardîrs cuadrimotòrs 
americans, partîts di bunore da le base di Venosa (Potenze) a le 
sta rientrant di une mission su le citàt todescje di Regensburg-Ra- 
tisbone, in Baviere. A le svuele a oltre cincmil metros di cuote 
cuant che parsòre Dogne, a le dòs e un cuart dopomisdì, a le ven 
cjapade di mire da le contraeree todescje Falk: un bombardîr al 
ven centràt in plen, al jentre in colision cuntun bombardîr ch'al 
svuele a flanc e ducj doi ai precipitin su le mont di Belepeit, par- 
sòre Vilegnove. | doi aparechios ai traspuartin in dut vincj soldats, 
dome nf ai fasin in timp a butàsi jù cul paracadute e ai vegnin fats 
prisonîrs dai todescs; dîs purtrop ai cjatin le muart. AI mancje un: 
colàt a plomp par doi-treimil metros cence paracadute, a si salve 
par miracul sprofondant inta neif che in chest periodo, fortuna- 
tamentri par lui, a l'è alte; al à un brag rot e cualche pache, ma al 
vorìs dopo poucjis setemanis gracie a le’ curis intal ospedal militàr 
di Tarvis. Un dai ndf brincàts dai todescs al rive a scjampà cul aiùt 
dai roseans e al ven consegnàt ai partigjans da le Garibaldi. Tancj 
sclusans ai assistin al incident, cualchedun al va subit sul puest a 
rindisi cont da le sciagure. Il 18 di Fevràr il plevan pre Tite Lenar- 
duzzi, cence fasi becà dai todescs, al va sù a benedî le’ vitimis e 
dopo cualche zornade, otignùt il permès dal Comant todesc, al 
torne sù cuntune ventine di volontaris par recuperà i cuarps dai 
dîs soldàts americans e puartàju a sepelî tal simiteri di Sclùse. 
Antonino Danelutto 


Furlan di Scluse 


Peneladis di marciàt 


Al tache di buinore ma no si sa a ce ore. 
Forsit cuant ch’al cjante il gjal... 
Si anime simpri plui di v6s e di colòrs 


Come opare di pitòr. 

Al scomence Tite a vosà: cjapiei par oms e siorutis 
Bielis e brutis! 

E Toni: ancje ca di me al è di dut, 

vistîts par grancj e pai fruts. 


E tache Catine: ca di me la verdure e je plui buine! 

E je la siore des rosutis. Al è l’om dal formadi stagjonàt 
Che si lu sint par dut il marcjàt. 

Intant la vecje Rusine e vent la sò gjaline. 

E je une file di barachis e bancons 


E la int legre e va 


clamade de antighe tradision. 


Clorinda Menean Tarussio 


1" puest al Premi internaziondl di poesie Renato Appi, Cordenons 2019 


Resie 


AN 


= stu bevùt a buinore?” o domandi a Jacum ch'al mi veve 
saludàt disint “Ciao Leo, tutto bene?”. 
Alore lui al mi spiegà che, step by step, al veve profitàt dal /ock- 
down dal an passat par perfeziona la sò lenghe “taliane”. 
“A mi mi pareve di jessi in clausure” o rispuint, e lui mi dîs che 
par talian si dîs /ock-down! 
“Cemlt fasistu a scrivi la peraule se nus mancjin la ‘k' e la ‘v 
dople’?” o domandi. 
“O come ju inglés, o cul nestri alfabet: /ocdaun al sune ben ancje 
par furlan!”. 
“Alore a son muinies di locdaun chéès di Mueg!” o dîs ridint. 
“Clausure e je une forme taliane anticuade.... ”. 
“Sint, Jacum, no ài propit timp di piardi: o cjapi la coriere par là 
a Resie, e ti saludi”. 
Par ché valade no passe tante int, bisugne propit volé là, magari 
dopo vè let ce ch'al scrivè il poete Mario Argante: “L'amont a 
Resie al è / un puint di rosis / dentri un scjàs di ploe”. Ancje Ella 
Adajewsky e scrivè cun amirazion: “La riservatezza, il pudore e la 
grazia delle donne resiane mentre ballano colpisce; non stupisce 
che l’Imperatrice Maria-Anna abbia mostrato la sua preferenza 
per questa danza”. La musicologhe si recuardà che i balarins di 
Resie a jerin vignùts a Udin tal 1842 par fà fieste al imperadòr 
Ferdinant il prin, ch'al veve comandàt a un pitòr il ritrat di une 
balarine roseane! Al è dut biel là sù: il paesac, il gustà, il ritmo 
des lòr danzis, lis feminis e il Or cjapiel: un intîr zardin di rosis, 
alt e maestòs, si metin sul cjàf! Pecjàt che pòcs a cognossin lis 
bielecis di Resie e l’origjinalitàt dal lòr carneval! 

Gianfranco Ellero 


Po 


Il Picat 


miei amîs mi clamin Pigat ma par ducj sei la Mont di Verzegnes. 

Sei a stà un biel toc sore Chianzutan. Ai doi fradis e une sr: il 
Cuel dai Laris, il Lovingole e la Cormoline. 
Il Lovingole al à un brut mal: milions di agns fa tant ch'a stavin 
cressint, il calcàr che a vin denti si è mudat in marmul. Cuant che 
i omps da val a lu àn scuiert, a àn tacàt a gjavalu fùr par judalu. 
Ancje in dì di vuei l’opere a continue plan plan e il Lovingole al 
mostre une brute cicatrice che i omps a clamin gjave di marmul. 
Sei la mont plui alte da concje di Tumieg, ma no sei come certes 
ates monts che àn voe di metissi in mostre fasintsi jodi bieles 
cui lòr crets lusints e no ai voe di vé cròs o strafanigs insom... tai 
agns a an provàt a lassà alc ma o cun la man di cualchidun o cun 
l’Invier e i lamps sei rivàt a gjavami dal cjaf chés robes. 
Sa mi ziri viers misdì, tas zornades di soreli rivi a jodi il mar e la 
lagune; invece s’a cjali di ché ate bande rivi a jodi il Cogliàns, la 
mont plui alte dal Friùl. A ca sù no si jodin masse omps, mancul 
che mai in Invier cuant ca zuiant cun la néf rivi a disegna bielissi- 
mes curnîs sù pas mé crestes. 
D’Estàt mi divertìs cun l’arie che rive frescje da bande dal Arzin 
e a cor sui miei flancs fin in somp, par dopozirà in tont ta concje 
dulà che è la casere di Val. A gjoldin di cheste arie ancje i grifons 
ca dopo tancj agns a son tornàts e a rivin svualant lizérs fin cassù 
a cjatàmi. Par trop duraraie imò cheste pàs? 


Enrico Radivo 


Furlan di Tumieg 


L’aiar senze non 


| ere nassùt par càs par vie di un misclìs cumbinàt dai agjents 

da la mosfere ta un timp no pandUt. 
Tal so essi al veve dutis li’ carateristichis dal aiar, al podeve sgar- 
nî su dut, essi malcuiet, gambià simpri vele, insumis une brute 
ande e di pi al ere senze colòr. 
Lui però nol doprave dut chist come chei altris aiars, no si sintive 
come lòr; chei a vevin ancje un non: buere, tramontane, maestràl 
e tant lontan di chenti a erin altris aiars, brauròs, famòs. 
Al veve sirOt tantis voltis di fà un pocje di amicissie cun lòr, ma a 
chei no i pocave masse di vélu pai pîts e lu scorsavin vie: “Tu sés 
flap —i disevin— e par zonte no tu às nancje un non, semòt fasino 
a clamàti?”. Lui plen di sudission al scjampave a taponèsi enfri li’ 
pieris da li’ montagnis, ancje par vie ch'a vevin metùt ator la cja- 
care che lui al vignive dal forest e di sigùr la sò nature no ere clare. 
Cui podie essi un che si sgrisule a viodi chei altris aiars che cul lòr 
tirà a mata strissavin il nÒl fin a fàlu vaî come un scoreàt, lòr ch'a 
erin scuasi contents cuant che a sintivin a dî: “Ce aiarat, al tae 
parfin la muse e a entravin par dut senze rispiet, senze creanse”. 
Lui invessit al veve dentri di se un grant sens artistic, cuant che la 
néfa scomensavea colà, alfaseve in mòt che i flocs a deventassin 
tantis paveis blancjis e li’ faseve svualà ator, l’aghe la faseve 
deventà tocs di diamants e cul soflà lisér li’ nulis a deventavin 
bombèas, ma par vie che lu vevin cjapàt in piche, al rivave cualchi 
aiar brut a disfà li’ sòs creassions. 
Nissun al è complet tal so essi, tant mancul l’aiar ch'al è simpri a 
sirî se che nol cjate, l’intîr di se stes al è dificil cjatàlu. 


Cussì al scomensà a là ator ta li’ oris pissulis intardantsi a voltis 
sul cricà-dì e al fo ta une di chés matinis che un aiar lisér come 
une pavee lu veve apene sfreolàt par po disfàsi subit dopo. “Cui 
sa di cui ch'a è ché soflade cussì dolse” al pensà; si smaraveave, 
nissun si ere mai interessat di lui. La matine dopo al fasè di dut 
par intardàsi e i parè parfin di essi tal mies di un sium, cuant che 
al si sintì di gnQf chel reful che lu cjarinave; dut ingolosît al parà 
vie la sudission e plen di coragjo al domandà: “Ma cui séstu tu, 
di dolà venstu?”. Come une sumiele di notis a rivà la rispueste: 
“I soi la bavisele e cul mé soflà dols i fàs dal mè miòr par disfà il 
calòr dilunc vie li’ gnots e ta li” primis matinis d’Istàt”. “No vevi 
mai sintàt a fevelà di te” i rispuindè lui. “A è vere — a sontà — ma 
jo i lavori senze fà rumòr e no doi tal voli, il soflà mé al è dols, 
tant che al rive a cjarinà ancje l’arpe e soi convinte che ogni opa- 
re, ancje la pi impuartant, a devi essi fate tal cidinòr”. 

Chiste rispueste i fasè capî che nol veve pi di vergognàsi dal so 
mt di essi e che cualchidun che i someave i varès fat compagnie. 
Cussì tal cricà-dì ta lis matinis d’Istat la bavisele e l’aiar senze 
non, si èvin insieme e a passin a rinfrescjà dut e l’albe ju cuche 
contents tai colòrs dal creàt. 


Marisa Gregoris 


Furlan di Cjamin dal Tiliment 


I arbui gjenealogjics 


R timp da la invasion dal CoronaVirus mi àn domandat di dà 
’na man par meti adun un “arbul” da la gjenealogjia di ‘na 
famea dal gno paîs. 

Cun plasè ma cun pucis conossensis mi soi mitùt di buna volon- 
tàt vuardant scrits, documents, cjartis, regjistris che a partivin 
da la fin dal 1600 fin al inizi di chel altri secul. 

Poben i ài fat ‘na fadia mostra par via da la strutura che ’na volta 
‘vevalaCumunitàtdaipaîschea era cumpunuda da grandisfameis 
identificadis, parlamaioransa, da tre-cuatri cognonsa sé volta in- 
dividuadis da soranons, sedi par li’ informazions che dirai chi sot. 
Chistis lis dificoltàts. 

Prin di dut li” scrituris dai plevans fatis spes cun abreviazions (ma 
a si imparin), cun caligrafia che a gambia da estensòr a estensòr 
e che a muda encja da li’ cundizions dal moment che a son stadis 
poiadis tai regjistris. 

Podopo a saltin fòr li’ ripetizions dai nons, di come che a son 
clamàts i frutins che a vegnevin batiàts ripuartant il midiesim 
non dai vons o dai barbis o agnis, ma encja dai fradis e sòrs 
nassùts e da li a puc muarts. Un mies ingherdei che al fàs 
doventà pi impegnativis li’ ricercjis. 

Infin a si cjatin eròrs umans tal scrivi e ripuartà paternitàts e 
maternitàts; spes a si cjatin fîs di N.N. o pigui bandonàts denant 
a la glesia che ur ven assegnàt un cognon di fantasia come “Ca- 
sadei”, “Diolosà”, Diotallevi”, “Esposito”, “Incerti”, “Innocente”, 
“Trovato” e vii. 

Insumis par cjatà il dret sui vons a bisugna essi serios, lei, studia, 


e scrivi cun competensa lassant pierdi chei che a implenin arbui 
gjenealogjics partint dai prins secui dal passat mileni e che a 
fasin ducj derivà da fameis di nobii o di siorons! “Ogni dì al passa 
cun cuco e beàt cui che lu cuche!”. 

Finit il lavurut i ài fat ’na riflession: “Tai secui che a vegnaran se 
cjatarane da la nostra epoca, di nù che tai ultins 70 agns i vin 
savoltat il mont e la cjera che i pestàn?”. 

Nuia di clar, di intuibil e cun nissuna pussibilitàt di sincerasi su la 
veretàt di chest moment storic. 

A cjataran paris e maris che a rivin da cuissà dulà: da cuàl conti- 
nent e cui che a erin i lòr vons. Podopo no capiran i mutaments 
dai components da la famea: gjenitòrs che a no son tài, fradis 
par mout di dî, nonus mai cunuss0ts, nevouts acuisîts dome su 
la cjarta. 

A zaran tai regjistris eletronics, là che pirulis di energjia infini- 
tamenti granda a no varan nissun percors da podé cori davòr o 
a cjataran che la semensa di un omp a è stada data daùr com- 
pens a cuissà cuala femina! Ma encja il contrari, lassant libera 
la vostra imagjinazion. Opùr che, sempri la samensa, tignuda in 
congelatòr a 200 grados di freit e tirada fòr, agnorums dopo, 
par metila a produsi cun intervents di altega, bieleca, colòr dai 
vui, cjavei, piel, lungjega das mans, orelis, nàs e se che al sarà di 
moda al moment. O a la fin capî che il DNA al è stàt operàt inse- 
rint, cuàl caratar dal nouf uman, se che un al brama! 

Al sarà un mont picinin, tant picinin là che la fuarsa dal om a è 
dada da mentalitàts diviersis da chés che si vivin adès. 

Un mont infinitesimal là che un invisibil virus al rebalta la potensa 
dal omp e, forsi, gran part da la sò storia. 


Il Strolegant 


Il nazionalisim furlan 


I nazionalisim furlan al è mal consideràt in Italie. Coma ch'a mi 

à dit ’na dì na siora: “Ah, subit i furlans a àn da fà i gjaluts! No 
sonen talians coma chei altris, po?”. 
Eh no, a no son talians coma chei altris. E nencja i talians a no 
son talians coma ducj chei altris. Cual napoletan al volarès so- 
meà a un florentin? E cuàl siciliana un roman? A vulî dut sempli- 
ficà, a no si capìs pi l’anima dai popui. 
Dopu tancju ains ch'a son stàts dispressats par via da la miseria 
e da l’emigrazion, pal fuart acent in lenga, cun tant di soranons 
coma “polentons”, par esempli, i furlans a son rivàts in stes a 
tiràsi sù da la puaretàt un puc a la volta, e adès a àn la fuarsa e la 
volontàt di fà viodi ch'a esistin encja lòr. Alora, parsè dispressà 
la voia di vivi? 
Tantes bieles rubes a son furlanes: le’ monts frescjes e le’ aghis 
limpides, il mosaic mondialmentri cognossùt, il prossut di San 
Danél... E tantes altres bieles cualitàts a son furlanes: la mo- 
destia, la serietàt, il perfezionisim, il coragju... 
| furlans a àn da vî tant sufrît intai timps passàts, ch'a sei par 
colpa da le’ invasions o da la fan, a no dovarès però dà ai furlans 
il dirit da dispressà chei altris, talians o forescj ch'a sein, e no vulî 
considera ch’a possin fà encja lòr bieles rubes e cualchi volta for- 
cit pi bieles di chés dai furlans. Seben i preferìs di gran lungja il 
prossut di San Danél, i mangi encja chel di Parma ch'a nol è màl. 
Il Montasio al è saurît, ma il grana al è special. Nualtris i fevelin 
mal il talian, va ben, ma par dîsi la veretàt, i francés a lu fevelin 
incjamò pesu. A ni plàs la polenta, al è vér, ma a ni plàs encja la 


piza e il paneton. | sin brauròs dal nestri mosaic, i vin reson, ma 
sa si vuarda chel dai romans imperiài, al era pi biel e pi artistic 
dal nestri. 

Eh alora? Nissun al è un Diu su la cjera! Nu i vin na tradizion 
cristiana, ch'a ni puarta a vardà un om cenga prejudizis, un om 
coma un fradi. 

Il mont al à tanta bisugna di amér, no di dispreseà. Ma la cjati- 
veria a è spes fia da la pòra. E i altris a son coma nu, a an pòra 
da la nestra potenga, dai nestris judizis. E se invezit nualtris i ghi 
dessin na man? Coma ch'al conta un vecju proverbi furlan ch'al 
ripeteva simpri gno pari: «Ducju un puc a nol è nuia, ma dut un 
alè massa». 


Eleonora Mongiat 


Versailles (France) - Furlan di Secuals 


DISLEELENGHIS 


A Rivis a son li’ rivis che cuant che ti rivis 

no ti rivis a capî se li’ rivis a son seadis o serpidis. 
Se ti intivis a viodi alc ta li’ rivis 

al pos essi nome Chel di Rivis che cu li’ pivis al suna 
par che ti vivis ta li” rivis di Chel di Rivis. 


Augusto Culòs, Puart Venere, 1935 
vueli su tele, 110 x 80 cm 


MARC 


S. Albin vescul 


S. Cuint 


S. Selmo di Cividàt 


S. Casimîr di Polonie princip 

S.te Rose vergjine 


SS. Perpetue e Felicite martaris 


Ill di Cuaresime 


S. Zuan di Diu predi 

S. Domeni Savio fantat 

B. Luîs Orion predi 

S.te Mitilde regjine de Gjermanie 


IV di Cuaresime 

S.te Luise di Marillac vedue 


po 
(ca) 


SS. Elar e Tazian martars 


Patrons di Gurize e arcidiocesi 

S. Patrizi vescul 

S. Ciril di Jerusalem vescul 

S. Josef spòs de Madone 

S.te Sandre martare 

S. Benedet abat 

S. Benvigndt vescul 

S. Turibi vescul 

S. Romul martar 

Anunciazion dal Signòr 

S.te Guste vergjine 

S. Sist IIl pape 


Domenie Ulive 

S. Firmin vescul 

S. Beniamin martar 


1321 - La fradaie dai “Bogns umigns” 


) ne volte lis confraternitis laichis si cjatavin par ogni lùc, 
associazions spontaniis di int che a nassevin par une reson 
spiritual e, dispès, ancje par dàur assistence material a chei ch'a 
vevin dibisugne. A Udin, ai 24 di Avost dal 1321 e nasseve la 
fradaie dai “Bogns umigns” di borc di Gracan, ch'e cjapave dentri 
dute la int da la borgade, bastave ch'a fossin onescj lavoradòrs. 
E jere istituide a onòr di Diu, da la Beade Vergjine, dai sants 
martars Zorg e Cristoful, ma ancje da la glesie di Aquilee e pal 
zovament da la “tiere” (citàt) di Udin, che in ché volte e jere daùr 
a cressi. 

Lis confraternitis a vevin une lòr struture e criteris di funziona- 
ment, fissàts par statùt. E di fat in ché dì stesse a vignivin scritis, 
par latin, lis regulis par i socis, ch'a fissavin plui di dut i lr oblics 
di devozion e di caritàt. Daùr di chei statùts, i confradis a vevin di 
tirasi dongje la prime domenie di ogni més ta la gleseute di Sant 
Zorg — tal cjanton di vie di Gragan cun vie Cisis — par fà messe e 
par fà une ufierte ognidun dalr lis sòs pussibilitàts. 

Se cualchidun nol rivave a vignî, al veve di mandà i bécs par la 
femine o par un’altre persone; ogni volte ch'e jere messe, ducj 
a vevin di puartà cjandelis e dî 10 Paternoster e 10 Avemariis. 

A jerin une vore atents a la cure dai muarts: cuant che un 
confradi al murive, ducj chei altris a vevin di là a cjase sò, par 
cjapà sù il muart e puartàlu prime dentri in glesie cun cuatri 
ceris grancj impiàts, e po in cimitieri a soterà. 

Ognidun al veve di tignî in man une cjandele e recità par l’anime 
dal muart 50 Paternoster e 50 Avemariis; compagn si faseve par 


| “Bogns umigns” 

di borc di Gragan 

a Udin tal 1321 

si metevin adun 
intune fradaie devote 
e caritatevule (piture 
a fresc ta la glesie 
cividine di Sant Blas). 


la femine di un confradi; impen che par chei altris da la famee a 
‘nt bastavin miezis. 
Se un confradi al jere intune situazion une vore dificil, in plene 
miserie, si veve di judalu cui bégs da la casse da la fradaie, si che 
duncje chestis associazions a fasevin ancje di assistence, che si 
fasevile ancje di altre maniere, cul curà i malàts e cul tirà sot il 
cuarp di cui ch'al jere muart fùr di Udin. A cui ch'al jentrave ta la 
confraternite e al rispietave pulît i siei ordins, i patriarcjis i davin 
cuarante dîs di indulgjence. Cui ch'al falave, invezit, al veve di 
paià une multe. Cuant ch'a sucedevin barufis tra i confradis, che 
si pacavin, si veve di meti pas; ma se a continuavin a pestàsi i 
cuars, i responsabii ch'a disubidivin a vignivin paràts vie a colp 
e scancelàts da la liste dai iscrits, parcè ch'a no podevin plui 
jessi tignùts par Boni homines (Bogns umigns). Il stes ur tocjave 
tanta lis feminis che si puartavin in maniere disoneste, tant a di 
chei ch'a vivevin in stat di adulteri sot i voi di ducj e che, dopo 
metùts in vuaite par trè voltis, di stes a tignivin in dispresi lis 
racomandazions dai retòrs (i sorestants) e a lavin indevant a dà 
scandul. 

Claudio Mattaloni 


(Gal 
(U6) 


Las tasses di Nadal 


\ adal di Tiziu al steve laù in Celant, tai Zincos. Al ere alt, sclagn e 
di biel portament e tant meticulùes. In cjase al ere dut in dret, 
dut un orden, e cussì encje ta la stale e ta la stanzute dai imprescj. 
Tai lavQers di legn al veve mans di aur. AI doprave splanes, siés, 
trivieles e scarpei che lui stes al gucave e ducj chescj imprescj 
ai veve un scapug par no ceòsi.! Cul legn stagjonàt, aer, frassen, 
vuar, ciriesàr, cjastignar al faseve cjadrees, scjalutes, scagnuts, 
sieles da molzi, podens, stantoi? e matecuts pa la canae, 
soredut cjavaluts da nigule e cragoles da menà da Viners sant. 
Cul prin cal di lune di otobre al ere belzà in Lavacîet o talas 
Marcuegnes par cirî plantes da taà, rube vecje o sglovade.3 Encje 
tal bosc al voleve vidîe dut in orden. A judalu ai vignive certs 
puarins sence bosc che ai si contentave da la bocjade e da fà i 
bedecs*a miezes. Par strassinà fòr lastaes cu la cuarde e la rincje® 
Nadal al faseve in teste la gjoe, ven a stà il smus par che ai no 
frantàs talas radîs o tai claps. La ramae dispedade a la puartave 
in strade cul zei la 
sò femine, la Trize 
di Pecol, par fà un 
pas di legnes da 
vendi e fà front a 


perdere il filo 
girelli 
schiantata 
sarmenti 
anello Las tasses, ai cres in Vierte e ai cale in Sierade. 


UU saWN » 


la prediàl. A las tignive adun cun frascjes di noglaàr a sforcjàs che 
ai no slacàs, in spiete che al vignès Badolio cul cjaval a cjamales. 
Dute la rube pi minude e tuartice a la faseve inveze menà tal 
curtîl e cu la siee a man (che la motosiee a sarès rivade ben 
dopo) a la taave di une cuarte e mieze juste, né pi né malcul, 
dulà che al colave il segnu, encje se al colave suntun grop. Par 
no stà simpri a misurà al veve fat une mace di cuarnolàr cun 
tencj segnos ogni 30 centimetros. Nuie al zeve stracàt. | ffîs Dilie 
e Checuti ai racueve encje las scjeles e il seghig. “Ocju al mestri” 
al diseve ai fantats che ai lu judave a spaca. Al ere uì, ta la sfése, 
che a bisugnave plantà la manarie o il coni par fà malcul fadîe. 

Il meis di Marg, belbelu, al si meteve a fà las tasses sot la loze, 
une di cà e une di là da la puarte da la stale. Nadal al intassave i 
legns cun sest: cjàf e code, taronts, spacàts e manei, mitint i pi 
biei tai cjantons o in fronteviste. Cuant che a ’nd cjatave un stuart 
a si sustave: “Ah i gobos, ai no stan ben nencje in paradîs!” Man 
man che la tasse a zeve sù, a la traguardave cul vàli, cul nivel e 
la scuare. Dulà che cualchi legn al ere un’arie fòr di plomp, a lu 
bateve dente cuntune maguelute. Ta dut chest mùr di legn a 
no sarès passade une surîs. Pi che tasses ai ere un mosaic, une 
piture. Al sarès stàt un pecjat disfales, ma la Trize, dai Sants, a las 
disnigave. La int, un nin invidiose, a diseve: “Eh, cumò las tasses 
ai cumince a calà!”. E Nadal, bonari: “Be’, sperìn che a sei cussì 
encje par chés dal Governo”. 


Gianni Colledani 


Furlan di Clausîet 


STORIES DI VIN E DI OMS 
| munics 


Potatio matutina sicut bona medicina, 
potatio meridiana neque bona neque mala, 
potatio vespertina erit certe tua ruina. 


jere chiste le detule par latin che l’ordin di San Benedet e 
doprave par dimostrà ce tant impuartant ch’al jere bevi vin 
in maniere responsabil e atente, come se al fos une medesine. 
E al racomandave che bevilu a buinore al fàs une vore di ben. 
Dal daspò misdì invessite nol è ch'al zovi ma nol fàs nancje màl. 
Disìn che no son cuintrindicazions, par doprà un lengag dal dì di 
vué. Ma bevilu vie pe gnot, cuant che il soreli al è làt a mont, al 
è periculòs e ancje devastant. | munics di San Benedet a forin, 
inte Ete di Mieg, i plui grancj difusòrs di vignài e produtòrs di vin 
in Europe. Oviamentri par resons culturàls. Inte badie si veve di 
celebrà le messe ogni dì. E rapresentave il moment plui alt di 
dute le vite di un muini, avodade, come che o saviìn, a le preiere 
e al lavòr, seguitant chel famòs ora et labora che al rapresente 
le lidrîs plui impuartante di dute le Regule benedetine. E duncje, 
dal moment che il cor di ogni messe e je le celebrazion da 
l’Eucarestie, il vin nol podeve mancjà. Almancul in chés regjons 
là che si podeve fà cressi le vît. In Friùl le Badie di Rosacis e 
jere doventade famose pal vin particolarmentri bon che si 
produseve, chel Rosacense vinum tant decantàt da lis cronachis 
e ancje dai comentadòrs. Lis sòs cjanivis e cantinis a doventavin 
une risorse impuartante par dut l’Ordin, rivant a sodisfà lis 
richiestis ancje dai monasteris plui lontans. 
Angelo Floramo 


Ricuarts di vuere 


p- cognossi i aveniments ch'ai erin sucedùts a Sclùse in- 
tal Nùfcent al bastave là a Racolane aì da le Gracie dai Nan- 
is, muarte tal 2000 a 93 agns e lucide fin al ultim. A si ricuar- 
dave di ducj i fats, sie di frute che di viéle. Chescj che contìn, 
ai son fra i tancj capitàts inta le’ dòs vueris. Cuant ch'a l’ere 
scopiade le prime vuere mondial, a Racolane i cjamps ai erin 
stàts ocupàts dai soldàts dai “Lupi del 4° Genio”, ducj meri- 
dionài e fîs di benestants. Ai Alpins che ai passavin di aì par là 
al front, lòr — imboscàts privilegjàts — ai cjantavin cun ironie: 
“È finita la cuccagna, / gl’imboscati fan partenza / van- 
no a fare conoscenza / con il fronte che li aspetta già”. 
Dopo le disfate di Cjaurét le Gracie a l’ere lade profughe a Monte- 
catini; chei dal puest no ‘i erin contents dai gnùs rivàts, a ju umi- 
liavin disint: “Accidenti al treno che vi ha portati”, e ai lòr frutins: 
“Sta’ buono, altrimenti ti faccio mangiare da un profugo”. Brut al 
ere stat ancje il periodo da le seconde vuere mondial: bombis, 
incursions, raziis e tante miserie ai erin cause di continuis soferen- 
zis. Tancj dal puest ai erin costrets a là pa’ le Furlanie a cirî farine 
par polente: pluitost che bégs ai vignivin acetaàts vistîts gnùfs, aur 
e ogjets prezious. Aprofitant da le situazion, i contadins ai ven- 
devin cjare le farine: “Furlan, larc di bocje, strent di man”. Dopo 
diviersis zornadis di viag, ore a pît ore in treno, i plui fortunats ai 
tornavin a cjase cun 50-60 chilos di farine, cul riscjo che i todescs 
le secuestrassin. Al ere diventàt cjàr ancje il gras di purcit, ch'al 
servive come ongint cuintri le rogne e ch'al vignive baratàt cuntu- 


ne pàri cuantitàt di spongje. 
Antonino Danelutto 


Furlan di Scluse 


Penacus tai Magreits 


Si frantume il magri paisac fra claps e fl6rs natiîfs. 
Arbussits e sterps sverdein ta la cjarece lizére 

da la sere. 

Dibot si spalanche 

tal respîr dal vint 

a scontrà il perlin 

vongolà dai monts. 

Piulec insiumîts di ucielus. 

Temeròs sunsurs jenfri gjeneròsis plumis maternis. 
Doi madracs neris cjocs di soreli duarmin imbracés. 
Un sgrisul di aiar mouf 

i ricots di aur dai penacus: 

fassinants cjaviei di Fade. 

E tal cidin il busineg 

al è un cjantarin che, 

spietant la rosade da l’aurore, al conte al cîl 

i segrets dai Magreits. 


Nicolina Ros 


2' puest a pari merit al Premi internaziondl di poesie Renato Appi, 
Cordenons 2019 


Versuta 


Oer volte ch'e rive la Coresime o cjati cualchidun ch'al mi 
domande se je vere che noatris petaròs o vin la cjamese 
rosse parcè che un antenàt, doimil agns fa, al gjavà cul bec une 
spine dal cjàf di Crist su la cròs: e je lade propit cussì, e Crist al 
à volùt che par simpri al fos clàr che dome un petaròs al veve 
tentàt di salvalu! 

No jerin altris uciei chel dì sul Golgota, però l’acuile (cun doi 
cjafs!) e fo sielte par rapresentaà la Cjase d’Austrie, e (cuntun 
cjaf) la Patrie dal Friùl; la colombe, disegnade ancje di Picasso, 
e jemple il lapidari latin di Aquilee... e no stin fevelà dai leteràts: 
Leopardi al à scrit Passero solitario, che par me al è un cusin! 
Dome il popul si recuarde di ce ch'o vin fat sul cjaf di Crist, ma 
dopo al cjante “ursule parussule / ce fastu sun ché vît”, e no, 
metìn, “petaròs petaròs / puarte ca un fros”. 

Jo o speravi che almancul Pasolini al ves scrit alc par noatris. 
Nuie di fà. Ma co èi let “dì di Avrîl / al mour il gardilin”, o èi 
pensat che nissun al podarà mai doprà la lenghe furlane cun 
altretante tragjiche dolcece, e mi è vignude voe di là a viodi i 
paisuts e i cjamps che a an fat nassi une poesie cussì alte. 

A Versuta o ài scoltàt la “fontane di rustic amòur” fra cuatri 
cjasis contadinis e il glisiut di Sant Antoni. Sui cjamps e fra lis rois, 
tune lùs ancjimò crude, lis vîts a valvin e i brancs a jerin plens di 
butui. AI pareve di jessi dentri un'opare di Mario Micossi, il grant 
incisòr ch'al à dat forme e colòrs a la musiche creade dal poete. 


Gianfranco Ellero 


VITE DI PAÎS 
La polente rustide 


une famèe di undis fîs, no ai mai capît cemùt che mè mari a 
faseve a meti adum la mangjative binore, miesdì e sere, ogni 
dì, par ducj. 
Al è clàr che no si ere simpri ducj in cjase, man man che si cresse- 
ve ognun al cjapave la sò strade e la presince no ere simpri a 
plen, ma distès la roube a daventave impegnative. 
Su pa grande taule ch'a ocupave dibot miege stanse, cun tant 
di bancjas atorn atorn, cuant ch'a ere ore, al ere dut ce che al 
coventave par bonà la fan di mularie plene di vite che no veve 
foncj: “La sere al è miòr no mangjà tant e là tal jet un tic liseruts 
par no voltolàsi dute la not!” 
Ma la golasion a veve un alc di particolàr: tal cusinin tun mobilut 
dongje dal spolert a ere pronte une rie di cjicaras di crep di 
divierse fatece e misure, scussadas e sdenteadas a fuarce di 
dopràalas. | nostisvecjos noi stragave nue e cuindi encje ivansums 
da mangjative, fint che noi ere in condision di dà ai anamài 
(gjalinas e purcit), ai tornave simpri bogns. 
Daùr di me, cun massim un o doi agns di diferense, ai ere aitis 
cinc tra fradis e sùrs; man man che si jovave si rivave jù in cjase 
e viergint la puarte si ere invulucàts dal bon odòr da polente 
rustide. 
Noi ere ducj i golosets di voi e di biscots si sintive a dî dai fruts 
das fameas plui ben metudas economicamenti. 
Il nosti dolg da binore a ere la polente rustide tal cjalderin cuntu- 
ne néle di spongje che, cjalde, a vignive metude tal foncj da scu- 
gjele; sòre, cu la cjicare enfre las gjambas, ognun al sminugave 


la sò cuantitàt di pan vecjo (simpri tal troi che “no si pos salocà”) 
e po mame cul cop a gjavave da grande cite dal spolert il cafelat 
fat cul cafè di vuardi e il lat molt a binore. 
Cun gust si lapave sù il pan par rivà a chei frugons di polente che 
a daventave inmò plui buine in gracie di une biele sedonute di 
sucar, une sole, che mame a giontave par indolcîle. 
In alternative a polente ben rustide chel alc di dolg tal foncj da 
cjicare, tant golosàt da nou mularie, al podeve jessi la farine 
brustulide o las crostas da polente frugadas a la buine o 
masinadas. Di fat encje la farine da polente brustulide un tichinin 
talonto ta spongje al ere un bon goloset, cussì come las crostas 
masinadas; un tichinin plui duras, par vie che as veve da stà un 
pouc in muel par dismulîsi, las crostas crevadas sù a baconuts. 
Ma la fan a comandave e cussì cui che al jovave prin, se i lave 
drete, al cirive di roubà une sedonute di ce cu ere già misuràt tal 
foncj da cjicare dai fradis. 
Se po, par cas, tant che che si golasionave si stentave a parà jù 
a ere biel pronte la peraule dal vecjo: “Dipo frut, cîr di moviti! A 
tò etàt jo i saltavi siet scugjelas vueitas par cjapà ché cence nue 
denti!”. 

Celestino Vezzi 


Furlan di Curcuvint 


Il vin di messe 


È eri fantassin, tanti’ voltis prime di zî a scuele i zevi a rispundi 
messe. Ogni tant a Ròncjis (il miò paîs) al vignive a dîmesse un 
siart pre Meni di Tisane za plevan dal Gorc. Al diseve simpri messe 
talaltàrdala Madone Dolorade, enolatirevetantalunc, cun gran- 
de contentesse da li’ feminis, ch'a vevin di zî a fà li’ robis di cjase. 
“Li’ robi’ lungjis a stufin encje i sants” al diseve. 

Nun zagus, come encje il muni, i conossevin i méts di fà di ogni 
predi. Soredut cuan' ch'a si trateve di meti l’aghe e il vin tal calis: 
cui voleve vé puc vin, cui pucje aghe. 

La prime volte ch'i ài rispundùt messe a chistu pre Meni, dut al 
ere filaàt slis fin al ofertori, ven a stài il moment di meti e l’aghe 
e il vin tal calis. Come il solit, prime si met l’aghe e po il vin, jo, i 
alsi l’ampuline da l’aghe e lui dopu tré gotis ch'a erin zudis jù al 
veve za alsàt il calis: segnu ch'a non voleve pi. 

Invessi, co si è tratàt di meti il vin, nol alseve mai il calis; jo a un 
siart punt ài fermàt, e lui mi è dàt une brute cjalade e mi à dit: 
“Bute cjoh!, al è dal tiò?”. 

E d’in ché volte a pre Meni i ài simpri mitùt dut il vin da l’ampuli- 
ne. Tante aghe invessi al voleve, cuan’ch’al veve di lavàsi i déts da 
li” mans prime da la consacrassion: prime di suiàsi, par viodimi a 
siarà i voi, a ti sclipigneve la muse cui déts bagnàts. 

Chistu al ere pre Meni, par trente agns plevan dal Gorc, chi puc 
prime di murî al è vOt dit alvescu ch'al ere stàt a cjatàlu: “Ecelen- 
se, spirìn ch'al sedi ’l paradîs, se no ivin cjapàt’ne bune cjavade!”. 


Benvenuto Castellarin 


Furlan di Roncjis 


...0 ise la nature che e cîr di paràsi?... 


| è di simpri, ma massime intal ultin par di secui, e plui 

ancjemò di une setantine di agns incà, che l’om al fàs mal 
a la nature, tant al è vér che in chescj ultins timps o sin dar a 
constatà cui nestris voi che lis magagnis che i vin procuràt a son 
tantis che nol è par nuie facil di fànt une liste complete, e o podìn 
viodi ancje che, chés plui penzis e impuartantis, l’om di mendàlis 
nol è in stat, e no cròt che al sedi falàt a pensà che a podaressin 
in curt menànus intun cdl di sac di dulà che altri for no si ven. 
A chest pont al jentre in bal il “virus de corone” (carogne virus, 
al sbrissarès di clamalu) che, bot e sclop, al è vignùt sordin a pa- 
ronànus e nus cope cence fà nissun sunsdr, e nò o sin culì pleàts 
denant di lui e plens di pòre, di teròr. 
E dute la nestre presunzion si pant e e mostre dute la sò pocje- 
ce, la sò insignificance. 
E lu fàs denant di une “besteute” sì tant picule di no podé, a 
voli nùt, rivà a viodile. Fat al sta che cheste creature misteriose 
nus à metÙt in cròs, fasint des nestris cjasis la nestre preson e 
impedintnus ogni ativitàt che no sedi ché di cirî miei che si pues 
di parasi di jéè. 
E dut chest al è sucedùt no dome par chenti, ma intal mont intîr. 
Une robone! 
Cumò alore la grande sience planetarie e je daùr a cirî di cjatà il 
rimiedi: ven a stài burî fùr la medisine par fà fùr il nemì “invisi- 
bil” (e po, cuissà, ancjemò seguità a fài malegraciis a la nature). 
Denant di une disgracie tal, a mi mi à vigndt di pensà a une fate 
di autodifese metude in vore propit de nature intai rivuarts dal 


om, jé e varà pensàt: “Alore chel biàt di cjastron nol è in stàt di 
capî il mal che al è daùr a fami, a mie a se stes, cussì jo i moli 
cheste besteute, che lui no le viòt tant facil, che lu oblei a pensài 
sore dal màl che mi fas e che si fas, e i fasarai capî cetant nuie 
che al è”. 

E sarès, cheste, une cjatade estreme de nature, e che nò o 
podìn ancje consideràle carogne, parcè che nus è fat, nus fàs, 
nus fasarà murî une vorone di int, di nestris fradis e sùrs, che 
ancje cence colpe si cjatin a paià debits che no varan nancje fat 
par mai. 

Ma, tant val, cuant che al passe il seseladòr cul so falcet di ug al 
taie dut ce che i ven sot, tant la fece che il bon forment. 

Ma, noaltris, rocs e egoiscj che o sin, no fasaressino ben a re- 
sonài sore e a mudà strade? 

Chest moment, indefinibil, al varès di fànus nassi dentri vie 
chel tic di umiltàt e di sintiment par che o finedin di sin- 
tisi parons de nature, cjapantlu tant che segnal straordena- 
ri, che al ven a dànus la cussience che o sin ducj sogjets a lis 
sòs regulis, che no si lassin par ciert mudà dal caprici uman. 
Dut cas, al ven ancje naturàl di domandasi: “Parcè mai la nature 
ise stade tant triste di mandanus un cjastì cussì trement che al 
fàs murî un slac di int?”. 

A di cheste domande mi ven di rispuindi disint che: “Si viòt che 
e jere une vorone sustade a viodi che o vin dàt dongje un mont 
che al va indenant a mat vie, e alore, une vore inrabiade, i à 
vignùt sù il fum intai voi dantnus cheste brute petenade par vio- 
di se finalmentri o rivìin adore di capîle, di mudà strade, di dài 
rispiet”. 

Par ciert il Creadòr, cu la sò sapience infinide al veve progjetàt e 
dàt dongje un model di nature perfet, e lu à regalàt al om, che 


impen di dopràlu cun rispiet di creature e di devot famei al à volùt 
biel planc metisi a fà di creadòr, di dominadòr: ve mo i risultàts! 
Si fasial ben a sperà che une lezion di cheste fate e puedi... nus 
puedi zovà? Cuissa! 


Rem Spicemei 


Nol è compit gno 


aa e je la storie di cuatri di lòr: Ognidun, Cualchidun, 
Ognun, Nissun. 

Si tratave di une vore impuartante di fà e Ognidun al jere sigùr 
che Cualchidun le varès fate. 

Ognun al varès podUt fàle, ma Nissun no le fasè. 

Cualchidun si inrabià par vie che si tratave de vore di Ognidun. 
Ognidun al pensà che Ognun al podeve fale, ma Nissun nol capì 
che Ognidun no le varès fate. 

E le a finîle che Ognidun al incolpà Cualchidun parcè che Nissun 
nol fasè ce che Ognun al varès podUt fa! 


Trad. Rem Spicemei 


Atents di no lassàsi stravià dal celulàr! 


i ch'a si dîs aromai, volint o nolint, sin sclàfs dal celulàr. Zin 
par ordin: che il telefonin al sedi un argain util ducju a lu san 
miei di me che, vi confessi, cun lui no ai propiu nissun snait, ma 
un rasonament mi riscji a fàlu instès. Stant che a ghi àn gambiàt 
non, si no fali a mi pàr che “celulàr” alven four da “cellula”, si che 
duncja ‘na cellula impuartant pal vivi di ogni dì, in chistu mileni 
(si parsè che sensa di lui, no sin pi boins di vivi) al è doventàat il 
nustri amico fedele, ch'al compagna li nustris zornadis e che, a si 
voli o no, scugnìn dipindi. 

Cun lui a si fà di dut: lu dopràn bel chi sin al volant, no stin 
cjacarà di cuant che in famea si è ducj a taula o pùr al ti interomp 
la conversassion cui amigus, lu tignin impiàt encja cuant chi 
scoltàn Messa e rivìn a fà encja robis proibidis. 

Ché altra dì, i eri fer al semafero e ti j6t un fantat ch'al coreva 
e tal stes timp al matiava cul argain in man e, sensa vardà ator, 
al è zÙt a sbati: robis ch'al nol rebalti in mies da la strada mari, 
carossela e frutin insiemit. Par di pi nol à vàt nencja la creansa di 
fermasi par scusàsil! Pi di cualchidun, scjavassant la strada sensa 
vardà e straviat dal celulàr, al è zùt a finîla malamintri... sot di 
’na machina. 

No voi tiràla par li lungjis: dopo chistu preambul i voi contàvi se 
ch'a mi à sussedùt lunis passat in ospedal. Bel ch'i spetavi, cu 
la pasiensa di Giobe, il me turnu par fà la puntura sul vuli (Age 
Macular Degeneration) i ti jòt vignî indevant, e a sintàsi dongja 
di me, dòs feminutis dutis in ghingheri, ben vistudis e brauretis, 
zimulis di sigùr, parsè che a erin un pon spacaàt, di musa e di 


statura. Su par zu, in duti’ dòs a varan vùt sentesessanta agns, 
ma ju partavin a vonda ben. No rivavi a capî il lòr lengaz, ma dal 
portament a mi someavin fransesis. La pi gagarina a si straviava 
cul celulàr e dopo insiemit a si metevin a ridi, chel ridi cristalin 
ch'al ti va dentri ’nta li vorelis coma ‘na triviela. Dopo deis minuts 
ch’a devin spetacul, dal stes ambulatori indulà che prima encja 
a mi mi vevin fat la visita, a ven four ’na fantassina cul cjamesot 
celestin trabascjant un non. 

La sioruta ch'a era dongia di me si è levada svelta e ghi è zuda 
davori, ma a è tornada four daurman. Si jòt che, bel ch'a ghi me- 
tevin li’ gotis, coma ch'a fan par slargià la pipina dal vuli e prin di 
metiti davant di chel strument cu lis lints, ghi varan domandàt la 
data di nassita e il non. La data di nassita a era di sigùr la stessa, 
ma il non nol curispondeva! 

Al è sussedùt dut inta un bativoli: chè ch'a era restada poiada 
sul mr a zuià cul celulàr a un ciert pont si è necuarta che sò 
sour a no era pi presint, in chel moment si è visada e di colp a 
dita a fuart, che ducj an sintùt: “Merde! The appointment, it was 
for mel” e di corsa a è zuda incuntra a la sour ch'a vigniva four 
suiantsi il vuli cul fassoletut di cjarta e a continuava a disighi: 
“Pardon Gisel, pardon!” e subit a si son imbrassadis e mitudis a 
ridi, e cussì encja nualtris chi erin presints. Eh sì, podìn ben dîsi 
che no doma i zovins, ma encja a otanta ains a si pous straviàsi 
cul celulàr! 


Alberto De Rosa 


Toronto (Canadà) - Furlan di Sopula 


Mirko Basaldella, Cence titul, 1949 
tempare su cjarte intelade, 44 x 57 cm 


AVRÎL 


1 J S.Ugovescul 
2 V S.te Elisabete Vendramin Vinars sant 
3 S S.Ricartvescul Costituzion dal Stàt patriarcjàl 
4 D Pasche €) 
5 L S. VissentFerrer Lunis di Pasche 
6 M S. Celestin Il pape 
7 M S. Zuan Batiste de la Salle 
8 J  S.Redentvescul 
9 V S.te Marie di Cleofe dissipule 
10 S  S.te Madalene di Canosse 
11 D S. Stanislau vescul Otave di Pasche Domenie in Albis 
12 L S.Julil pape ® 
13 M S. Martin | pape 
14 M S. Valerian martar 
15 J SS. Basilisse e Nastasie martaris 
16 V  S.te Bernardete M. Soubirous 
17 S S.Nicétpape 
18 D S. Galdin vescul 
19 L S.teEmevedue 
20 M Ste Sare di Antiochie martare (DI 
21 M S.Anselm di Aoste vescul 
22 J S.Teodòrvescul 
23 V S.Zorg martare B.de Eline Valentinis 
24 S S. Fedél di Sigmaringen martar 
25 D S. Marc vanzelist Fieste de Liberazion Patron di Pordenon 
26 L S. Marcelin pape 
27 M S. Liberal di Altin O 
28 M_ S. Pieri Chanel predi e martar 
29 J S.Catarine di Siene v. e dot. de Glesie Patrone d’Italie e d'Europe 
30 V S.PiuV pape 


1321 - Tolerance, usuris e robariis 


pin di cuant ch'e je nassude tai secui lontans, Cividàt e è sim- 
pri vàt un impuartant rùl comerciàl. Il so disvilup economic, 
cun dut il zîr di bégs ch'al è vignùt indevant, al è tiràt par timpi 
ebreus, ch’a jerin ta la pussibilitàt di meti in pîts une bancje par 
cambià lis monedis e prestà bécs dalr il paiament di interès. 
La presince ebraiche culì e je testemoneade za dal secul XIII; e 
tal 1321, intai statàts ch'a regolavin la vite da la citàt, al vignive 
zontàt un articul dome par chel, notàt cul numar XCIII (93), dulà 
che si dîs che i ebreus a jerin tignùts a pàr di chei altris cita- 
dins. Il gjastalt e il Consei ai 3 di Avost dal 1321 a decidevin che 
i ebreus ch’a jerin a stà a Cividat cun /oco et foco (cuntune cjase 
lèr) a varessin vude protezion di bande dal Comun tant che chei 
altris abitants, e ch'a varessin vude la stesse justizie, se a fossin 
stàts tratàts mal o ufindùts. Al jere un at di tolerance che no si 
viodevilu pardut di chei timps. Se cualchidun ju ves fastidiàts, il 
Comun ju varès judats e difindùts; par cuintri, co rivave la fieste 
di Sant Zorg, la comunitàt ebraiche e varès vit di paià tréè o cinc 
marchis di denàrs aquileiés. 

Inta l’Ete di Mieg no jere une grande circolazion di bécs e dun- 
cje si scugnive par fuarce là a cirîju ad imprest ancje par pigulis 
spesis. Ai 25 di Marg dal 1321 come pegn par un mutui al vignive 
lassàt un libri, che si veve di tornalu dentri di une setemane. 

Ai 16 di Otubar dal 1321 il stes Comun di Cividàt al cjapave 
proviodiments cuintri cualchi usuràr, par fàsi dà indaùr dai eréts 
di doi prestadòrs — origjinaris di Siene — la robe che si le vevin 
tignude cence reson. 


A Cividat e jere a stà 
par antîc une colonie 
ebraiche, di dulà 

ch'e salte fùr cheste 
lapide picjade intune 
contrade. 

La citàt, pe sò ativitàt 
comerciàl, e veve 
dibisugne di bancjis 
di cambi e di prestit. 


A passin dome dîs dîs e ve ch’al salte fàr un altri probleme finan- 
ziari: ai 26 di Otubar dal 1321 il nodàr Mateu al denunziave e al 
protestave che la Mude da la citàt no scuedeve il just, par colpe 
da lis robariis sporcjis dal becjàr Grampulin. Metùt in strentis, 
chel marcjadant disonest al imprometeve di tornà indaùri bégs, 
robàts a chei altris marcjadants ch'al veve imbroiàt. 

A proposit di marcjàt, a Cividàt in ché volte si continuave a vendi 
“robis” particolàrs: ai 6 di Novembar dal 1321 Zuan di Cucagne 
al impromet a Ziràt di Conean e a la sò femine di dàur cuatri 
feminis di masnata (servitàt) dentri di un an. In pratiche al jere 
un trafic stome6s di int, ch'e varès vùt di restà sclave par dute 
la vite, cence dirits. Tant par dî: fùr dai pòcs cas proviodùts da 
la leg, la I6r peraule no veve valòr di testemoneance, a podevin 
maridàsi dome cun int da la lòr stesse cundizion e i fîs ch'a 
nassevin a vevin di jessi dividOts a miezis jenfri i parons. 


Claudio Mattaloni 


73 


Las cocoles di Vignude 


Tin) clamave Benvenuta ma ducj ai la clamave Vignude, e no 
pal fat che a ere vignude a Clausfet da Cueste Beorcje. A ere 
rivade garzonete! a servî tai Mulinàrs, uì dal mulin dal Bepone. 
Lavàer tant, ma la bocjade a ere sicure. E soredut a no mancja- 
ve mai la farine par fà la polente e par nudfrî il purcel. Ogni dì a 
rivave tante int cun zeis e barei a mazenà, ce forment, ce blave, 
ce vuardi. Il mulin al ere dapiè dal Tul, propit dulà che il Rumader 
al si bute tala Cose, un louc di incuintri naturàl. 

Svuelte e indavidude,? Vignude a veve man e vàli par dut. A riva- 
ve a tignî cont dal mulin e da la cjase, dal gjalinàr, dal ort e da... 
las verzes. Da ducj a si faseve benvulîe. Rivade come sierve, cjale 
tu il destin, a ere deventade parone, tant che femine di Bepino, il 
fi dal Bepone che cumò al ere zùt lassù davòr San Jacum.? Il mu- 
lin intant, dopo l’Unitàt d’Italie, al ere deventàt encje il magazen 
dal Morelli, un marcjadant fiorentin di brees di nuiàr e di ciriesa- 
rie, brees che ai cjapave dutes la strade da la Toscane. Firenze, 
tor dal 1870, a ere 
deventade la nove 
capitàl dal ream e 
i marangons di do- 
vent ai veve tante 
bisugne di legnam 


1 ragazzina 
avveduta, accorta 
cimitero Un biel zigotut di cocoles. 


3 


bon par contentà la sdrume di militàrs, impiegàts e politicants 
che ai veve invadUt la citàt. Uì dal mulin dal Bepino ai rivave jù da 
dute la val, soredut da Vît e da las Prades, las miei brees di nuiàr. 
A contave l’agne Bete che une bree a valeve une pieze di formadi 
e se a ere biele largje, nere e penze, encje dòs. 
Par no dî dai pegons, simpri di nuiàr, che ai cjapave la strade dal 
scuero Tramontin di Venezie, dulà che parie i mestris ai faseve 
forcoles di gondole. Insome, un nuiàr da taà al ere un lusso. Ma 
tae vuîe e tae doman ai restave nome chei zovens e chei biei, ma 
lontans da la strade da cjar. E po nuie nuiàrs, nuie cocoles, a no 
‘nd ere pi nencje pa las glîrs. La Vignude, che pùr stant tal mulin 
a vedeve dut chest flagjel, a si metè tal cjàf da fà alc. | nuiars ai 
no nasseve migo come i fasòi e cent agns ai no bastave prime 
da metii la manarie. Zirulant vie pa l’Estàt da Raunìe a Celant, da 
Corgnàl a Orton, da la Frate a Pielunc a olmave i nuiàrs pi biei e 
po, sul fà da l’Autun, a steve in vuaite par racuei tun sacon pi co- 
coles che a podeve. A las puartave a cjase, a i gjavave la malute 
e a las poave tal ort sot un umit stramag di frent di rep.4 E po, i 
prins di Avrîl, a las meteve par une not in muel tun poden, che 
ai si sglonfàs, e l’indoman, denant dì, a partive. E cjaminant par 
pràts e par boscs cuntune sapute a faseve ca e là un busut e a 
soterave une cocole cu l’avertenze, a racomandave sò madone, 
che il tai al cjalàs il cél. Saresse nassude une pividute? di nuiàr? 
Forzi sì e forzi no. Cussì a faseve la Vignude, un grant toc prime 
che a rivàs Greta Thunberg. 

Gianni Colledani 


Furlan di Clausîet 


* fogliame di faggio 
5 germoglio 


STORIES DI VIN E DI OMS 
Le cantine 


Le cantine: un lÙc mistereòs, une specie di grim feminin là che 
si madrès le vite e il so suspîr al dovente profum e stupòr. 
Sgjavade inte tiere o intal cret, e rapresente ancje intalimagjina- 
ri dai popui antîcs une specie di sacrari alchemic, ch'al presidie 
e al controle ogni trasformazion. Al è inte sò ombre che il most 
si gambie in vin, par cressi e ancje invecjà, respirant esatamentri 
come ch'al sucét a ogni vivent. E par i plui al manten memorie, 
al sa contà le storie ch'e scaturìs da le emozion ch'al sa regala. 
Le topografie di une cantine e je simpri cjarie di significàts. 
No si pues sgjavale intun Iùc a càs. AI à di jessi sielzOt pes sòs 
proprietàts. Fresc ma no umit. Bon di medià il suspîr dal profont, 
chel dai muarts, cul flat lizér ch'al sofle vie pai cjamps, jù da lis 
monts, sù dal mar. E in chist magnific misclic si pant il caratar 
dal vin che in dut chel cidinòr soteranei al vignarà a cjapà cuarp. 
Il timp da le cantine al è chel dai muarts no dome pal fat che e 
je plui dongje, rispiet a dutis lis altris stanziis de cjase, al mont 
infernàl, ctoni, chel “di sot”, là che i spirts a son plui libars di 
movisi e ancje di esprimisi, di fevelà, di jentrà in contat cul mont 
dai vîfs. Ma ancje parcè che il timp plui impuartant pe cantine al 
è chel ch'al va dai 31 di Otubar ai 11 di Novembar. 
A contàles a son dodis gnots: da ché propriamentri consacrade 
ai muarts a ché di San Martin. Cuant che ogni most al dovente 
vin, secont le tradizion. E le campagne si indurmidìs tal incjant 
de sò polse. 

Angelo Floramo 


Il Pogat 


p rime dal teremot dal 1976 le borgade di Racolane a le contave 
cuasi dusinte cjasis, une tacade di ché atre, tant che pa’ le’ 
stradutis al stentave a passà un cjar. Jessint cussì carateristiche, 
il Plan Urbanistic Regjonàl a le veve includude fra i nucleos di 
interès ambiental di tipo A, ven a dî fra i paîs di peculiaritàts 
storichis-artistichis e di particolar valòr ambientàl. Le part plui 
in alt a l’ere Insom le Vile, ché plui in bas Dapît le Vile, clamade 
ancje Pocat, parcè che cuant ch'al ploveve masse a si alagave. 
Inmagjinasi po cuant che ancje le Fele a si ingrossave, a le supe- 
rave le rostis fatis a difèése dal paîs e a l’entrave inta cjasis cuntun 
un metro e mieg di aghe: cussì al scriveve intal 1903 pre Pieri 
Foramìt. 

Intal Pogat, daùr da le cjase da le Nene dal Cjanut, il pràt al ere 
spes inondat e, inta stagjon juste, tancj di lòr ai lavin a crots. 
Cualchidun al ere ancje persuadùt che in che’ pocis a si incuin- 
trassin dutis le’ aganis dal circondari: aì a le decidevin ce ch'a le 
vevin di fà e a le sielgevin i puescj dolà la a fà le lòr baronadis. 
Slargjade le vous, i fruts ai giravin al larc, massime cuant che si 
svizinave il scor. Une femine dal puest, le Anute dal Tonfni, a le 
contave che une sere, passant dongje le poce da le’ aganis, a si 
ere spaventade a sintî vosa e sciulà cussì fuart di urta il ciruviel. 
A le veve pensàt a une presince di fuarcis malignis (o erino le’ 
aganis?), a le veve fat il segno da le crous e improvisamentri le’ 
vous e i sciùi ai erin sparîts: dut a si ere cuietàt! 


Antonino Danelutto 


Furlan di Scluse 


Preiere d'Autun 


Cualchi gote di ploie, 
preiere d’Autun 

e magle l’asfalt 

za fumul dai dîs. 
L’incei salvadi 

di machine la lùs 

e sglove il misteri 
grispàt tes fueis. 

O spiuli chel pòc 
moment cence un 

di cheste marcolade 
tes mans vueidis 

di un sium, di un viac 
che in te s’invere. 


Aldo Rossi 


2° puest a pari merit 


al Premi internaziondl di poesie Renato Appi, Cordenons 2019 


Aquilee 


pre Fevràr e Marg o soi deventàt pari di cinc ffîs, bielzà dispa- 
tussàts e partîts pal monta la fin dal més, e o pues dedicàmi a 
lis més passions: l’art e la storie. No sopuarti il cjalt. 
Coerizovinoscjampaviin Ongjarie o in Ucraine, te stagjon cjalde; 
cumò o soi vecjo, mi baste il Matajùr o la Cjargne. 

L’an passàt mi eri fermat fin ai 3 di Avrîl pe Fieste de Patrie, ma 
al jere dut sieràt pal coronavirus. Chest an o vorès fà Pasche a 
Aquilee. Le vevi bielzà viodude cualchi an fa. Mi plasarès tornà a 
viodi chei biei uciei dai mosaics — nancje un petaròs!— e o vorès 
svualà fin su la piche dal cjampanili, ancje se e sarà dure rivà là 
sù dut une tirade: cent metros in sù viers lis nulis cence podé 
poiasi e sarà une imprese a la mé etàt, però une viste cussì e je 
uniche e maraveose: i voi a zirin dal Mangart a Triest, a Grau, al 
Pis Cjaval, fint al Coliàns. AI sarà biel riviodi il gjal ch'al lote cu la 
copasse, Giona ch'al polse dopo trè dîs te panse di une balene, e 
ducj chei pes ch'a nadin viers la rét... 

No sai s’o varai tant timp, ma tal Museu o scugni butà un voli 
ancje sul puer lohannes, chel frut muart che tant al è comot il 
pitòr Sergio Altieri di Caprive. E o tornarai tal Sepolcreto, un dai 
puescj plui biei dal mont. O scugni tornà là jù ancje parcè che, mi 
dîs Jacum, a son robis gnovis di viodi: la sale dai catecumenos, 
par esempli, e il paviment de cjase dai patriarcjis. 

Sì, Aquilee no finìsmaidifàsismirà pes sòsbielecis. (No stait fà cas: 
o volevi dome bagnàmi il bec tun vs antîc, ma o soi sbrissàt...). 


Gianfranco Ellero 


Intal bosc 


dl intal persac® un toc di pan e cug e un flà di aghe in une 
butilie. A rivi a Pog, dopo a Sacs, Plais e Cernadér e achì a mi 
fermi: la salide sji è fate sintî, al è miòr sentasji e cjalà ator. A è 
une biele zornade, intal cîl dut celest a ’nd è cualchi sjie blancje 
lassade da un aeroplano ch'al lave in dal go.? L’unic rumér, lon- 
tan, une motoseghe ca sji lamente e a no jou l’ore di poisà. 
A jevi e un troi a mi fàsj compagnie e mi puarte intal bosc. A tul- 
mini? il frundei e mi ven intal cjà mé none Ustine ch’a lu tirave 
dongje cul rascjel, lu tignive adum cul bleon e lu puartave intal 
cjòt cussì la vacje a podeve ponsji in un morbit stramag. A mi ina- 
cuarg di une sghirate, ch'a no à bandò,* a samee ch'a zui dal cùc 
e a zire di ca e di là platantsji daùr une talte fintant che a cjape 
il trentun e a file sù in som di une dane. Il soreli al fàsj lupià> une 
tele di aran, lui al è platà e al spiete il moment just par invulucà 
une moscje o cualchi pavee distrate. A rivi intal Plan dal Boscat 
plen di muscli vert, morbit e profumà, pdc plui in là in un baragdi 
ravés un ucelut, cidin cidin, denti dal so niu, al sta covant.Jo a cji 
strenc la man, la bussji, cji cjali intai vi lusjints e sji sentìn in ché 
coltre colòr vert e il bosc al divente il nosti niu. 

Paride Radivo 


Furlan di Paulàr 


zaino 

luogo ben preciso 
calpesto 

sempre in movimento 
luccicare 


UU sa WN » 


Tas “vals” cun gno pari 


creut che ducj i vin un puest ch'i tignìn tal cour, indulà ch'i lin 

cul cjàf, cuant ch'i sin fastidiòs o encja cuant ch'i sin contents. 
Il gno al è las “Vals”, un grant pràt cul stali, il cjòt e la fontana, 
indulà ch’a cor sinpi àga. 
Un’àga che una vélta, doi onps ch'ai passava di aì, dopo véla 
bevuda, ai an det: “Chesta àga a na sa da nuial”. Ben po, 
di ce saia l’àga? Da nuia! Ma encja me mari a dîs sinpi ch'a è 
un’agata, ch'i vin da bevila benplan parcè che a è sinpi glagada, 
e in ogni cas bèvint pòcja, parcè che a fàs vignî mal di pansa. 
| lèvint tas “Vals” cuant ch'i vevint za seat dut dongja di cjasa e, 
sicome al è indalontan, dispès i sci puartavint davour la marinda; 
cualchi vélta la polenta fata biel a buinora, cualchi vòlta ché ch'a 
era restada la dì prin, e dopo ciucj, salanp e cualchi afetàt. 
Di solit la prosciuttella, ch'a era una mortadela cuntun cimi? di 
prosciut denti, e sgombro, ch'i tolevint dal Micul como la mar- 
melada, a etos, e invulucàts ta cjarta velina. La marmelada a sci 
la lasciava par ultima, a sci la meteva suntuna feta di polenta: e 
ce buina ch'a era! 
| distiravint d6s bleons da fen sot i niars? ta l’onbrena, e cuant 
ch'a l’era miesdì, a sci sci sentava a mangja. Dopo a sci fajeva un 
clup3 un pòc lontan, parcè che me màri a dijeva ch'a na bisignava 
indurmidîsci sot i niàrs! 


® un poco 


alberi di noce 


3. pisolino 


Me mari e me vava as seava la jerba, e nò canaia i slargjavint las 
s61z* cu la forcja o cul rascjel. Sicome tal miec da jerba a ’nd’era 
una tassa di anemaluts, cuant che un rai al mi vigniva d’intor, i 
belavi e i clamavi “Mamaaa!”, parcè che i vevi poura dai rais. Alo- 
rame mri a coreva, a lu trava via cu lasmans e a dijeva: “Eh... ce 
votu ch'a séti, al è nomo un rail”. D’Isuda e d’Atonp ai puartava 
las vacjas tas “Vals”; me mari a leva a règilas,° e dopo a puartava 
in ca illat tal bandon,é fin ta lataria. D’Atonp, s’a vigniiva la mon- 
tana, a scuigniva slungjà cetant la strada a là e tornà, parcè che 
l’àga a puartava sinpi via il puint da Présa.” 
Cuant che gno pàri e me mîri ai àn vendùt las vacjas, tal cjòt ai 
an fat una cujinuta, cul spolert par fà da mangjà. Una domenia 
d’Avost di cualchi ant indavour, a mi è vegnuda una tàl incora- 
da,8 ch'i ai cjapàt sù la machina e via, cul gno onp, in Cjargna! 
| ai incjamò tai vòi chel moment che, rivant in sonp da riba, a 
sci viout dut il plan das “Vals”. La taula a era parecjada davant 
dal cjòt; chei di cjasa ai erant ducj aì, ch'ai scietava la polenta e 
liania. Ce fiesta, ducj inscieme! 
Dopo muart gno pari, una dì di Mai i soi tornada tas “Vals”; i mi 
soi distirada ta jerba e, cui voi scieràts, i ai scoltàt il sunsàr da 
l’aria, dal bosc e dai anemaluts, e i ai pensàt che l’anima di gno 
pàri a sétia sinpi aì, tas sòs “Vals”. 

Iside Del Fabbro 


Furlan di Davoussa (Pràt di Ciargne) 


erba falciata 

rigovernarle 

recipiente di lamiera per trasportare il latte sulla schiena 
presa d’acqua sul torrente Pesarina 

forte nostalgia 

L'acuile, il Zuzzazie il Strolic 


n ocasion da la Fieste de Patrie dai 3 di Avrîl dal 2020 a son 
stadis dadis dongje fotografiis cu la bandiere furlane che e pre- 
sente la acuile dal patriarcje Bertrant. 

Roberta Zanchet di Sacîl e à mandat chest scat fasint onòr al 
Friùl... e ancje al Lunari e al Strolic. 


Redazion 


Avril 


Riau 


er pra 

Me nono Vigji e la monede false di Buje 


M e nono, Vigji Canciani, al è nassQt ai 18 di Avrîl dal 1879 a 
Colorét di Montalban, dongje Udin, e al è muart chi di nò 
in France, vissin Tolose, tal 1970, dopo une vite ben jemplade, 
massime di zovin, cuant ch'al fo ancje sindic in Fridl. 

Secont fi, al à scugnùt rangjàsi di bessòl par fà sù la sò famee, 
cun mé none Elena Cividini, nassude a Farle di Maian. A àn tiràt 
sù siet fruts et sîs frutis: cu la particolaritàt che doi zimui a son 
nassÙùts in Zenàr e doi in Dicembar dal stes an. Puare none! Une 
frute a è doventade muinie tal Mato Grosso in Brasîl e un frut 
predi che, dopo vé studiat in France, al è doventàt plevan a Vile 
Manin di Codroip. Il nono al jere simpri fùr di cjase a fà afàrs, a 
inzegnàsi par fà sù une gnove cjase a Mels. Tal 1906 al à metàt 
sù la bande a Mels e tal 1930 la filarmoniche di Vergnà, li ch'al 
è stat il prin mestri di musiche. Al veve tal sanc il caratar dal 
imprenditòr: al à metùt sù un mulin par fà la farine in Adorgnan 
e al è stàt un dai prins, cui imprescj compràts in Gjermanie, a fà 
la glace in Friùl. Daspò al è doventàt sindic di Colorét e al è rivàt 
a fà meti la Iùs tal paîs. Ducj lu recuardin parcè ch'al judave dute 
la int ch'e vignive a cjatàlu. Tal 1917, il Friùl al jere sot la domina- 
zion austriache e la vite e jere 
grivie. A Buje, chei pòcs ch'a 
jerin restàts no savevin cemùt 
tirà indenant cu la miserie, la 
fan e la guere. Come ch'al veve 
fat a Colorét, par meti un pòc 
di ordin tal Comun, me nono 


Luigi Canciani al è stàt clamat dal ple- 
van di Buje e daspò nomenàt Commis- 
sario Straordinario cun plens podés par 
risolvi e mantignî la sigurece (tante int 
e jere lade fùr dal paîs) e par dà fiducie 
a la monede par podé tornà a meti in 
strade i cantîrs abandonàts e cussì dà 
lavòr a la int. AI à decidùt di bati dei 
bons di casse che a son stàts stampàats 
ta la tipografie Tabacco di San Denél, 
cuntune garanzie di conversion firma- 
de di lui. Tal 1918, un pigul cont di biliets a son stàts stampàts e 
firmàts propit di Luigi Canciani. Ma i bons no àn pod(t jessi ducj 
distribuîts parcè che Luigi Canciani al è stàt arestàt par ordin 
dal Prefet di Udin che nol ere dacuardi cun lui. Di fat, Luigi Can- 
ciani al è stàt destituît de cjarie di Sindic di Colorét tal Zenàr dal 
1919 dal President dal Consei dai Ministris di Rome, cul mutîf 
ch'al veve vude une condote masse favorevul al nemì. Invessit, 
al veve nome fat dut ce ch'al podeve par protezi la popolazion 
dal so paîs dal invasòr austriac. 

Tal 1931, me nono al à decidàt di mola dut e di partî in France, 
a Parigji, indulà ch’al è cjatàt l’indiris di une campagne in afit, 
dongje Tolose. Ancje se nol veve mai fat il contadin, al à fat vi- 
gnî dongje la famee, fasint il gnàf mistîr, no cence dificoltàt, ma 
mai plui metintsi a fà pulitiche 
ancje se, in chei agns, al jere 
in linie cul pinsîr dal President 
francès Charles De Gaulle che 
par di plui i someave ancje tal 
fisic. Noaltris nevòts no lu vin 


mai sintàt cjacarà mal dai siei doi paîs, 
Italie e France, ma nancje mai sintàt 
a fevelà in francés. Si ricuardìn di un 
om inzegnòs e plen di bontàt cuntun 
biel spirit d’iniziative tes oparis locàls. 
Dome dopo la sò muart, il Stàt Talian 
si è impensat di lui e lu à reabilitàt. 
Alore, adès che o soi rivat in font, o 
pues dî che la monede di Buje e jere 
un titul garantît dal Comun e nol jere 
par nuie fals, ancje se in dì di vué al è 
restàt il det “Fals come la monede di Buje”. 


Mario Canciani 


Castelginest (France) - Furlan di Tresesin 
Graciis a Pierluigi Mansutti pes fotografiis. 


Afro, Cence titul, 1964 
vueli e collage su carton, 35 x 25 cm 


MAI 


1 S S.Joseflavoradòr Fieste dal Lavòr 
2 D S.Atanasi vescul 
3 L SS.FilipeJacum apuestui 
4 M S. Florian martar 
5 M S. Gotart vescul 
6 J SS. MarianeJacum martars Aniversari dal taramot (1976) 
7 V S.te Flavie martare 
8 S S.Vitòrmartar 
9 D S.Isaie profete Fieste de mari 
10 L S. Antonin vescul 
11 M S.Ignazi di Làconi frari 
12 M SS. Nereue Achileu martars 
13 J. MadonediFatime 
14 V. S. Matie apuestul 
15 S S.Isidòrcontadin 
16 D S.Ubaltvescul Sense dal Signòr 
17 L B.deAntonie Mesina di Orgosolo 
18 M S.Zuanl pape 
19 M S.Ivonavocat 
20 J S.Bernardin di Siene 
21 V Ste Gjisele regjine 
22 S S.teRite di Cassie taum. 
23 D S. Desideri vescul Pentecostis 
24 L Madone dalJutori 
25 M S. Bede Venerabil predi 
26 M S. Filip Neri predi 
27 J S.Agustin di Canterbury 
28 VS. Milio martar 
29 S S. Massim vescul 
30 Do SS. Canzi, Canzian e Canzianile martars Santissime Trinitàt 
31 L  Visitazion de Madone 


1321 - Il coni di Aquilee 


) n dai privilegs dal patriarcje di Aquilee — ch'al gjoldeve tant 
dal podè religjòs che di chel temporàl, al pàr di un princip — 
al jere chel di bati monede par cont so. Il coni nol jere fis intun 
puest dal Friùl, ma al cambiave di lùc daùr dal volè dal patriarcje 
ch’al jere sù in chelmoment, il cuàl, dopo da la cerimonie solene 
di invistidure, pal solit al faseve bati une gnove monede. Al jere 
lui ch'al nomenave il president da la “fabriche da lis monedis”, 
par ch'al controlàs che la leghe dai metai presets e fos di buine 
cualitàt e che il pés e la batidure da lis monedis a fossin juscj, 
dar di ce ch'al vignive decidùt volte par volte. L’element fonda- 
mentàl dal sisteme monetari nostran al jere il “denàr aquileiès” 
di arint, clamàt ancje “frisachès”, che si divideve in 14 “pigui” di 
ram, cun dentri dome une part su vot di arint; si bateve ancje il 
“grues”, ch'al valeve par doi denàrs. 

Il patriarcje Paian da la Tor al veve dàt di bati monede gnove 
par la Patrie a Nicolau e Jacum Porgari di Lubiane; ma stant che 
i doi a jerin impegnàts a trafica di altri, ai 15 di Zenar dal 1321 
i dave licence al lòr soci comerciàl Lapug (fi di un ciert Papiri di 
Florence, ch'al jere a stà a Cividàt) di fà ce ch'al coventave par 
parà indevant chel assum. 

La procedure e jere chè di nomenà une persone di esperience, 
magari un oresin, par fà il “provinadòr”, ch'al veve di esaminà 
pulît la monede dopo batude, provinà la sò bontat cul fùc, 
misurà ch'e pesàs just e contà il numar dai tocs. 

Ancjemò prime, al veve di stà di voli intant ch'a preparavin il coni 
dimetaldàr, che cun chel sivevindibati lismonedis. Sot zurament, 


Il patriarcje di Aquilee al veve 
facoltàt di bati la sò monede; i tocs 
plui usaàts a jerin i “denàrs” di arint, 
ma a ziravin ancje i “pigui” di ram. 


al dave o nol dave l’aprovazion al prodot final. Il lavòr vér di 
batidure al vignive dàt a un “monetari”, ch'al preparave la leghe 
di arint daùr di ce che i ordenavin i siei sorestants, e al dave cont 
da la precision di trop metal preseàt ch'al doprave ta la fusion. 
Ilavòrsmanuàia vignivin paràtsindevant sotivoi diun “vuardian”, 
ch'al controlave la batidure e al tignive une des dòs clafs da la 
casse, dulà ch’a jerin tant il fier dal coni che lis monedis batudis 
ma ancjemò no controladis; ché altre clàf le tignive il monetari. 
Il vuardian al jere paiàt dal patriarcje in monede, impen che al 
monetari i davin di ce mangjà e vivi ogni dì. Il coni dal Patriarcjàt 
al à funzionat fintremai al 1420. 


Claudio Mattaloni 

Il clucjet di Betine 


| Nelo al ere ancjamò un fantacet cuant che al ze cul barbe Mio 

a lavorà in Austrie, armat nome di une cjace e di tante buine 
volontàt. Il cantèr al ere a Linz. La sò imprese la “3C di Concina, 
Colledani, Cescutti”, dute di asìns, a veve cjapat un grant lavùer 
da Herr Florian, un bacan! di dovent, che al veve da tirà sù un 
cuartér dut nouf e un grant palac. Dopo vîe messedàt par agns 
malte cul sapon e puartàt sù su las armadures vagonades di 
modons, al passà muradder, e ce muradQer, fin e svuelt, forzi il 
miei da la “3C”. Encje Herr Florian a lu puartave in palme di man 
e la dì dal licàef, cussì ai contave chei di Medae, a i regalà un 
plomp cuntun biel roman? di laton a forme di pigne. Par Nadal al 
tornave a cjase e tancj ai lu clamave a fà legns tal bosc e a puartà 
dongje fen cu las slites. 
Dopo cene, par paràsi dal frîet, al si tirave a fa la file tala stale 
di Coleto. Al lambùer dal feràr las femines ai pon- 
tave e i omins ai faseve zeis e zigots. | vecjus ai 
contave, la canae a scoltave e las vacjes ai cja- 
lave. E i fantats ai butave il vOli a cualchi biele 
garzone.5 Al ere cussì che il Nelo al veve olmàt la 
Betine, che dute plete a si inzegnave a fà cjalcins 
cui cuatri fiers, ma sence il clucjet. Bisugne savîe 
che par vecju, in pléf di As, il clucjet al ere 


® possidente 
? peso Il prin regal 
3. ragazza a la murose. 


il prin regàl che un murdes al faseve a la murose, un pegnu di 
amler e un segnal pa la parentàt, pari al nuesti anello di fidan- 
zamento. Ma il 28 di Jugn dal 1914 un colp di revolver al crevà la 
glagn* dai sums. 
A ere finide la Belle Epoque, al ere finît un mont. 
Il Nelo, come ducj, al cugnì lassà sac e ràfs e tornà cuacju-cuacju® 
in Friùl. | popoi ai no si cjacarave pi, cumò al cjacarave nome il 
canon. Tal 1916 il Nelo, là sula Bainsize, al si cjatà davòr une mi- 
tralie cuntun ‘91 su la schene: paltan, reticolàts, pedoi, sanc e 
disperazion. 
Al veve vincj agns. Par sintîsi tacàt a la vite al pensave a la “3C”, 
al bon Florian, a sò mari e ai vdei ridints di ché biele garzone. A 
i plaseve Betine, ma al no veve mai ausàt domandàle. La vuere 
saresse finide? E cuant? Ma intant, parcè no preparài il clucjet? 
Al cjapà un bossol di laton da la Saint Etienne, a lu taà par lunc, 
lu distirà, lu ribatè e a lu sagomà a forme di un còèr bombàt.5 Un 
nin in dì, cu la ponte da la baionete e cuntun unglin a lu decorà 
di rosutes cun doi còrs incjadenàts tal mieg cun su la D di Daniele 
e la E di Elisabetta. Il clucjet al ere fat, cu las sòs fibiutes, il busut 
par impirà il cuart fier e la curdele par ledlu a la vite. A vuere 
finide ai si tolèr e a fo fieste grande. Par finîle in glorie varessin 
da dî che vissero felici e contenti. Ma la puare Betine a fo gafade 
da la Spagnole e tun marilamp a rivà là che las Moires ai file e ai 
clucje, sence fiers e sence clucjet. 

Gianni Colledani 


Furlan di Clausîet 


4 gugliata 


mogio 
concavo 

STORIES DI VIN E DI OMS 
Le ostarie 


6 ostarie, inte antighe tradizion furlane, al è il lùc indulà che il 
vin al pues jessi vendùt inte suaze de comunitàt che, gjelose 
de sò autonomie, fintremai inte Ete di Miec e scrîf statùts 
straordenaris sul vin, sui ostîrs e sul timp spindùt in taberna. 
Lùc evocatîf intal imagjinari popolar, le ostarie e pant une 
anime ambigue e pericolose. Le gnot e je bandide. AI sun da 
le cjampane che e segne le conclusion de vite ative in paîs, le 
campana terminorum, lis puartis a vegnin seradis, invidant chei 
che a son ancjemò dentri a jessi fùr par cjatàsi un puest sigàr là 
che a podaran ritiràsi pe gnot. Se i ospits no vuelin obedî, alore 
si racomande di seràju dentri e là a clamà i guardians. Le gnot 
e je considerade pericolose. Timp neri, di siums triscj, bandîts, 
striaments e spirts, no je racomandabil. 

Al sarès un eròr gràf lassà vierte le ostarie vie pa lis oris dal 
scùr, dal moment che in plui ripresis i predicjatòrs, massime 
francescans e domenicans, cuant che si riferivin a le ostarie le 
clamavin templum diaboli, un puest là che si puedin incuintrà 
dutis lis categoriis deviants e pericolosis, come ch'al recite chel 
cjant straordenari dai Carmina Burana, intitulàt apont /n taberna 
quando sumus: nus descrîf ce ch'al sucét in chel mont ribaltàt e 
nus presente i munics scjampàts di convent, i cavalîrs erants, i 
viandants, i pecjadòrs penitents, lis badessis “liseris”. 

Une gjostre infernàl. Par chist l’ostîr al ven simpri descrit tant 
che un om dal caratar fuart. Bon di controlà ancje i diaulats. 


Angelo Floramo 


Le polvariere dal Pràt dal Ors 


nta primis zornadis di Mai dal 1945 i todescs in ritirade ai vevin 
distrut dut ce ch'al podeve jessi util alnemîc. Chest destin al ere 
tocjat ancje a le polvariere dal Pràt dal Ors, fra Nevee e Cave dal 
Predil. Une part, però, no l’ere stade danegjadeele int dal Cjanàldi 
Racolane, ch’a le viveve di miserie, a si ere premurade a recuperà 
dut ce ch'al podeve servî: breis, lamieris, fiers, lastris di véri, 
piastrelis, cuviertis; i sacs di sede e di coton svueitaàts dal polvar 
di sclope ai erin destinàts a diventà cjamésis o blancjerie intime. 
Pal 7 di Mai gran part dal materiàl al ere già stàt puartàt vie, ma 
tancj Cjanagleis, oms e feminis, ai erin tornàts inta polveriere 
par cirî alc di util: ai sgarfavin sprofondats fin ai genoi intal polvar 
di sclope, ai svueitavin incjimò cualche sac plen di balestite par 
recuperàlu, ai stacavin le’ ultimis piastrelis dai mÙrs par dopràalis 
in cusine... A misdì manco cinc, improvisamentri, una grande 
vampade di calòr insieme a un fum neri peng a si ere jevade da 
le polvariere, forsi provocade di une cjiche di spagnolet lassade 
colà su le balestite. Poucjis personis a si erin salvadis, le gran 
part, ben 29 di lòr, a l’ere muarte brusade dentri le polvariere. 
Le’ vitimis a le erin talmentri sfiguradis che certis a le erin stadis 
ricognossudis parvie di cualche ogjet ch'ai vevin cun sè, come 
une curtissute, le scjatule dal tabac o une medaute. 

Le dì dopo, di gnot par evità scenis racapriciantis, i muarts ai 
erin stàts puartàts cui cjars fin tal simiteri di Salet e soteràts cul 
scùr, a le svelte, intune uniche fuesse. 


Antonino Danelutto 


Furlan di Scluse 


la mé mame 


Tai tiei bracs mi sint al sigùr 

tu mi figotis, tu mi capissis 

cun te dongje ogni pére e sparìs. 
Tu sés la mé mame 

zentîl e legre come il profum fresc di primevere, 
tu mi scjaldis il càr 

tu sclarissis il scàr 

lis t6s bussadis a son la mé cure. 
Tu, 

tu mi ds dade la vite, 

dut o ai vùt di te 

tu sés la mé mame 

eatiti regali lis peraulis plui bielis: 
gracie mame. 


Sofia Pinto 
1" puest te sezion “Students” al Concors “Vòs de Basse”, 2020 


Cividat 


MM i soi cjatàt ben a Aquilee, tal clip e iltenar vert de Primevere, 
e o soi vignùt sù a Madone di Mont. 
No stait maraveasi se mi plasin i puescj panoramics: o soi un 
uciel, mi plàs viodi il mont di adalt, soredut dopo més passàts 
dongje lis cjasis par paràmi dal frét e cjatà frucons di pan fùr des 
puartis. Al è parfin cualchidun di bon cùr ch'al compre une buste 
di mei o une balute di gras par noaltris petaròs, ma o scugnìn stà 
atents, parcè che il mei e il gras a plasin ancje a lis parussulis, ai 
mierlis, a lis tortorelis. 
AI è biel stà a Madone di Mont: tante lùs, tante pàs, int ch'a 
pree, e dopo cene s’a si dl si pues là jù a Cividat, a bevi l’aghe 
frescje dal Nadison sot il Puint dal Diaul. 
Savéso parcè ch'a si clame cussì? Par tant timp nissun architet al 
riva a fà un puint sul Nadison, e il Sindic al disè: “O darès l'anime 
al Diaul se cualchidun al fos bon di fàlu”. E il Diaul pront: “Eco ca, 
doman il puint al sarà fat, ma la prime anime ch’e metarà i pîts 
parsore e sarà mé”. Dopo une gnot di lamps, tons e scr di ploe 
il puint al ere pront e dal Domo a vignirin fùri predis a benedîlu, 
cun dut il popul. Il Diaul, neri e pelòs, al stave di ché altre bande 
cuntun sac viert, ma al passà dome un gjat...! 
Lui al voleve sdrumà il puint, ma nol podè fà nuie parcè ch'al 
jere bielzà stat binidît cu l’aghe sante! Alore al scjampà vie daùr 
di Madone di Mont e al tornà tal Infiar passant par une grote 
clamade al presint “Bùs dal Diaul”. 

Gianfranco Ellero 


n 


Il 1Of e Siòr Santul 


a al è simpri stàt nomenàt par jessi un louc separàt e 
distacàt dal rest da valada, tant che i cludinés (abitants di Clu- 
dini) a son stats soranomenàts “mats e salvadis”. Ma una volta 
al à vùt propi a ce fà cuntuna storia, encje ridicula sot un ciert 
aspiet, che a riclama propi il stàt salvadi dai Iòfs. Una dì al è su- 
cedùt che Zuan da Travota, incjimò frut, inveza di santificà la do- 
menia e là a messa come ducj, al à pensat che al era un grump 
plui biel fà un zirut pal paîs, lant a cerî i mei plui biei e i pers plui 
dolgs par chei beargs, e calmà cussì un pòc la fan. Sodisfatas las 
sòs golas, al è rivàt encje il moment di tornà a cjasa, ben savint 
ce che a lu spietava e la gravitàt di ce che al veva fat. Cussì che 
sò màri ai a scjamat il prin sac di pacas e lu à mandàt dal predi 
pa seconda part. Ma in chel dì il secont sac al è risultàt un grump 
pesant parcè che il predi, dopo vé sintuda la confession, alà metàt 
in pratica una penitinga plui dura dal solit. Dopo vé fat inzenoglà 
Zuan devant di lui, ai à metùt il cjaf fra las gjambas e la tonia e al 
à tacàt a dai una schiria di palotadas. Fintant che dut intun colp 
il frut no rivant plui a soportà il mal, come un fulmin al dà un 
muardon ai dordui di Siòr Santul, che cuntun berli di dolòr al smet 
di fà la sé funzion. Chel tant che ai è bastàt a Zuan par scjam- 
pà, saltà four da canonica e scjampà viers i boscs. Dopo di ché 
fuida, a son passadas las oras, i dîs e las setemanas, prima che il 
frut a si fasès viodi, parcè che la pòura di una punizion incjimò 
plui pesanda a lu faseva stà platàt intal bosc, svizinantsi al paîs 
nome par cerî alc da mangjà, propi come che a fasin i Iòfs. Al è 
par chest e par l’azion das sòs gramulas che da ché volta Zuan 


al à cjapàt il soranon di Iòf. Dal moment che las ròbas a son tor- 
nadas in ta normalitàt, a ‘nd è sucedUt incjimò alc leàt a vicenda, 
di cuant che Zuan al è tornàt a messa, e intal moment di ricevi la 
comunion, a si è sintuda una vòs da pît da glesia: “Ah, biàt Signòr, 
in bocja al lòf”. Al era Pieri di Tina che, preocupàt pa particula 
consacrada, al si era lassàt scjampà chel tant, cu l’efiet di fà ridi 
encje Siòr Santul e dà un pocija di ligrìa ai cludinés par un biel piez. 
Delio Dell’Oste 

Furlan di Cludìni 


Cors pratic di lenghe furlane di Tumieg 
Il frut che al imparà a colorà il scùr 


"D ermetimi di nomenàti une frase che o ai vùt let za fa timp e 
che le calcoli une vore impuartante: ‘Ogni matine cuant che tu 
vierzis i voi ti vegnin dadis vincjecuatri oris di aur; si trate des pocjis 
robis che, su cheste tiere, ti vegnin regaladis. Se ancje tu fossis pa- 
ron di montagnis di bégs, no tu podaressis comprà nancje une ore 
par zontà dongje. Ce fasaràstu cun chest tesaur che nol à presit? 
Visiti ben, tu às di dopràlis, parcè che tu puedis vélis une volte sole. 
E, se tu lis stracis, no tu podaràs vélis altri’. “Par vè une vite con- 
tente nol è impuartant fà robis esagjeradis. Ogni dì che ti ven dàt 
fas cont che al sedi tant che un alc cence presit. Se tu ’nt cjapis une 
schirie e tu ju metis in rie, tu daràs dongje un an; se tu ingrumis 
plui agns, e saltarà fùr une vite interie, fate di amòr, contentece, 
onestàt, sperancis e siums. Se tu saràs ogni dì content, cuant che 
ti capitarà il moment di lassà cheste tiere tu varàs vùt fat une vite 
che ti à dàt sodisfazion. Al è chest ce che di miei si pues auguràsi”. 
Billy Mills - Nicholas Sparks 

Traduzion di Rem Spicemei 


La liende dal vin fraulin 


| Creadòr dal marimont al fasè un grant miracul ta la plane, 
enfri il Tiliment e il Var: un zardin dulà che li'brusis a ricamin 
i pràts e a insiorin l’Unvier; i florghìs a sflurissin dilunc i ruiuts 
e a fasin di suase a la Vierte; i barburìs, tal sclopà da l’Istàt, si 
misclissin cul sal dal forment, e chel ricam da la nature ch'a è 
l’arcasse cul so nulòr e li’ sòs fueis ch’a cjarinin l’aiar. 
Ta la Sierade, prime che a tachi a polsà tal frét, la tiere nus regale 
panolis e raps di ue che dopo a deventin vins: merlot, tocai, cja- 
nore, verdùs, fraulin, neri e blanc, simpri presets. 
Di agnorums i vin sirùt di rispetà tradissions, usancis, ancje cuant 
che (nol ere ancjemò il vot par mil), la int a partave il cuartès al 
predi, ven a stài une part di se che la tiere e produseve, in mòt 
ch'al podès sostentàsi. 
Si ’sontave ancje il vin neri e blanc; chel blanc al veve di essi il 
miòr parsè che al coventave par la messe. Par solit al vignive 
sielt il verdùs par la bontàt e profun, ma ancje il fraulin blanc al 
fumave la beche. 
Al fo cussì che une sere une damigjanute di chist vin a rivà in 
canoniche. Cuant che il predi, strac e clop, al tornà da li’ sòs 
funsions, al si sentà devant da la damigjane poiade su la taule a 
fà la sò biele figure. “L’àn partade cumò devant” i disè la perpe- 
tue. “No àn dit però se vin ch'al è”. 
“Tocjarà sercjàlu par savéè” al rispundè il predi e al corè a cjoli un 
bocalut ta la vetrine. 
Tal viersi la damigjane, di bot al saltà four un profun che si spar- 
nissà par la cusine: al saveve di fraulin, di dols, di robe ch’a con- 


|” 


solave cuarp e anime. “Sint se robe bune, se ben di Dio!” e intant 
al emplà il bocàl, restant incantesemàt. 

Chel gusti lave jù pal gargat emplant dut il bultric, tant che si ere 
metùt a pacjà come un frut cuant che al à une caramele in bocje. 
“Uh, se bon, se anade ché chi, juste par fà vin!” e dut in gringule 
al parave indenant la cjucjade. La perpetue lu cjalave stupidide, 
no lu veve mai viodOt a bevi in chè maniere, al pareve ch'a nol 
ves ande di fermasi. 

Cuant che al ve distudade dute la sét che i ere vignude, il vin al 
tacà a dai sù tal cjaf, si sintive lisér, i someave di vé li’ alis. Plen 
di murbin al scomensà a ridi, a cjantà e di ché strade ancje a 
fà compliments a la perpetue che, ‘sa indenant cui carnevài, a 
restà di clap, viodintlu ta chei stàts, cussì imboressàt, smaneòs, 
tant che i vignì une pòre sfondrade e, par paràsi da li’ vois dal 
predi, a le a sieràsi tal camarin framiès i salams in spete che al 
biàt om i passàs la cjoche. 

No si sa semòt, ma la robe a svualà di bocje in bocje, cul ridussà 
e il sisicà ta ogni orele compagnàt da la stocade dal comedon. 
Par sigùr però, mai pi nissun al partà chist vin come cuartés, che 
ansit cul murbin e la ligrie ch'al dismoveve, al deventà il vin dal 
missete.! 

Cussì ancjemò vué ta la nostre tiere, e no dome, il fraulin blanc 
al è cognossùt come il vin che ti emple di ligrie, di matetàt, di 
buine voe e dopo ti proferìs il regal pi biel: ti fàs inemorà. 


Marisa Gregoris 


Furlan di Cjamin dal Tiliment 


1 persone ch'a judave a cjatà il muròs o la murose a duci. 


Torse Sand Creek 


Cumò i frutins a duarmin dafonts dal Sand Creek 
Fabrizio De Andrè 


pinide la cuinte, Zorc nol à voie di là a vore. Lui al à za un lavòr. 
Al è cjagadòr, pescjadòr, racueidér... Ce lu tormentie sò mari? 
Al puarte pùr a cjase di mangja? Îr un seglot di crots, ché altre dì 
un carnîr di zenevrons, vinars passàt une nasse di cieui. E i cais? 
Cenis di lecàsi i lavris! E po lidric di cjamp, ardielut, sclopit, lidri- 
chessis! E foncs? Di pdl, di ciespàr, di prat... E dut netàt e lavàt, 
pront di fa cuei! No isal lavòr chel chi? 

Vué e je domenie. Plui che a messe, no i displasarès di là a bisats. 
Ju à viodùts tes risultivis, a nadà cuintri aghe sot dai sfiliots des 
alighis. Ma e je domenie, e so pari... “eve, salvadi!” e jù un por- 
cul. “Tu deventis frait ta chel jet!” e jù une madone... Zorg al sa 
che chés a son preieris, par so pari. Al spiete che de glesie al rivi 
il sun dal campanel didentri e, a pene che i siei a son jessùts par 
là a messe, al met jù il gjornalin di Tex, si vistìs di buride, al cjape 
sù la nasse, al met tune sachete la scjatulute cui ams, ta ché altre 
la fionde e, Cheyenne perfet, al va jù pai cjamps, fin là che e scor 
cidine la Torse Sand Creek, prime di butasi tal Stele Arkansas. 
Cul bisat si à di vé pazience, no i plàs la lÙùs. Dome tor sere Zorg 
al viòt alc che si méf sot des alighis. Ve là un esemplar che al zire 
ator de vuate! Simpri plui dongje. Dai, sù, jentre! Dai! Jentrat! 
Svelt il canai al alce sù la nasse. Te foghe di tiràlu fùr al grampe il 
bisat cu lis mans cence nie, ma il pes i sbrisse di no rivà a tignîlu. 
Tun moment che al è fer al rive a cjapài il cjaf in bocje, in mùt di 
blocalu cui dincj e vé libaris lis mans par cirî il fagolet. Il bisat si 
ficje te uniche strade libare che al è devant, il gargat. Zorg nol 
rive a tirà flat. AI streng i dincj, ma nol è in cas di ferma dal dut 


il pes slichignot. Si impense di no vé cjapàt sù nissun fagolet e si 
cjate in man dome la scjatulute dai ams. Le vierg. A ’nt cjate doi. 
Ju branche un par man e, cui polmons a lît di sclopà, ju plante 
un di ca e un di là tai flancs dal bisat, Al tire decîs, cence stossà, 
e biel planc al rive a gjavà fùr il pes. 


Mieg dismot, distiràt tal jet dal ospedàl, Zorg al cjale fùr de bal- 
conade. Barcjons scùrs si movin signestris tal cîl zal. Il temporàl 
al è iminent. AI capìs che lu àn intubàt par fai tira flat. Precîs di 
Tite Fari, il so amì, cuant che lu à viodùt vîf pe ultime volte. AI 
jere ridot cussì, ve, puaret! Tite lu à simpri judàt, come un fradi. 
| à insegnat a lavorà il fier e, cuant che la sò farie e je falide, lu 
à puartàt cun se a saldà, tal cantîr naval. Ce braùre in ché volte 
il pai! So fi nol jere bon dome di oselà! Fat sta che Zorc al à la- 
voràt passe vincj agns tai gatui strets des nàfs di siòr. Bisugne vé 
coions. E cumò al è li, imobil. Se al ves doi ams! Si gjavarès dal 
cuel chel cjanul maladet! Tant, no lu jude a puartàle fùr cuintri 
l’amiant che i jemple i polmons. 

Sul tornà a cjapà sium, Zorg al sint la prime tonade di canon che 
e rimbombe al ordin di Chivington. Al scjampe, par salvàsi, ban- 
de de Torse Sand Creek. 

Ma, ce stupit! Al è dome un temporàl. 

Ve, che e je lade vie la lùs! 


Gianfranco Pellegrini 


1" puest te sezion “Narative” al Concors “Vòs de Basse”, 2020 


Il més di Mai 


(S biei ricuarts dal més di Mai. La nature si pronte par l’Estàt 
dopo jessi rifluride in Primevere. | pràts verts a cuvierzin lis 
monts e lis rosis a spandin il lòr sprofum tal aiar calm da sere. 
Cuant ch'i eri frut mi visi dal Rosari intal més dedicat a Madone. 
Dopo cene sù in biciclete ducj insiemi fin tal Prioràt di Ospedalet 
di Glemone a ringracià il Signòr e sò Mari pai miracui di ogni dì. 
E dopo, sentàts su la bancjute intal sagràt, a cjalà il cîl ros che, 
plan planchin, al tache a imbrunî. Lis lusignutis si impiin come 
fusetis cui fruts che a zuin a cjapàlis cu lis mans. 

La binore si vierg cul aiar fresc e lis zornadis si slungjin simpri 
plui. Il bon timp al regne e ogni tant al ven straneàt dal temporàl. 
Si sta ben di fùr cu la int ch'a va ator e sul finî dal dì a sta sentade 
a contàsi la zornade. 

Il més di Mai timp di ricuarts. Lis nùf sore sere, dal sîs di Mai dal 
1976, a restaran simpri tal cùr di ducj i furlans, cun chel Orcolat 
ch'al è vignàt di butinton a movi la cjere. Tancj i muarts e lis pua- 
ris fameis a vaîju. Il Friùl dai nestris vecjos ch’al sparìs, par lassà 
puest a un atri cjapitul de nestre storie. 

Il furlan si scaturìs, ma nol à pòre parcè ch'al è un popul libar e 
abituàt a rangjàsi. Int buine e risiervade. Int di cùr e d’inzen ch'e 
je usade a là ator pal mont: “Libars di scugnî là”. Nò zovins i vin 
di ringracià e no smenteasi mai i sacrificis fats dai nestris vecjos 
che cul lòr amòr pa nestre cjere nus an permetUt di là a scuele. 
Nò “gnòfs” emigrants no partìn pi cu la naf e cu la valîs di car- 
ton, cence savéè cuant podé tornà a cjase. | partìn cul aeri e cul 
contrat di lavòr ta sachete, zirant il mont denant e indaùr, vint 


la furtune di podé tornà dispès tai nestris paîs. Difarents, ma 
compagns cul Friùl simpri tal cùr. 

Ce plaséi rivà intun puest forest e podé là a saludà i nestris pae- 
sans tai Fogolàrs: lontans, ma vicins. Scoltà storiis di vite devant 
a un tai di chel bon. Prime discognoss0ts, ma fradis cumò tal 
ricuardà l’amòr pa nestre tiere. 

Tu mi mancjis tant, Friùl gno, come l’aiar bon dal més di Mai: i 
sieri i voi e mi par di viodi chel biel soreli a mont, sentàt su la 
bancjute dal Prioràt, e di sintî chel bon sprofum di jerbe frescje 


ch'al ven jù a sfrancjà il gno cùr. 
Marco Bovolini I 


Hong Kong (Cine) - Furlan di Glemone 


DISLEELENGHIS 


La gnece e je frute, in cusine e je in tute, 
brincade la trute te tecje le bute, 

o ce fin brute. S6 none la ’Nute 

e je dîs dute: “Ciare le mé Ciute 

cun tecje si sute”. 


Luigi Zuccheri, Cocdi e pes, agns '60 
vueli su tele, 60 x 80 cm 

SS. Prins martars de Glesie Romane 


Fieste de Republiche 


Sacratissim Cùr di Jesù 


1321 - Barufis e montanis pardut 


S sa che in dì di vué la machine da la justizie e cjamine a plan, 
scjafoiade cemùt ch'e je di miàrs di procès civîi, che tancj di 
lòr a nassin par monadis. In efiets ancje une voltone indi jere 
une sdrume di cantins di disberdeà, par barufis di ogni sorte 
e grusis gnovis o vecjis jenfri personis o vilis. Nus al contin lis 
cronachis di vot secui indaùr. Ai 20 di Fevràr dal 1321 il vicjari 
gjeneràl dal Patriarcjàt al sentenziave che i nobii siòrs di Trican 
(in dì di vuè Darcjan, dal comun di Rivis Darcjan) a vevin di ripaià 
i abitants di Sant Denél par vé cjapat sù i br nemài e ancje pai 
dams ch'a vevin fat tai pràts e par la roste di un mulin. 

Ai 16 di Marg dal 1321 a Udin, il patriarcje Paian da la Tor al 
dave ordin a un cjaluni cividin di no dàur plui fastidi a doi siei 
massàrs di Torean par vie da lis decimis ch'a vevin di paià suntun 
pàr di cjamps, ch'a fasevin part dai mans (terens) da la glesie di 
Aquilee. E altris malans dal gjenar aljere dadr a fà sù il gjastalt di 
Landri a doi massàrs di Ruede. 

Ai 25 di Avrîl dal 1321 a Faedis, inta la place clamade Polvar, Fidrì 
di Attems a non so e dai siei amîs al faseve tregue, sot zurament, 
cun Etore Savorgnan, cu la cundizion che cui che no le ves rispie- 
tade, al varès vùt di paià 100 marchis di denàrs. Ma no savìn il 
motff di cheste barufe tra di lòr. 

Di chei timps une cuistion delicade e jere ché dai passons: ai 7 di 
Jugn dal 1321 al vignive sentenziaàt che chei di Manzan a podevin 
passonà sui cjamps e su lis tieris di Solescjan fin a la pigule rive 
dongje dal Nadison, e che chei di Solescjan a varessin passonàt cui 
manzanots. Ai 7 di Setembar di chel stes an e nasseve une cuistion 


Ancje une volte 
contrascj e barufis 
a ingolfavin 

in cuantitàt i uficis 
da l’aministrazion 
dal Patriarcjàt 

e da lis Comunitàts 
dal Friùl. 


tal Comun di Pagnà, simpri par passonà bestiis, che si decidè 
che si podevin menàlis di là dal Cormòr fin ai Baiarcs dal Poc. 
Intant la Magnifiche Comunitàt di Cividàt e pensave cemUt 
regolà la vendite dal salvadi: intal Zenàr dal 1321 intai statùts da 
la citàt al vignive zontàt che nissun al podeve vendi jeurs, fasans, 
pernîs o altris uciei sot la pene di pierdi dut ce ch'al veve puartàt 
a vendi al marcjàt, cun parsore ancje une multe di une marche; e 
ancjemò: di ché volte in là, nissun al podeve plui cuvierzi lis cjasis 
cun scjandulis o breis di len. 

Viers la fin di chel an 1321, za cussì plen di barufis umanis di ogni 
sorte, ancje la Nature e volè meti il caric. 

Ai 16 di Otubar al scomengave a plovi, sul imprin no tant, ma 
dopo simpri plui a fuart vie pe gnot e ancje intai dîs dopo. Colpe 
la grande ploiade, par dut il Friùl i flums a saltavin fùre a vignirin 
di chés montanis, che nissun si ‘nt pensave di compagnis. Prate 
dongje Pordenon e finive dute sot, cu l’aghe ch'e rivave fin al 
prin plan da lis cjasis. 


Claudio Mattaloni 


Il soflet Vu/cano 


dutrine il pridi al nos contave dai anzoi bogns cu las svuales e 

dai gjaulins triscj cui cuars, da las mirivees dal paradîs e da las 
penes dal infier. E une volte al nos domandà: “E vossatis, cemùet 
pensas che ai séi chescj loucs?”. Jo i rispuindei che il paradîs al 
veve da essi biel, fresc e flurît tanche il bearg dal Amadio e l’in- 
fier inveze neri di cjalìn, cjalt e plen di fum come la favrie dai 
Gjarisos cuant che a zeve la fole. 
L’Amadio, tal sio bearg, al veve dut belapont, seàt, coltàt, incal- 
mat! e cerpît: ciriesaries e cesparies, peraries e melaries in sor- 
te, intune nivule di flùers e di àfs, e fiaries cun fîs blancs e neris, 
dolgs come la mîel. Par no cjacarà da las vîts di Zarè, Peonàs e 
Bacò maridades a plantons di vovol? cun tant di scjarags? leàts 
cui vencs. Ta la sò piergole di Percussùer tencj ai vi- 
gnive a toli incalmes e a fà clocjes. Ma tencj, 
come il Carlin, ai zeve a toli un macut di vîts 
belzà prontes jù a Poc, uì dal Donde. Prime 
da plantales il Carlin al si racomandave da fà 
il bùs font e larc. “Ma cetant font e larc?” 
a i domandave il Belog. “Che al stéi 
dente un càl di sclave!” al rispuin- 
deve dut sustàt. E prime da 
incjerà la vidute a si meteve 


® innestato 


oppio campestre 


3. tutori Il soflet Vulcano dai Gjarisos. 


sot une biele forcjade di ledan e, atòr da las radîs, a si leave cui 
vencs tantes buarzutes* di noglàr e a si fracave dut benon par che 
a cualchidun, vie pa la not, a no i vignès l’idee da vignî a robàles. 
Ma, si sa, a podeve vignî masse ploe o masse sut e, magari cussì 
no, la tampieste. Par no cjacarà da la filossere che a cjapave las 
radîs, e jù aghe di solfato, e dal oidio che al cjapave fuees e ra- 
vois. In chest càs l’Amadio e il Carlin ai si orientave sul Ramòn, 
une vît di riunde francese cun biei rapons ma cun puecs gragnei, 
une cualitàt reclamizade a Poc tanche resistente all’oidio. Ma a 
si ere capît che la miei rube cuintri l’oidio al ere sofletà solfer 
su las fues cuant che ai ere encjemò umides di rasade. E ducj 
ai si inzegnave a falu a la buine, cui cun pegots, cui cun scovets. 
AI fo alore che l’inventive dai Galante, dets Gjarisos, bràfs da 
fà il bec a la moscje e za bogns da fà sclopes e levecs, torcjus 
e masenins, a si palesà encjamò. Tal 1910 da la favrie di Triviat, 
prime cui fradis Zomarie e Nardin e po cun Eder e Vasti, a sortì 
un imprest cetant comet par sborfà di solfer chel grant fonde- 
go? di vîts che al ere Cjastelnouf e la pléf di Às. La Solforatrice 
Vulcano a vè un grant sucès in Friùl e in Istrie ma no al di là da la 
Plaf. A ere fate a nivel masse artigjanal intune butighe di favris 
pigule e puere, encje se tant siore di inventive e di inteligjen- 
ce mecaniche. E al fo simpri grazie a la Solforatrice Vulcano che 
chel lusper® di Sbarai al podè torzeonà encjamò ca e là in vuaite 
di une buine tace di vin. 

Gianni Colledani 


Furlan di Clausîet 


* fronde secche 
5 magazzino 
6 agitato 


STORIES DI VIN E DI OMS 
L'ostîr 


| comparazion jenfri i Statùts scrits intai secui XIV e XVI e je 
une vore curiose e interessante. L’ostîr, in ducj i documents, 
nus ven presentàt come une figure dotade di une cierte auto- 
revolece, buine di controlà no dome i ospits de sò ostarie, ma 
ancje di rapresentà un pont di riferiment par dute le Comunitàt. 
Al è par solit consideràt om di fede, le sò peraule e à un valòr 
ancje devant di un judic. Al ven clamàt a verificà le unitàt di mi- 
sure par spinà il vin, a controlà i presints e ancje le cualitàt dal 
prodot. Intai Statùts di Buje dal 1371 si insist sul fat che l’ostîr 
al à di vendi dome ce ch'al prodùs lui, vignît for de ue coltivade 
jenfri i cunfins de Comunitàt. Cussì un forest nol pues vendi e 
nissun al pues comprà di un forest. Une vore interessant chiste 
norme, parcè che e met in evidence ce tant che si steve atents a 
une verifiche di origjine controlade, come che si disarès ai timps 
di vué. Un articul compagn si lu cjate ancje intai Statùts di San 
Denél e di Vengon, cun tant di multis une vore saladis che no 
scherzavin par chei che a levin cuintri de normative. 

E propite intai statàts di Vengon l’ostîr al ven segnalàt ancje 
come referent special pe salvaguardie da le salùt publiche e de 
trancuilitàt dal vilac: al è di controlà che nissun forest nol fasi 
bevi i cjavai intes publichis fontanis o intai seglots di un poc. 

Al è ancje di tignî di voli il riscjo di fùc — une vore comun inte 
Ete di Mieg — metint a disposizion une scjale lungje di len in càs 
di disgracie. 


Angelo Floramo 


Le’ striis dal vinars 


\/ iers i agns Trente dal Nùfcent al Vigji Busàn, un om di Racolane 
su le cuarantine, a j ere capitadi un fat un grum curious. Intune 
biele zornade dal meis di Jugn, di vinars, il Vigji al ere jevàt adore 
par là a fà fen in Cùrnic, un lùc di paradîs su le mont viers Resie. 
Là sù il Vigji al veve un biel stali intal mieg dal prat e al podeve fer- 
màsi cualche zornade par governà il fen. Al veve decidùt di partî 
cul scàr par podé lavorà intal fresc e par chest a si faseve strade 
cul feràl. Rivàt intal riù dal Craut, di colp il feràl si ere distudàt. 

J pareve strani chest fat parcè ch'a nol ere nancje un fîl di aiar. 
Al veve tornàt a impiàlu, ma si ere distudat di gnùf e cussì par 
atris do’ voltis. Intant che il Vigji al stave meditant su le’ causis di 
un tàl fenomin, inta penombre a si erin presentadis davant di lui 
trei feminis che tancj di lr ai disevin jessi striis: dòs di Racolane e 
une dal Cjanàl. Il Vigji a le veve subit ricognossudis e porconant a 
le veve investidis cuntune sfilze di insolenzis. Par nue sustadis, le’ 
feminis a lu vevin circondate une di lòr, minagantlu, jveve coman- 
dàt di tornà a cjase, pal so ben. A chel punto il Vigji, ch'a nol veve 
plui ilcoragjo di prime, al veve ritignùt che forsi al ere miòr tornà 
indaùr, ancje parcè che le’ striis a levevin fatcapîche ale podevin 
fài un grum di mal, ancje fàlu murî se al ves pandùt ce ch'al ere 
sucedùt. A le sò femine al veve di dî che a si ere sintùt pouc ben e 
che al veve preferît tornà a cjase. E, incjimò, nol veve pui di passà 
par aì di vinars parcè che ché zornade a le servive esclusivamentri 
a lòr. Il Vigji alveve pandùt i nons da le’ striis dopo che dés di lòr 
a le erin muartis; le tierce a l’ere muarte dopo di lui. 


Antonino Danelutto 


Furlan di Scluse 


Lagrimis 


Fà la barbe a to pari 
al è come dà il prin 
scufiot a to fi: 

al fàs plui mél a ti 

che a lui. 

Dentri 

un flum in plene 

che al devente lagrime. 


Stefano Lombardi LO 


1" puest te sezion “Poesie” al Concors “Vòs de Basse”, 2020 


Darte 


i soi sistemat a Darte, par bevi l’aghe pudie: a disin ch'e 

fàs ben ancje ai uciei, soredut se a puedin stà di besséi: 
i fruts, ormai grancj, a son partîts pal mont e la femine e je lade 
a cjatà i parincj in Slovenie. 
Prime di vignî a Darte o vevi fat un scjampon a Zui par viodi la 
prucission cu lis cròs inflochetadis, spetacul di grande bielece. 
| nastros coloràts e i flocs a son chei des sposis de valade dal an 
passat (cussì a disin, ma si sposial ancjemò cualchidun in glesie?). 
Come ch’o savés, mi plàs viodi il mont dal alt, e une dì o soi làt 
suntune montagne par viodi se Carducci le contave juste. 
“Su la cima de la Tenca — al à scrit — per le fate è un bel danzar: 
un tappeto di smeraldo sotto il cielo il monte par”. 
O soi stàt sù di matine buinore fin a sere tars, ma no ài viodùt 
nissune fade ch’e balave, e nissun gigant a spacà montagnis: “Su 
la rupe del Moscardo, è uno spirito a penar, sta con una clava 
immane la montagna a sfracellar”. 
Ma ce bevino i poets prime di scrivi? “Leo — mi à dite Jacum, il 
miò amì — no ducj”. Metìnle alore cussì: ce aial bevùt Carducci 
prime di scrivi? No jerial vignùt sù par bevi l’aghe pudie? Jo le 
béf ormai di vincj dîs e no mi fàs viodi maraveis. L’amì mi dîs che 
une brute poesie no gambìe il mont, baste no leile o dismen- 
teàle. Ancje jo le pensi cussì. Ma ducj i fruts des elementàrs a 
scugnin imparale, a Darte e dulintor, dome parcè che si clame /n 
Carnia. E cumò nol reste che spietà lis cidulis, ruedis infogadis te 
gnot di San Zuan, insumiant fantatis cence flocs. 

Gianfranco Ellero 


VITE DI PAÎS 
La cidule... tai dincj 


| ere dut pront par là tal Cret das Aganas, a miege mont dal 

GConcolan che a cjale viers Gurguvint, par mantegni vive la 
tradision che a viout i coscrits a trai las cidulas dal 24 al 29 di 
Giugn. 
Achì già da cualchi an, cun fadias di ce sorte par puartà sù ma- 
terial, vevin fate une pigule barache saldade suntun plancum 
tun blec di vert a triangul a straplomp tal mieg di doi agadòrs; 
une volte imbreade la vevin vistide atorn atorn, par che no si 
fraidesces, di bande rigjavade dai seglots di poliestere. No ere 
grande, sierade su trei pareits e vierte davant cuntune puarte e 
une balconete viers il paîs; davant un tic di spuart, pal sotet in 
càs di plòe, ch'al dave suntun spig di cret dulà che a ere la musce 
(une brèe alcade di davant) par poà la cidule imbardide par jessi 
trate tal vueit cul colp di une mace. Tra la barache e la musce il 
clap dal fùc pal borastai. 
In chel an vevin fat las roubas in grant; Eddo, gjenio e passion, 
al veve fat da bessòl une aradio in MF par podei trasmeti las 
cidulas in direte da Radio Cercivento. 
A ’nd ere encje un’àte novitàt: il Lunc al veve sagumade une 
mace nove par trai las cidulas e al veve la sbìsie di provale. 
Cjatàts adore tal puint di Gjai, vin imbrucjat il troi che in cirche 
vincj mindts, tra radîs, clapadorias e rivas da gonga il flàt, nus è 
fats rivà ta noste postasion. 
Tocjave fà la prove dal colegament radio; si erin acordàts cun 
Eddo par une certe ore che cuant che al ere pront nus meteve 
un segnal sul balcon da sò cjase che si viodeve jù dal Cret. 


Vevin une ricetrasmitent fate artigjanalmenti e tocjave cirî il 
puest miòr dulà che al rivave il segnàl. 

Cussì tant che si contindevin chei flics di cjere in predél, il Lungo 
al si sostentave a provà la nove mace metint insom da musce 
cualchi clap da fà svualà tal larc. AI ere propit content, nol finive 
di laudà chest nùf imprest: “Usnot las cidulas as rivaran vie fint 
in paîs! Fùc e flamas!” 

Cussì disint al menave cheste mace pa l’arie e su pa brèe. Jo i eri 
daùr ch'i parecjavi las legnas pal fàc e man vuardi, voltantmi viers 
di lui, i rivi juste a tiràmi un pouc indaùr, ma no fas a timp a schiva 
la mace che al stave fasint girà a mo di eliche atorn atorn di se. 
| sint un bot sec ta mùse, mi rabalti par dadr e i rivi juste a poà 
i brags compagnant il gno colà par no là a rodul tai gravàrs sot; 
subit dopo un spissul di sanc al coreve cence poste dai làvris. 
Cualchidun no rindintsi cont al rideve, un’àti mi à ravuet don- 
gie subit aghe frescje par cirî di ferma il sanc. Eri ridot un Ecce 
Homo: la màe insanganade, il fassolet imbombît di àghe e di 
sanc ch'i tignivi sul bot nol giovave trop, no capivi tros dincj che 
mi erin saltàts. 

Viodint la male parade e cunsideràt che a stave vignint not, un 
dal trop mi à compagnàt a cjase dulà che ai podùt rindimi cont 
che, par fortune, i vevi dome une grande pache e un sbrégo tal 
làvri frant enfre il dint. 

A ere lade ben, ma par ché sere ai scuignùt contentàmi di scoltà 
las cidulas da Radio Cercivento. 


Celestino Vezzi 


Furlan di Curcuvint 


La Madono di Lucau, pelegrino al For 


j u doi dîs dal 27 e 28 di Giugn dal 2020 es son datos storicos 
pal cumun dal For e Davùatri, parcè che la Madono di Lucau 
pal prin viag e je rivado pelegrino tal nestri paîs! 

Cul scampanotà des cjampanos, cui confolons e lu stendart de 
Madono, cu la crùos furnido di rododendros e lu cjant des li- 
tanìos, duto la int sul sagràt a spietalo, la vin saludado uficial- 
menti cun tanto emozion e contentecio. 

L’ideo di puartàlo cà e je stado dal nestri braf plevan don Gian- 
luca Molinaro, cunsideràt che lu pelegrinagjo, che la nestro int 
e fàs da oltro 300 agns tal biel paisut carinzian par sodisfà un 
vecju vùot cuintro la pesto dei anemài (afta epizootica), chest an 
nol è stàt fat causjo dal coronavirus, ch'al à fat sierà frontieros e 
inclostrà la int in cjaso par oltro doi mìos. 

Vio pal Invier la television e ju gjornài nus contavo che in Cino 
e jero scopiado un’epidemio e che tanto int e murivo... Nus sa- 
meavo dut un grum lontan, ma plan plan, cu la Primovero, la 
pestilencio e je rivado cà encje in Furlanìo. La protezion civîl e 
giravo cu las machenos pei paîs e cui megafonos e racomandavo 
e int di no movisi di cjaso: a mi sameavo di essi tornado indevòr 
al coprifuoco dei timps di vuero. 

No si vedevo anemo vivo pes strados, no si sintivo lu son des 
cjampanos, ju biàts muarts i vignevo savatùts tal simiteri nomo 
cu la benedizion dal prìadi e cu la presincio di chei di cjaso. 
Scuelos e asilos sieraàts, fabricos, ufizis e ativitàts comerciàls 
blocats: dut lu mont produtîf a si ero fermàt. 

Cuissà se la regjio sapient di Cacudun soro di nuo e à volàt fànus 


rifleti e pensà di scuignio vio rispiet pe naturo disledrosado, di 
no continuà a cori par produsji simpri di pin e là parfin su la luno 
a scuviergi sepi Diu ce... 
Par udànus a cjatà lu troi ret, chest an, no la pussision dei pe- 
legrins, ma la piciulo Madono di Lucau e à varcat lu cunfin par 
vignî da nuo. In tei dîs de sò presincio in te parochiàl di San Lau- 
ring e je rivado int di duto la Cjargno e de Furlanìo a predlo e 
invocalo che fasjess cessà chel flagjel di pestilencio. Che puartàs 
uno peravolo di confuart ai malàts, ai vecjus la fuarcio di là inde- 
vant tal lunc troi de vito, e gioventùt lu regàl de fede e lu gust di 
vivi te nestro bielo mont, ai fruts la sperancio di un avignî seren 
cencio epidemios! 
Grazie Madono di Lucau, i sintarìn adalunc tal nestri paîs lu pro- 
fum de tò presincio. 

Novella Del Fabbro 


Furlan di For Davùatri 

Scarpis di vernîs 


M è mari lole a è nassuda il 15 di Setembre dal 1900, il dì da la 
Madona Dolorada, e a è muarta il 8 di Dicembre il dì da la Ima- 
colata. A era la prima di nouf fioi. Dopo vei fat la tersa elementàr, a 
scugnùt restà a cjasa parsè ch'a coventava partà il gustà tai cjamps 
e a lavà la roba in tal flun. A vincjun ains si è maridada. Nualtris in 
famea no la vin mai ioduda malada ni a plansi, a diseva che “A son 
robis par i siòrs”. A era ’na gran lavoradora: brava tal stali a molzi e 
cui vigiei; a orlevà gjalinis, pursits, cunicius e lavorà tal cjamp. No la 
vin mai sintuda a lagnasi. A vt tre fiis in timp dai cavaleirs. Nencja 
timp da durmî o riposà. A ni diseva: “Pupatis, i no ai bastansa flàt 
par ringrassià il Signour par la salùt ch'a mi à dat, ma il sun ch'i 
ai patft no son stàts ni Sants ni Madonis a salvami”. Il 20 di Zuin 
dal 1935 i soi rivada jo, la cuinta femina nassuda in famea. In ta 
ché zornada, a colava la fiesta dal Corpus Domini e mes sours pi 
vecjis a erin zudis in pursission cul compit di spandi orgoliosis par 
la strada, i petui di rosa ch'a vevin metàùt ta ‘na sestuta. Me agna 
Ema a spetava tal porton ch'a tornassin par daghi la nutissia. ’Na 
sour a è coreta subit in cjamara par iodimi. Mi à vardàt e dopo ghi 
à dita a mé mari: “Invessi di comprà ché bruta pelosa lì, ti podevis 
compraàmi un pàr di scarpis novis!”. Da grandis a si vergognava e 
mi la contava simpri e par comedà a mi diseva ridint: “Ma jo i soi 
ché ch'a ti vou pi ben di dutis”. Dentri di me i pensavi: “Fa fenta di 
crodighi, tant a no cambia nuia”. Ma cuant ch'al è stàt il mument 
ch’à tiràt i prins bez ch'è guadagnat, a mi à compràt un biel pàr di 
scarpis neris di vernîs. 
Olga Bortolussi (Marièt) 
Furlan di Sopula 


Il cil al è plen di stelis parsore il Canadà 


() soi un zovin fortunàt. Deis ains fa o soi emigràt intune tiere 
dolà che i insiums a tocjin il cîl, e dolà che centenàrs di etniis 
a si sfrissin ta un strenzon di péàs e rispiet. Da un pigcul paîs furlan 
come Codroip mi soi cjatàt a Toronto, la cuarte citàt pi populose 
dal Nord Americhe, considerade come une da lis metropolis pi 
multiculturals al mont. La mé è stade une sielte libare e di sin- 
timent, che i tornarès a fà encje intun moment storic une vore 
complès come chel di vuè. Parcè che il Canadà al è un paîs seri 
e zentîl, che al sta superant chiste teribile pandemie cun deci- 
sions condividudis, contribùts a fameis, sgrafs fiscài a aziendis e 
regulis claris. 

Te grande province di Ontario, dolà che o vîf, a son stadis cja- 
padis decisions politichis cuntune tempestivitàt che à contignùt 
l’infet e i muarts. Clàr, eròrs a son stàts, baste pensà a la tra- 
gjedie dai ricovars par anzians; ma nue come chel che al è stàt 
a sud dal confin, tai Stàts Unîts, dolà che i interès di pòcs a stan 
ruvinant li’ flevaris vitis di milions di int. Il me mont è cambiàt 
‘vinars 13’ di Marg. Il 13 è un numar disgraciat ta la tradizion 
anglosassone, di fat in tancju palàs canadés nol è segnàt il plan 
n. 13. Duncje, la setemane prime dal tradizionàl March break è 
stade l’ultime volte che o ai viodùt i miei students in classe; a 
Toronto o soi deventàt mestri di inglés un par di ains fa. Di chel 
vinars di Marg, dutis li’ lezions a son passadis par un frét com- 
puter. Vué o cjali il mont daùr une mascherine, e o vîf relazions 
sociàls che a son une vore difarentis par pòre dal virus. O ai tacàt 
a preà par la mé famee e i miei amîs in Friùl, inondàt di notizis 


tragjichis che a son rivadis par més da l’Italie. E o ai pensàt tant 
a la mè puare gnagne Willia Zannier, origjinarie di San Vît dal 
Tiliment, che a mi contave da la seconde vuere mondial. La fam, 
il timp di taponàsi di gnot, il scuindarili, il stent e la pòre di une 
frute cressude di buride sot li bombis dal nemì. 

Vué, il mont intîr a sta combatint une vuere dal dut diferente, 
cuntre un nemì invisibil. Un mal che à puartàt vie tancj anzians 
tai nestris ricovars. Un drame che forsit o rivarìn a capî dome tra 
cualchi an, ma che a slambre il cùr. Une realtàt di sconvolziment, 
come che nus insegne encje la culture dai Natîfs, i Metis, e i Inuit 
che a vivin in Canadà. Par lòr, i anzians o ‘savis’ a son il càr de 
comunitàt, fat che a àn la miòr cognossince de proprie storie, 
tradizions, insegnaments e pratichis di vuarison. Duncje, i savis a 
son i unics che a podin passà chiste cognossince e dà un consei 
ai plui zovins, gjoldint dal pi alt rispiet de lòr tribù. 

Tal mé percors di emigràt, o ai cognossQt tancju savis furlans, 
che a mi àn judat tai moments dificii. Storiis di sacrificis, inte- 
gritàt moràl, svant da la proprie divignince e tant lavòr par fà 
sù une vite di sucès. O ju ten ducjus tal cor e mi prepari a tornà 
in classe dai miei students, cun te muse mascarine e frontin di 
protezion. 

Il Canadà al è un paîs seri e zentîl, parcè che si ten cure de pro- 
prie int e al à tant rivuart pa l’istruzion. A Toronto, essi insegnant 
te scuele publiche vùl disi confrontàsi cui coleghis e students di 
culturis, etniis e lenghis diviersis. VOI dîsi adotà une pedagogjie 
flessibile, tignint in considerazion lis dibisugnis di ducjus i fantats 
e li’ fantatis in classe. VOI dîsi serietàt, competence, e abilitàt di 
adatament. Chiste stranie Istàt no mi è fat la in Italie par tornà 
a strenzi a me parints e amîs; o voi fùr pòc, ma o cjati la pàs dai 
sens tai grancj parcs canadés cun arbui secolàrs e rosis colora- 


dis. Li’ sghiratis a si corin daùr ta li' ramacis, i scrigs a cjantin in 
lontanance, e l’odòr da la jerbe a pene taiade mi ven daùr dilunc 
vie par i trois batùts. | cjapi sù da tiere un len umit dongje un lat 
e o pensi al mé puar barbe Tony Scaini, come me origjinari di 
Codroip, che cu la sò cjane al passave zornadis interiis a pescjà 
grancj salmons e pigulis trutis colòr arc di sant Marc. 

O soi un zovin fortunàt, parcè che o vîf ta un grant paîs dolà che 
li” oportunitàts a son infinidis, e dolà che insumià al è ancjemò 
permetdùt. Il cîl al è plen di stelis parsore il Canadà. 


Mattia Bello 


Canadà - Furlan di Codroip 


DISLEELENGHIS 


Dami ca ’na matassa 

che a no sei granda massa 
la regali al prin ch’al passa, 
ch'a la meti intala tassa 
sora jet o la cassa 

pitost al fai ‘na nassa 

‘na mudanta o ‘na fassa 

e se no la vél culì a la lassa 
jo farai ‘na maia bassa 

ch’a no pari ’na bruta strassa 
par tegnî cont la mé corassa. 


lA è 


Armando Pizzinato, Secje, 1960 
vueli su tele, 78 x 48 cm 


LUI 


1 J  S.teEsterdiBabilonie regjine 
2 V S.Otonvescul Madone dal lat 
3 S S.Tomàsapuestul 
4 D S. Eliodér di Aquilee vescul Perdon di Barbane 
5 L S.Antoni Marie Zacarie predi 
6 M S.te Marie Goretti vergjine 
7 M S. Claudio vescul 
8. J S.AndrianIll pape 
9 V. S.te Veroniche muinie 
10 S S.Piuldi Aquilee pape 
11 D S.Benedetabat Patron d'Europe 
12 L SS. ErmacureeFortunàt martars Patrons dal Friùl V.J. e di Udin 
13 M Dedicazion de Basiliche di Aquilee 
14 M S.Camil di Lellis predi 
15 J  S. Buineventure vescul 
16 V Madone dal Carmél 
17 S S.Alessirimit 
18 D S.Fidrì vescul 
19 L S.teRine muinie 
20 M S. Apolinàr di Ravene vescul 
21 M S. Lauring di Brindisi frari 
22 G S.te Marie Madalene dissepule 
23 V Ste Brigjide di Svezie muinie Patrone d'Europe 
24 S S.te Cristine di Bolsene muinie 
25 D S.Jacumapuestul 
26 L SS.AneeJoachin 
27 M S.Aureli vescul 
28 M SS. Celse Nazari martars 
29 G S.te Marte di Betanie dissepule 
30 VS. Pieri Crisolic vescul 
31 S S.Ignazidi Loyola predi 


1421 - Sot il leon di Sant Marc 


le comunitaàt di Udin e cjalave cun atenzion a l’ativitàt diplo- 
matiche da la Serenissime e e gjoldeve pai siei biei risultàts, 
cemlt che si capìs da la decision dal consei citadin, cjapade ai 
2 di Marg dal 1421, di proferî un biel vistît al cursòr ch'al veve 
puartàt la gnove che Vignesie e il duche di Milan a vevin strente 
une leghe. Par la cual, il cjameràr di Udin al comprave une piece 
di tele scarlatine di vot brags, paiade un ducàt e doi solts un brac 
ta la buteghe di Nicolau al Poc. 

II Ds ur veve za concedÙt une volte ai ambassadòrs di Udin ce 
ch'a vevin domandàt par la provision dal sàl e pal bon guvier da 
la citàt; cu la sperance di puartà a cjase un altri bon risultàt com- 
pagn, ai 29 di Avrîl a nt partivin altris di ambassadòrs par Vigne- 
sie, cun ché di fà domande di podé sdrumà il cjistiel di Tresesin. 
Il Dés al jere cetant gjeneròs in chel timp: par dî, ai 2 di Lui dal 
1421 dave lis renditis dal cjistiel di Sofumberc par cinc agnsa Pret 
di Cuc, par ripaiàlu da la dure presonie patide sot dai Ongjars, 
cause la sò fedeltàt viers la Republiche venite. 

Il consei di Udin al voleve pandi un segnal biel clàr da la sò fe- 
deltàt a la Republiche di Vignesie, che di pòc e jere deventade 
la parone dal Fridl, e ai 26 di Mai dal 1421 al deliberave che ogni 
an ai 6 di Jugn, par memoreà la sò dedizion (colade l’an prime 
juste in ché dì), si varès tiràt di balestre cuintri di un breàr, cun 
biei premis pai vincidòrs. Parsore dai bégs, si decideve di spindi 
plui di 20 marchis par une cinturie di arint, in efiets une cengle 
militàr, come premi di onòr par la prime gjostre. Di chè volte a 
ogni 6 di Jugn, inta la dì dal beat Bertrant, si faseve la solene 


L’ombre dal leon 

di Sant Marc, 

simbul di Vignesie, 

si è slungjade sul Fridl 
par passe trè secui 

e mieg. 


procession par ricuardà la dedizion e po dopo si coreve il pali, e 
chest al è sucedUt fin al 1569. 

Cividàt e jere stade la prime citàt dal Friùl a vignî in acuardi cun 
Vignesie, fin dal 1419, ma il patriarcje Ludovì di Teck al veve cirùt 
di tornà a cjapàle cu la fuarce. Al veve domandàt un aiùt militàr 
al re di Ongjarie, che i veve dàt 4000 soldàts, e cun chei, dopo 
passat par Lubiane, al jere rivàt in Friùl e al veve concuistàt i 
cjistiei di Manzan e di Rosacis, intant che altris trupis ongjaresis 
a metevin a sac la badie di Muec. Ma viodint la fuarte reazion 
dai Venezians, i Ongjars a capirin che l’imprese e jere plui dificil 
di ce ch'a crodevin e alore, invezit di là indevant, a zirarin i cjavai 
e a tornarin a cjase. Cundut chest, il patriarcje nol rinunziave 
al proponiment di tornà a deventà paron dal Friùl cu la fuarce: 
al varès tornàt a provà di li a dîs agns, ma cence efiet. 


Claudio Mattaloni 


Tite da las Poces 


Gi Tramontin al veve une radîs di parentàt cun gno 
nono Zomarie. Nassùt intal 1874 in Celant, a nencje 15 agns 
al ere belzà a Viene come manovàl e po in Galizie e in Roma- 
nie come scarpelin. Cun chest stà fòr pal mont al veve svuincàt 
la vuere d’Afriche. Difat tencj siei coscrits, che ai ere partîts da 
Clausîet cjantant “Oh general Baratieri se va così cresse i pensie- 
ri”, tal 1896 ai lassàr la ghirbe su l’Amba Alagi e a Adue. 

Tal 1914 al tornà dongje da l’Ongjarie, za vecju par fà la vuere 
ma encjamò zoven par regolà e ferà i mus talas retrovies. Ma la 
sò vere passion a restave ché da dà vite a la piere fasint parie 
bieles poces a ùs di nemài e cristians. Dulà che al vedeve ve- 
nes di aghe surtî da la mont al cumingave a sgjarfà, a racueiles 
cun gorlutes intun sùel spissul e se l’imprese a prometeve ben 
a si meteve a tirà dongje pieres e 
claps. Las pieres pi grandes, i an- 
tii e i volts, a ju sbogave davorman 
sul puest, in Raunie, tai Mrs, in 
Malmuerie, tai Plans. E po cuntune 
slite o cul sio draglac! a las menave 
su la placute di Duminisie. E piche 
vufe piche doman, a las rifinive cul 
unglin, la raspe e la bocjarde fine. 
Par parà indenant il lavder al rivave 
sul crichedì, dut scjavelàt e encja- 


® carriolona senza piedi La poce dal Nuiarug. 


mò cun las durmioles.? Gno nono al contave che il pridi dai Piro- 
nes, vidintlu cussì atîf, al tirave fòr las peravoles di San Francesc: 
“Laudato si’ mio Signore, per sora aqua, la quale è molto utile 
et humile et pretiosa et casta”. Dulà che a ere da fà une poce, 
uì al ere sicùr il Tite. Tai agns a ‘nd veve fates a dozenes: la poce 
Nere dai Zuanes, ché da la Marangole e da las Cjares in Celant, tai 
Stifinins, in Fraspedane, tai Sgnacs, in Cjaul, in Cjanàl pardut. No 
dibant ducj ai lu clamave “Poce”. Pal pi al lavorave sore nuie, forzi 
pa la bocjade, dal moment che il sio hobby al ere vidîe i nemài a 
bevi, las femines a lavà e resentà e la canae a svuatara. Al diseve: 
“Visaisi che l’aghe a lave dut, encje i pecjàts. Nome la cjalcine 
a lave l’aghe”. Tal fà la poce dal Nuiarug, lassù tala Vile, al veve 
mitùt còr e anime e tant mestèr. Al ere stàt il sio esam di lauree. 
Intun cjantonut al varès volùt meti las ss iniziàls GT ma l’ausvai? 
al no rivà. E Tite al restà tant malinpaat. La int a si sente encjamò 
dapiè, i vilegjants ai si resente i brags, i curidùers ai emple la bo- 
tace, i canais ai fàs zî las barcjutes. Il Nuiarug al è une calamite, 
une emozion. La Marte dai Spiziars, prime da lassànos, a scrivè: 
“Aghe frescje, aghe sane, da bevi cu las mans, bagnant la muse, 
ator da la fontane”. E cuant che jo tocji chè aghe, mi soven di 
Pier Pauli: “A no è aga pi frescja che tal me paîs. Fontana di rustic 
amour”. Clausedan, se tal cop* da la man tu bîes un flàt di cheste 
aghe, recuarditi di Tite da las Poces. 

Gianni Colledani 


Furlan di Clausîet 


2 cispe 
permesso, nulla osta (dal todesc Ausweis) 


4 incavo 


STORIES DI VIN E DI OMS 
Il vin 


MM a ce vin si bevevial inte ostarie? Cualchi racuelte statuta- 
rie e cite il Teran, le Ribuele, le Malvasie, le Romanie. Aes 
voltis al jere compagnàt di chei prodots che l’ostîr al cjapave sù 
diretamentri dal so ort o dai siei possediments. Oviamentri al 
dipendeve ancje tant dal ospit e de sò impuartance. Cussì a Pauli 
Santonin (Paulus Santoninus), segretari dal Patriarcje di Aquilee 
in visite pastoràl in Carinzie, Stirie e Carniole jenfri il 1485 e il 
1487 i capite le aventure di cjatà su le sò strade cualchi ostarie. 
Cualchidune e je maraveose, bielissime e ospitàl, cualchi altre 
invessite e ven descrite come sporcje, frede, umide e infrose- 
gnade di fum. Se a Tramburgus (Ober Drauburg) al po gustà in 
tacis d’arint Malvasie, vin di Cividàt, e Ribuele dolce, cussì tant 
par inumidî un gustà di siet puartadis, a Bata, dongje Tolmin, al 
jentre intune domus humilis et fumosa. 
Le cene e sarà fate di formadi di cjavre, pan neri di siale, Òfs 
dùrs, trute saltade in fersorie, polec rustît e une sghirate. Però 
le note plui interessant e rivuarde propite il vin! In particolàr 
chel che al ven metùt in taule inte taverne di Trostenhein: “Nus 
àn dat doi gjenars di vin: blanc e neri. Il prin al saveve masse di 
asét. Chel altri intal stes timp di asét e di mufe. Bevilu al è stàt 
trement, ancje parcè che chel savorat e chel disgust no podevin 
jessi gjavàts o smamîts zontant aghe in abondance. Le robe bie- 
le e je che o sin jevats sù de taule mancul cjocs di simpri”. 
Mai un ml cence di un ben! 

Angelo Floramo 


Le canicule 


a da le canicule al è il periodo plui cjalt dal an: al va da le fin 
di Lui a le fin di Avost, cuant che il soréli al jeve e al va a mont 
insieme cun Sirio, le stele luminose clamade canicula, cul signifi- 
càt latin dî picul can. Tal timp da le canicule il grant cjalt afous e 
cence aiar al è insoportabil. Agns indaùr le int a le crodeve che le 
canicule a le fos une bestie o un microbo ch'ai velenavin l’àghe. 
O adiriture, come ch’a le conte le Ane Scufete di Racolane, ch'a 
l’à 98 agns, le canicule a l’ere une femenate parade fùr di cjase 
che si vendicave fasint dispiets a ducj. Un dispiet al ere chel di 
samenà i filions intai riùs. Di fat, cuant che le Ane in Avost a le 
lave in mont no le beveve mai l’àghe malade da le’ pocis o dai 
riùs parcè che a le veve i filions, pigui viers sutîls come un fîl 
blanc, luncs, trasparents, gjelatinous, cuntune pontute nere di 
une bande e cu le code a spig di che àtre. A bévi l’èàghe in mont 
si coreve il riscjo di gloti ancje i filions che inta panze ai foravin i 
bugjei. Il Mario Déde al veve il sospiet che le canicule a le fos un 
microbo ch'al infetave l’àghe. Da le fin dal meis di Lui — al diseve — 
bisugne fà bolî l’àghe parcè ch'a le fas i filions, pericolous tant di 
forà i bugjei, di la ator pal cuarp e di fà murî. Le Ninfe dai Balotos 
a le diseve che se le canicule a le cjatave le’ pocis plenis a le 
lassave plenis, se invezit a le erin sutis a le restavin sutis; chest al 
voleve dî che par dut il meis di Avost o al varès simpri plovùt o al 
sarès stat simpri biel timp. A le Gjorgjne di Cuestemulin i vecjos 
ai disevin di no là a nadà o fà il bagno inta Fele cuant ch'a l’ere le 
canicule parcè ch'a le podeve capità cualche disgracie. 


Antonino Danelutto 


Furlan di Scluse 


Nono 


(în memorie di CA., Pantianins 1911 - Russie 1941) 


No ti cognòs 
nancje la mame, 
e jere picule, 

ti àn sparàt 

là jù, lontan 

tal frét dai fréts, 
une gnot 

cuant che il to cùr 
al pesave 

tant che un incuin 
ma al bateve: 
scugnî! 

E tai voi 

il prin ridi 

di t6 fie 

che ti preave: 
Torne. 


Chiara Savorgnan 


2' puest te sezion “Poesie” al Concors “Vés de Basse”, 2020 


Sapade 


i cheste storie: si lei sui gjornài che Sapade e je rientra- 
ta, ma jerie lade fùr? A mi mi par che no si ere mai mote. 

Al è un mt di dî, al spieghe il miò amì, une vore plui inteligjent 
di me. Sapade e je simpri restade cjargnele, e todescje par dia- 
let; ma tal 1851 l’imperadòr d’Austrie al pensà ben di paràle tal 
Venit, in Province di Belum, par vie che lis sòs aghis no son cjar- 
gnelis: la Plàf, in fat, ch'e nas dal pît dal Peralbe, e cor jù pal Cja- 
dovri par butàsi tal Adriatic. 

| sapadins, però, a son restàts simpri cjargnei tal cÙr, e bielzà tal 
1965 a domandarin di tornà “a cjase”: la Republiche taliane ju à 
contentàts cualchi an fa. 

A jerin agns che no tornavi a Sapade, perle dolomitiche, e o soi 
restat di clap a viodile scrodeade dal rogan Vaia dal 2018: robis 
di no crodi! Ancje là che il bosc al pàr salf, s’a si cjale ben si viodin 
ca e là arbui concjàts o almancul pleàts. Ma s’a si va dilunc il Rio 
Storto si viòt un desert cence plui arbui: sdrumat mieg bosc da 
la Digola, e arbui cul cjàf in jù su l’Acquatona: a si tegnin fra lis 
cretis dome cun cualchi lidrîs! Par no fevelà da la Val Visdende, 
dulà che par furtune, protets dai plui zovins, si son salvàts dîs 
pecs ultracentenaris, vérsmonuments da nature. 

O soi sigdr che Sapade e tornarà biele come che jo la ricuardi, 
ma atenzion: par fà un pin a coventin tancj agns, par fà un pe- 
taròs a bastin cuindis dîs. 

Mi reste un biel ricuart de visite: no crodevi di finî in cartuline! 


Gianfranco Ellero 


VITE DI PAÎS 
Ticà las jespas 


pinide la scuele si lave intorn fen; gno pari al partive cun falg, 
codàr e cout sul cricà dì cui fradis grancj, cuant che ai ere a 
cjase, parcè che la rasade a judave a fà scori miòr la falc. 

Nou mularie i lavin plui tart a puartà la golasion ai setòrs e a 
spandi las solgs cul riscjel sot il vouli atent da nòne. No simpri i 
pràts ai ere dongje dal paîs e cussì cuant che si rivave a Cjavrìas 
par solit si stave fùr dut il dì; si comengave tal Cradòs, po si lave 
subit sòre tal cjamp lunc paràt a pràt e po tune lungje striche di 
taren che a partive dal stàli e a rivave sù fint ad òr dal bosc. 

Se il timp al ere a moto in trei dîs si tosave, si regeve e si puar- 
tave denti il fen. 

Nou fruts i vevin da spandi las solgs e cuindi cun riscjei, riscjeluts 
e forcjas si davin da fà a slargjà la jerbe in mQt che si secjàs sot 
i rais dal soréli. Di tant in tant, par bonà la seit, tocjave là a urî 
l’àghe cul fiasco tun spissul che al ere un toc in sù ad èr dal bosc. 
Cuant che il taren al ere suàt das rasadas, si spandevin i cavoi dal 
fen seàt la dì prime par finîlu di secjà prime di intassalu tal stàli. 
Tigàsi, corisi daùr e fasi dispiets al ere normal, riscjant encje 
cualchi croc sul cresci cul mani dal riscjel o dal falcjàr cuant che 
si balinave la jerbe o che si pierdeve masse timp. A une certe ore 
a rivave mari cul gei e cu la cacule dal gustà e alore voleve dî che 
miesdì nol ere lontan, encje se si sentavisi dome cuant che dut 
al ere sistemàt a dovei: jerbe frescje e cavoi da dì prime slargjats 
tal soréli. A gustà si sentavin tune carumbulute dongje dal stàli 
ta l'’ombrene di un ciriesàr e di une vecje perarie di pèrs martins. 
E al è achì che une dì al è suceddt un fat che nus à spaurîts no 


pouc. Tant ch'i mangjavin la bocjade, a un gno fradi al cole il vou- 
lita balconete alte dongje dal colm dal stàli: al pendolave un biel 
niu di jespas. Det e fat vin tacàt a machinà di cemQt dispedàalu. 
Gno pèàri, che al veve nasàt subit la fde, al à subit managat: “No 
steit a incjarîsi a tocjà chel niu s’i no voleis jessi becats!”. E nou: 
“Figuricj! A son a la sù, nos rive jù fint achì!”. 

Vin bandonade l’idee, ma apene che i vecjos si son impisulîts 
vie, vin comengàt la gare a cui che al sarès rivàt cui claps a cjapà 
il niu. 

Al ere alt, la noste mire no trop par la cuàl, i claps ai bateve tal 
len fint dongje o lant oltre il colm, metint in alarme las jespas 
che simpri di plui as saltavin fùr e si slargjavin. 

Ma nou no molavin, fintramai che une biele pleche a rive juste 
dal mieg dal niu, lu spache e al suceit il montafin. Une gneule 
di jespas a rive viers di nou che no vevin avonde gjambas par 
scjampà; gno fradi Zeno s’incopede tal fen e al cole e une scuàre 
di jespas lu tache. Vosarias e mans che si patafavin cence poste 
sul cjàf. Dut un davoi. “Us vevin det di no ticà las jespas!”. Ma 
ormai il dam al ere fat. Gno fradi al vaive disperàt e il cjàf al si 
sglonfave simpri di plui, tant che me mîri à scuignùt rindisi a là 
subit dal miedi a Sudri par cjatà un rimiedi. La dì dopo al veve 
une mùse strassameade e tal cjàf ai sameave srarîts fintramai i 
cjavei. Vin cjapade tante di chè poure che par une buine dade 
sin stàts ben lontans dai nius di jespas. 


Celestino Vezzi 


Furlan di Curcuvint 


Lis campanelis dal diaul 


I ultins agns, ta chè stagjon achì, intun mont cun simpri man- 
cul rivài, a voi a cirî cun afiet chistis campanelis. Cuatri fueis 
ni blù ni viola, cul cjàf par jù, intun barascan disordenàt, cualchi 
volta inluminàt di cualchi vididulag. A je una planta salvadia, re- 
sistenta, che à bisugna di pòc... ma che no si viòt par dut. Jo a 
voi a cirilis lì che sai che son simpri stadis e ogni an a son simpri 
mancul; voi a cirîlis come che si cîr un amì mai dismenteàt ta 
pagjinis dal timp, par no dismenteà di dulà che a vegni e dulà 
che ai simpri urùt la. 

A je scomengada cuasi mieg secul indaùr, lant tal simiteri cun 
agna Elina o cun mé nona. 

Di ché stagjon achì a cjatavi tal rival che cumò nol è plui chistis 
campanelis, no bielonis, ma intun periodi cuant che papavars e 
margheritis a erin bielzà finudis podevin là. Jo orevi, si capìs, fà 
un macetut, ma agna Elina mi veva dit di no cjapalis sù, “a son lis 
campanelis dal diaul, che se tu cjapis sù ancja una sola, lui al ven 
fùr dut rabiàt”. Sichè nuia macet, contentàasi di cualchi parigin. 
Epur jo no eri convinta... sì che al è al diaul, ma no veh che al 
bassila cu lis campanelis! Fùc, flamis, solfar, forcjis, ma no rosis 
e neancja fùc svoladil! 

Ancja me nona Milia — che i vevi domandadi— diseva che no era 
vera... ma intant neancja je — che a veva di corag — no crevava 
neancja una campanela par fàmi viodi che no era vera nuia. 
Crodi e vonda, o par ca o par là. No sai se il sens critic, il metodi 
sientific, la sfida a erin nassùts cun me o se ju ai cjapàts sù lant 
indevant; sta di fat che orevi savé, e alora, a varessi provàt jo. 


Di bessola. 
Tant par scomengà si sa che se si segnisi il diaul al scjampa, cun 
di plui mè mari mi cusiva in dutis lis canotieris una madaiuta da 
Madona di Barbana... Alora, cu la man campa tignivi la Mado- 
nuta, cun chè dreta varessi crevàt una campanela, pronta però 
a segnami intun marilamp se la besteata a ves vùt di saltà fùr 
pardabon. 
Podi sintî ancjamò il cor sglonf di paura che mi bat fin tal cuel 
fin cuasi a fami mal, il flàt taiàt che mi mancia, lis sianis che no 
fermavin di cjantà e un morbin come chel che al moveva chei 
erois epics che leievi sui libris. AI timp si dilatava come intun 
sium. No mi visi chel moment, ma mi visi benon come cumò 
la campanela crevada ta mè man che no veva tramat, lis sianis 
che lavin indevant cul cjant intun dopodimisdì di scjafoiac, e una 
sodisfazion salvadia e cjaviestra che mi lava par duta la vita tant 
che al cùr si cuietava. E jo che fasevi sù prepotenta al me macet 
di campanelis tant che mi cjalavi ben atòr, no si sa mai che al fos 
saltàt fùr plui tart. 
Al è un pieg che no fasi plui sù macets cun chistis campanelis, 
forsi dopo di ché volta no ju ai plui fats. La mé storia mi à partàt 
par ca e par là, no mi vanza timp par dut ce che oraressi fà, e 
tantis robis lis ai piardudis, mitudis cui sa dulà o dismenteadis, 
ma una campanela dal diaul la crevi simpri (e tant che la crevi no 
rivi a fà di mancul di cjalàmi ator). 
La meti intun libri (e mi dura agnorums) cuntuna sodisfazion 
dolga e salvadia. Ogni an. 

Silla Stel 


Furlan di Vuanis 


LS STONS DI SOT DECINE "i 


UNE VOLTE SI CON- 
TAVE CHE INTUNG 
PIGULE CJASUTE TAL 
MIEG DAL BOSC, 
IN PLENE CIARGNE, 
AL STEVE UN FRUTIN 
UNE VORE STRANI, 
PAR VIE CHE LA 
GNOT SI INSUMIA- 
VE SIMPRI DI SPIR- 
FOLETS, MAGAROTS 
(i IE dos ala 
SO PARI G SÒ MARI 
LU VEVIN ment 
ANCIG DI PLUT DI 
UN MIGCI PAR 
YIOCI DI FRAU 


UA e Gc eee e TITO” .itÀ 
MA DUCI I MIGDIS A DISEVIN SIMPRI CHE IL FRUT AL JGRG IN SALLIT G CUR 
E i UN POC MATUCEL. DUTIS LIS GNOTS A VIGNIVIN A CIATA 
CIAMARE, SBILFS GE FOLETS CHE_A VIVEVIN IN CIARGNE, NO 


ACUM 
JERIN TRISCI NOME UN 6gUM DISPIETOS, SI MOVEVIN SVELTI E 
$I DIVERTIVIN A FA TRIGULA DUCI TE CIASE 


Î CUM LUI A DGRIN DEVENTATS AMTS, G OGNI VOLTE A CIANTAVINI G A BALATIN ANCIG 
MW) PARSORE DAL JET G DUT ATOR PE STANZIE ... G DI SIGÙR NO SI CURAVIN MASSE DI RI- 


MA IL DÌ DOPO AL TERE SIMPRI COMPAGN... LA MARI G IL PARI DI JACUM NO RIVAVIN 
APORE A CAPT IL PARCÈ DI DUT CHEL CASIN E LUT DI SIGÎ MOL PODEYE CONTA DI VE 
RALET DUTE LA SNOT CLI BAGAN G CIANTÀT CUL BRAULIN O DI VÉ FAT I DISPIGTS CUI 
SIGI AMS CU LIS ORELIS A PONTE & I VOI ROS E VGRTe. 

CUSSÌ AL TACAVE A RIDI DI BESSOL, PENSANT A PUT CE CHE A VEYIN cumgInaTI 


Cartulinis di îr, cartulinis di vué 


ia al cjalave pe barconete dal aeri, si svicinavin ae piste dal 
aeropuart di Triest. | rais dal soreli e cualchi nùl a pituravin la 
tiere, fasintle deventà un mosaic di tancj colòrs. Man man che 
l’aeri si tirave dongje, il mosaic si ingrandive, za si diferenziavin 
lis robis fasintlis tangjibilis ai voi e al cùr. 

Lui nol cognosseve ché part de Regjon, agnorums indadr si jere 
imbarcjàt tal puart di Gjenue. Chest tornà ae sò tiere di origjin 
al jere un sium cjarecàt di simpri e che cumò si faseve realtàt. 
L’obietîf al jere tornà a viodi dut ce che i jere restàt inficjat te 
memorie, za al gjoldeve chei moments. 

Fate la dogane, al cjapà un mieg che lu varès menàt a Udin, al 
jere une vore lussuòs e cetant plui comut dal aeri. Tinut nol veve 
vonde voi par cjalà chel va e ven di machinis in autostrade e tes 
viis secondariis. Chest Friùl tant movimentàt nol jentrave tai siei 
ricuarts. 

Rivat in citàt, al decidè di fà un zirut prin di cjapà la coriere che 
lu varès puartaàt sù a Tresesin. AI voleve riviodi chei puescj che 
a jerin restàts te memorie: il Domo, place Libertàt par saludà 
Florean e Venturin, po dopo il Cjiscjel, place Prin di Mai e 
finalmentri plagàl Osòf. Di frut, cuant che sò mari lu menave a 
Udin, a smontavin dal tram blanc propit li, ma cumò nol è plui, la 
modernitàt lu ritirà de sé trate. Il percors di in ché volte al veve 
il savÒr des flabis: il tram al jentrave in ducj i borcs, finint la corse 
te terminal di Tarcint. In ogni stagjon ti mostrave i diferents 
colòrs de nature, dal esuberant vert estîf, al infredulît e nevòs 
blanc invernàl. 


In autostazion al cjapà un bus de SAF, si sentà denant, nol voleve 
pierdisi il spetacul sui ricuarts de Tresemane. | cjamps di blave a 
drete e a campe, ogni tant un cjampanili tal mieg che dal alt al 
vuardeave cun atenzion chés cuatri cjasis intropadis tra di lòr, a 
sotet e protetis come une niade di poleguts sot des alis de mari. 
Ma la realtàt e jere ben altre: passàt Cjavrîs si viodevin dome 
grancj magazens un dar chel altri. “Orpo — al disè — ca e varès 
di sei la metalurgjie Bertoli, e ca chest e ca chest altri”, cussì al 
mugugnave dulinsù. A un ciert pont al lei un cartel, “Reane”: 
i cjapà un sbisighin tal stomi, al stave rivànt ae “Vile Jolande”. 
Moments daspò al dismontà li de vecje stazion dal tram, che no 
jere plui: tal so puest un edifici cuadràt dut veri e marmul, vetri- 
nonis plenis cun pipinis vistudis ae mode. Nol viodè il cjàr Cine 
de sò zoventùt, teatri e cjamp di bataie di tancj epics dopomisdì 
di peliculis continuadis. A insioravin il solàr diferentis e elegantis 
buteghis. 

Al cjapà cussience che al steve cjalant une cartuline di vué... di 
chés di îr za no restave nissune. 


Galliano Remo De Agostini 


Buenos Aires (Argjentine) - Furlan di Tresesin 


Fred Pittino, Acrobate, agns ’50 
vueli su tele, 58 x 85 cm 


AVOST 


1 D S.Alfons Marie de' Liguori vescul 
2 L S. Eusebi vescul 
3 M Rinveniment des relicuiis di S. Stiefin martar Patron de Diocesi di Concuardie-Pordenon 
4 M S.Zuan Marie Vianney predi 
5 J S.Svualtreemartar Madone de Néf 
6 V_ Trasfigurazion dal Signòr 
7 S S.Gaetan di Thiene predi 
8 D S.Domenidi Guzman predi 
9 L S.te Taresie Benedete de Cròs Patrone d'Europe 
10 M S. Lauring martar 
11 M Ste Clare di Assisi 
12 J S.Rufin Vescul martar 
13 VB. Marc di Davian 
14 S SS.Felîse Furtunàt martars 
15 D Assunzion de Madone 
16 L S.Rocpiligrin 
17 M S. Eusebi pape 
18 M S.te Eline imperadore 
19 J SS. Marian diacun e Sare 
20 V S. Bernartdi Clairvaux abàt 
21 S S.PiuX pape 
22 D La Madone Regjine 
23 L S.te Rosedi Lime muinie 
24 M S. Bartolomiu apuestul 
25 M S. Luduì Re dai Francs 
26 J S.Alessandri 
27 V. S.te Moniche vedue 
28 SS. Augustin vescul e dotòr de Glesie 
29 D Martiri di S. Zuan Batiste 
30 L S.Felîsmartar 
31 M S.Aristide di Atene martar 


1521 - Monasteris, confraternitis 
e portelis gnovis a Udin 


p” no restà masse timp in purgatori e rivà a la svelte in pa- 
radîs passant par lis curtis, cualchidun al proviodeve a meti 
dentri tal testament donazions a glesiis e confraternitis. Daùr 
da lis pussibilitàts di cui ch’al faseve testament, ma forsit ancje a 
seconde da lis colpis ch’al veve di purgà, inta lis ultimis volontàts 
a podevin jessi proviodùts pòcs denàrs par dî cualchi messe o 
par dà fùr il pan a cui ch'al veve dibisugne, fin a rivà a donazions 
di cjasis o di cifris sostanziosis. 

Il nobil udinés Jacomug Rainerotti i lassà par testament a la citàt 
la cjase dulà ch'al jere a stà e altris proprietàts, cu la cundizion 
ch’al fos istituît un monasteri. La domande al patriarcje par vé 
il permès di tirà sù la gnove struture e jere stade acetade e inta 
l’antighe vie dal 'Semenari al scomengave a nassi il lùc destinàt 
a lis muiniis osservantis, cul titul di Sant Bernardin dal ordin di 
Sant Francesc. Intal 1521 e vignive fate sù in bande ancje une 
glesie, suntun teren lassàt simpri di Rainerotti, intitolade a Sant 
Bernardin di Siene, un dai fraris plui innomenats ch'a àn slargjat 
l’ordin dai Minòrs Osservants di Sant Francesc pal mont. Cuatri 
agns dopo lis muiniis a cjapavin possès dal monasteri, mantignu- 
dis cui bécs e cui bens dal devot testadòr. E cussì fin cuant che 
nol rivà Napoleon, che cun lui il monasteri al vignì sieràt e passat 
al demani. AI so puest al fo tiràt sù il gnùf 'Semenari diocesan, 
intant che la glesie e restave a servizi da la int. Però no jere za 
plui la viere struture, parcè che la prime e jere stade tornade a fà 
sù dal dut inta la prime metàt dal Sietcent, cuant che lis muiniis 
a vevin vQt il permès di slargjàle e trasformàale, dar dal progjet 


La glesie 

di Sant Bernardin 
a Udin, tacade 
dal’Semenari 
arcivescovÎl. 


dal architet Zorg Massari. La glesie e je stade ruvinade cui bom- 
bardaments dal Fevràr dal 1945 e e je ancjemò in dì di vué, in 
viàl Ongjarie, un pòc platade da lis ramacis di un grant len e e fàs 
part dal ’Semenari arcivescovîl. Tal 1521 a Udin e nasseve ancje 
une gnove confraternite, ché dal Santissim Sacrament, ch'e veve 
sede inta la glesie di Sant Nicolau in Puscuel, dulà che cumò al è 
il monumental Templi Ossari. Un fat artistic impuartant sucedùt 
intal 1521 e je la decorazion des grandis portelis dal vieri orghin 
dal domo di Udin, a cornu epistola, ven a stài da la bande di dre- 
te, par man dal grant artist Martin di Udin, cognossàt miòr par 
Pelegrin di Sant Denél. Par difùr al piturave Sant Pieri che i da il 
pastoràl a Sant Macòr; par dentri, vierzint lis portelis, si viodevin 
i cuatri Dotòrs da la Glesie. Intal contrat firmaàt cu la Comunitàt 
di Udin, Pelegrin al contindeve che al varès fat pituris di nivel 
avuàl a chés che si podevin cjatà in dute Italie. Lis telis, pituradis 
cun colòrs a vueli e cuntun stamp monumentàl, a jerin une vore 
preseadis da la int di ché volte; e i artiscj che ju vevin incargàts 
di fà la stime a garantivin che pal sigùr a valevin ad implen i 140 
ducàts che il grant artist al veve volùt vé. 

Claudio Mattaloni 


153 


A San Roc a Spilimberc 


Il S e tu fàs il bràf, se tu fàs la brave, ti meni a la sagre di San 

Roc”. Cussì ai diseve ai nevùets e a las gneces nones e agnes, 
las maris no, che chés ai veve da stà a cjase par regolà e molzi. 
Il 16 di Avost a ere fieste grande a Spilimberc e da Clausîet la 
coriere di Pupin a vignive jù cjamade. La int a ere intassade tanche 
las sardeles e cualchidun al zeve fin sul tet. A buinore a rivave a 
Spilimberc int da dut il circondari, da la Richinvelde, da Vilenove 
e da Dignan, e sore dut da la pléf di Às e da Cjastelnouf. Scjaps!di 
persones ai si moveve enfri las baraches tun sunsùr di pivetes e 
sivilots, di tantes vàes che a pareve da essi dente un grant bog? di 
afs. A metàt matinade, dilunc il cors da tòr a tòr, il marcjat al 
ere entraàt tal vîf. Ducj i ambulants, pal pi meneghei, ai cirive 
da clamà dongje la int batint un cjaldér, sunant une pivete, 
prometint Rome e tome, regài e gadandoi,* fasint bocjates e 
vosant tanche i spiritàts dal Perdon. 
Chei rivindicui uì ai veve za inventàt 


La balangute 
il 3 par 2 encje se spes, tornade a cjase, da las rivindicules. 
la biade femenute a si cjatave pitost 
a vîe compràt 2 e paàt 3. A si podeve 
comprà di dut: cjapiei e ombrenes, 
bombàs e bombasine, frustagn e 
regadin, aces” di lane, fîl, guseles e 


stormi 
arnia 
carabattole 
matasse 


a_WN È 


vignaròi, savon nasebon e perlin?, plats e scugjeles, lavemans e 
aurinàrs. E a proposet di aurinàrs, come dismeteasi dal Vignì, un 
marcjadant vicentin! Al ere stàt batiàt cussì pal fat che al clamave 
dongje businant: “Vignì femene, vignì femene”. Sul tendon al ere 
scrit: “Tutto per la casa”. Al veve masenins, brustulins, corlis,*taces 
e tecjes. Da bon galup a si svantave da vîe encje l’aurinàr nuvigàl 
cu la dople mantie par puartàlu fòr la matine in doi... cun mancul 
fadîe. Par no dî po dal aurinàr cu la mantie a gampe. Pontanti vùei 
tal mieg dal grop da las femines che ai i steve denant inmagades 
tanche gus su la palade, al diseve: “£ ela, mia bela siora, como 
volo averlo?”. E cualchi mierle tala bressane a colave simpri. “Mi 
ne compro due — a i disè la Tascane che a no ere une acuile — uno 
normal per mi e uno col manego a sinistra per mio marito che el 
xe ciampito”. Al ere un cine, a no coventave zî al Miotto. In place, 
dongje la Banca Cattolica del Veneto, ai steve las rivindicules 
asìnes e cjastelenes, cun zigots plens di ogni gracie di Diu: cespes 
e fîs, spiersoi, baracocoi e cernoi, fasòi e vuaines, civoles, capùts, 
radics e salates. Las beltramines ai comprave, no sence prime tirà 
jù tares par sbassà il prisi, ma las montagnoles ai ere bolps vecjes 
e ai no si lassave imbologna.” 
Rivat misdì, cui che al veve encjamò doi carantans, al zeve al Ba- 
chero a saurîsi il stomi cun bacalà e tripes, compagnant magari 
dut cuntun dopli di zibibo. Cul riscju però da pierdi la tramontane 
e soredut la coriere. 

Gianni Colledani 


Furlan di Clausîet 


5. sbiancante di Berlino 


6. arcolai 
7. raggirare 


STORIES DI VIN E DI OMS 
Il Prosec 


ntune cjarte antighe ben platade inte panse de Biblioteche 

Guarneriane di San Denél e je di pòc vignude fùr une scrite 
autografe di Plutarc Sporen (Plutarco Sporeno). Si trate di une 
Chanzon di gnoccis, scrite intal’'600 a bon pro dai siei amîs. E dal 
moment che al è un scrit di ocasion, si descrîf in grande gjonde e 
cuntun grum di particolàrs le maravee dal banchet nuzial, elen- 
cant dutis lis golositàts che a son stadis preparadis, cusinadis e 
metudis adun pai nuvigs e i lòr invidàts. 
Però no si fevele dome che di mangjà ma ancije di bevi. 
Ve chi il passag, ce tant interessant, trascrit come che si lu lei 
intal manuscrit, cence tocjà nancje une virgule: “Vin di Rozazzis 
si beveve / Il qual a tross plaseve; / Ma in ta ‘l fin de sgrimie / 
Deventàrin léons cu la gran simie. / AI jere dal Prossec, / Cu plas 
a Tite e a Cec / Di tal che la migramie / Fasè vignì a duquang, 
ma senze infamie. / Di Buri e Trivignan, / Dal Quei, di Claujan, / 
E d’altri vin che in cluchigne / AI fàs zirà il cerviel, e il voli clupi- 
gne”. Dal Rosacense vinum si è za dit. Impuartante le indicazion 
de regjon di Buri e ancje di ché dal Cuel, ducj teritoris blasonàts. 
Curiosissime le citazion dal Prosec, che forsit e permetarès di 
svindica il non dal vignàl e magari ancje scomengcà une produ- 
zion ch'e seti rispietose plui de culture che de mode e dal vua- 
dagn, fin al dì di vué colpevule par vé contribuît no dome a glo- 
balizà il gust de int, ma ancje a slidrisà vignài antîcs une vore plui 
interessants. 

Angelo Floramo 


Le gleisiute di Raunis 


Le ferade Pontebane intal trat di Cjargne in sù a l’è lade fùr 
servizi intal 1995 e a l’à lassàt il puest a le ciclabile Alpe Adria. 
Le stazion di Sclùse a l’è diventade un simpatic lùc di polse e 
di culture un grum frecuentàt no dome dai tancj cicliscj ch'ai 
passin par aì, ma ancje da le int dal puest. Di front da le stazion, 
un dusinte e cincuante metros plui in alt, al è Raunis, un trop 
di cjasis sistemadis intune biele conche e abitadis di un pàr di 
fameis fin ai agns Cincuante dal Nùfcent. A fà compagnie a le 
pigule borgade a l’è une gleisiute ch’a le domine dute le valade. 
Cheste a l’è le sò storie. Viers le fin dal Votcent un cert Zuanastri 
Pesemoscjis al ere lat soldàt inta Basse Italie. Là jù par trei 
gnots di file al veve vàt une strane vision: il so pràt a Raunis 
inluminàt di un grant lusòr e tal mieg le Madone. Di chest fat 
il Zuanastri no si ere mai dismenteat. Apene congjedàt al ere 
làt a lavorà in Svizare. Dopo agns di emigrazion e di sacrifizis, 
tornàt a cjase al veve decidùt di fà une gleisiute intal pràt da le 
vision. AI veve finît le gleisiute lavorant di bessòl e il 5 di Avost 
dal 1913 il plevan di Sclùse a le veve benedide. Il Zuanastri a le 
veve dedicade a le Madone da le Neif, propi come le gleisie di 
Sante Marie Maiòr costruide sul Escuilin a Rome, dolà che il 5 di 
Avost dal 352 al veve neveàt. Di fùr, su le fagade viers il paîs, a l'è 
piturade une grande e biele Madone. Dentri, a l’è une Madone 
nere compagne di ché di Einsiedeln (Svizare), scolpide a Lubiane 
su di un toc di cocolàr ch'al cresseve intal mieg dal pràt; al è 
ancje un cuàdri ch'al rafigure il Zuanastri ingenoglàt. Ogni an al 5 
di Avost a Raunis a si fàs une grande fieste. 

Antonino Danelutto 


Furlan di Scluse 


Mé mari e il màr 


A no veva mai viodùt 
ilmàr, mé mari. 

La vita a ghi veva 

Fat tancius sgambèts, 
a la veva tirada pai 
ciavei, siarada 

four da la puarta 

dal vias... 


ma cuant che ‘na dì 

i l’ai menada a viodi il màr - 
chel grant ninsòul turchin 

che lic a veva doma insumiàt - 
eco che la roda dal timp 

à tacàdta cori indavòur, 

e i sés vui a erin chei di ‘na fruta, 
ta ‘na stagion di splendòur! 


Giacomo Vit 


35 puest te sezion “Poesie” al Concors “Vòs de Basse”, 2020 


Sacîl 


MM asse cjalt, masse cjalt in planure, ma o vevi tante voe di là 
a “la festa dei osei” a Sacîl, e alore o soi vignùt jù di corse 
par une visite a volo d'uccello! E je la plui antighe in Europe, mi à 
dite l’amì Jacum, ch'al sa dut: al è dal 1274 che a Sacîl, te prime 
domenie dopo la Madone d’Avost, si fàs la fieste dai ucieil! 
Prime di dut o disarai che vuei o ài capît parcè che Sacîl al jere 
il giardino della Serenissima: il cor antîc de citàt, cu la Livence, 
frescje, largje e fonde fra i zardins e i palags, mi è plasùt pro- 
pit tant: une pigule Vignesie! Sot lis tendis des barachis mi soi 
metùt a fevelà cuntun dordel. | domandai come ch'al jere finît 
in preson: lui mi à dit che nol veve fat nuie di mal, al veve sbaliàt 
a fidàsi di chei boscs masse ordenàts e biei come timplis grécs, 
architeturis vegjetàls plenis di cjants di altris uciei in planure o 
in culine: “Tu jentris, ti pàr di jessi in Paradîs, po a tirin une rét 
platade fra i ramags e no tu scjampis plui”. 
Intant ch'al fevelave, o pensavi che la stesse robe e sucèt ai dro- 
gàts. “A mi mi è lade ben — al continuà — parcè che ‘| miò cjant al 
è plasùt al paron dal rocul, ma tancj altris a son finîts in padiele”. 
“Séstu content?” i domandai. 
“No svuali, e je vere, e par un uciel no je robe di pòc, ma o man- 
gji, o béf , o zorni... o vîf insumis... ma no viòt mai une dordele, 
e no varai fruts”. 
Viodude da la bande dai uciei, no je une gran biele fieste chè 
di Sacîl. E alore jo, sperant di cjatà un fari par vierzile, soi partît 
cuntune scjaipule. 

Gianfranco Ellero 


Ju fòcs de not di San Lauring 


i cuant che in Cjargno e sarà tacado l’usancio antigono di 
impià d’Estat grancj fòcs su pes cretos des monts? 

Chescj segnài di lùs da uno mont a ché ato ju pastùors ju fasjevo 
par saludasi, par visa la int dal paîs che la stagjon e continuavo 
ben, che l’arment al passonavo sorto jerbos fin sot las cenglos 
dei crets. Chescj rituai, di sigàr di origjine celtico, i continuo oro 
di vuio tal gno paîs, par furtuno! 

Gno pari al ero segretari de latarìo dal For e mi contavo che tei 
agns Cincuanto, cuant che lui al ero pastùor te bergjo di Tujo, 
ogni fameo e vevo 2 o 3 vacjos, pi mangios e purcits. Lu 9 di 
Avost, vizilio di San Lauring, ju pastùors ch'i vuardeavo dut chest 
besteam i scuignivo parecjà e puartà sù pe scheno las fassinos di 
legnos, lant sù pal troi un grum espondt che intuno oruto abon- 
dant al meno te creto di Tujo, a 1700 metros di cuoto. Oltro la 
fadìo e la grando sudado, e restavo la sodisfazion che finalmenti 
dut al ero pront pal grant event! 

Chel spetacol al sarès stàt amiràt, oltro che de int dal cjanàl di 
Guart, encje da chei de bielo valado di Sapado. Ju albergatùors, 
par ricompensà di chés visions di cîl, i puartavo sù ei pastùors 
fiascs di vin e tabac da fuma. 

Tal 2019 la bergjo di Tujo e jero monteado des vacjos di Sabrina 
e Michele da Resio, mari e fi, ju prins forescj vignàts a monteà 
Tujo. Prin di lùor al ero Roberto Ceconi, l’ultim fedàr e gjestùor 
de stalo social dal For, ch'al puartavo sù las vacjos in Tujo; cumò 
al à sieràt e vendùt dut par fà lu boscadùor. La vizilio di San Lau- 
ring dal 2019 si è rinovado la tradizion dei fòcs. 


Cuant ch'al taco a vignî not, la volto dal cîl e jè duto stelado, 
lu grant fòc su la creto di Tujo al è impiat, aitris piciui f6cs sul 
palàr de mont ei sclarìs la notolado: un spetacol unic. La luno si 
fas vedìo cul sé lusjùor, platado ogni tant dal nùl avostan. Pi in 
là las cretos dal Siera es son indarintados da chel splendùor de 
not. Intant in paîs las notos de bando musical es fàs da curnîs a 
chesto vizilio di San Lauring, ch'al è lu patrono e titolàr de glîsjo 
dal For. Deman buinoro Messo in tiercio cui paraments litugjics 
di vilùt ros e aur e san Lauring al vignarà puartàt in pussision dai 
coscrits pes strados dal paîs. 
Su la mont, ju fòcs si stan studant. E resto nomo la creto di Tujo, 
cu la sò storio antigono datado 1353, l’an che un ciert Conrado 
de Enrico di Siai al vent la mont di Tujo al priasj di dieci marche di 
denari (monedo aquileieso) al sior cavalîr Federico di Savorgna- 
no. Al è documentat che già a chei timps su la mont si produsje- 
vo cascio, ven a stài formadi. 
Storios di aitris timps. Chest an la mont di Tujo e je cjamado 
dal pi gioven fedàr de Cjargno, Samuele Palober, di 24 agns, cun 
so fradi Mattia, di 19. 
Finalmenti e je la nestro int che torno a gjestî las sòs bergjos se- 
colàrs cun amùor, e sorodut es son fuarcios giovenos, energjicos 
e apassionados dal teritori. 

Novella Del Fabbro 


Furlan di For Davùatri 


| fasòi nostrans 


n ché volte dal An Sant dal 1950, un on e ‘ne femine di un paîs 
da la Basse furlane a decidin di zî a Rome. Juste in chel an a ere 
stade une anade straordenarie pai fasòi. La femine, vidint chi 
grande racuelte di fasòi, a i ven la biele idee di partantvie une 
valisute par vendiu a Rome. 
“Ti vedaràs, on — a diseve la femine — chei di Rome a restaràn cu 
la bocje viarte co vedaran chei biei fasòi nostrans ochì”. 
L’on paraltri nol ere masse cunvint e al dîs: “Femine, i fasòi a 
vegnin encje a Rome, jo no voi contrariati, ma ch'al sei clàr però, 
la valisute ti la partis tu”. 
“Si jo, on, no sta pensà nuie” a rispunt la femine. 
On e femine a van vie. Sul treno la femine ti veve sistemade la 
valisute dai fasòi ben in viste di pòre ch'a i la partessin vie. 
A rivin a Rome, a van dres in plasse San Pieri e a intivin a rivà juste 
sot misdì, cuan’ chi | pape al ere inminent a dà la binidission dal 
Angelus. 
La femine alore a viars svelte la valisute e a dis: “Ti vedaràs, on, 
i nostri’ fasòi a ju compraran pi volentèr, adès ch'a àn cjapàt la 
binidission dal pape”. 
E dopu jessi stàs a preà ta la basiliche di San Pieri, la femine, 
apene ch’a è in plasse, si met a sigà: “Fagioli nostrani benedeti!”. 
Din prin nissun a i badeve, ma dopu un pu’ di timp la int asi 
fermeve a cjalà e a domandà se fasòi ch'a eri, di dulà ch'a vignin 
e se ch’a costevin. 
Cuan'’ chi paraltri a sintivin il presin, a zevin vie disint ch'a erin 
masse cjàrs. 


Dopu un toc di timp e passe par li une vuardie e a i dîs a la femi- 
ne: “Cosa fate lì?”. 

“Sior, vendo fagioli nostrani benedeti!”. 

“Ma, avete la licenza?”. 

“Sior-no” i rispunt la femine. 

“E allora — a dîs la vuardie — siete in contravvenzione con seque- 
stro del corpo del reato”. 

“Quale corpo?” a dîs la femine. 

“| fagioli, signora, i fagioli” a i rispànt la vuardie. 

La vuardie a cjape, a siare la valisute e po a scomense a scrivi la 
cuntrevinsion. 

La femine a ere restade senze peraulis e l’on ch'al ere in bande 
dut scaturît al dîs: “Abiamo apena i soldi per il bilieto di ritorno, 
signora guardia non lo faremo più”. 

La vuardie alore, ch'a veve capît la situassion, a dîs: “Va bene, 
per questa volta potete andare, resta però sequestrato il corpo 
del reato”. L'on e la femine a van vie di corse par pòre chi la 
vuardie a cambiès idee. 

Dopo un pu’ di strade l’on al si ferme e a i dîs a la femine: “1 atu 
vidùt se chi ti às fat, i zevin a riscju di zî in preson par un pu’ di 
fasòi”. 

Co son rivàts a cjase, la int curiose a i an domandàt come ch'a 
ere zude la vendite dai fasòi e lòr a disevin: “Se savessis, nissun 
al veve vidùt fasòi cussì biei a Rome. Ju vin vindùts ipso fato, a 
erin parfin li’ vuardiis ch'a tignivin a bade la int chi a li’ disfidis a 
volevin crompà i nostri’ fasòi”. 

La veretàt paraltri a la savevin dome lòr. 


Benvenuto Castellarin 


Furlan di Roncjis 


Moscjis 


MM oscjis, mussons, pulgs, pedoi e bagui: par secui un grant tor- 
ment par i puars, ma a si dîs ancje un pòc par i siòrs. 

Lis moscjis a invadevin cence misericordie lis nestris cjasis e 
stalis a dutis lis oris dal dì e da gnot. A ore di gustà o di cene a 
si butavin a volte rote sui nestris plats par vei la lòr part, ancje 
se plui di une volte a finivin propit dentri! A nissun però i è mai 
passat pal cjàf di scartà par chest la pietance parcè che si saveve 
ch’a nol jere nuie altri, cussì a si gjavave la moscje dal plat e a si 
continuave a mangjà trancuilamenti e cun gust. 

La cusine pas moscjis al jere il Paradîs e lis feminis, a misdì, 
prime di meti fùr la mignestre a vevin di cirî di diliberàsi da lòr 
presince fastidiose ricorint a une pigule furbetàt: a sieravin i 
scùrs dai barcons, a spalancavin la puarte svintulant cun furie 
une canevace a lis paravin fùr. La cusine a restave inta scuretàt 
par disvoalis a tornà a jentrà, parcè che vie pal dì lis moscjis a 
stan vulintîr intal lusòr e tignî la stanzie intal scùr al jere un bon 
sistema par ch'a no tornassin dentri. 

Un’altre trapule pas moscjis une vore cognossude a jere la 
“cjarte copemoscjis” ch'a vignive vendude rodolade dentri di 
une specie di cartucje par fusîi di cjace e che dutis lis pigulis 
buteghis di paîs a vendevin a slacs. Chest argagn al semeave 
ch'al ves risolt il problema, parcè che i risultàts a jerin bogns 
e il cost al jere a puartade di dutis lis sachetis. Par podè doprà 
la cjarte a si veve di cjapàle di une bande e tirale fintremai ch'a 
deventave une lungje striche di cirche un metri e largje cuatri 


o cinc centimetris, dopo si veve di picjale tacade al sofit o al 
fil da lampadine. Stant ch’a jere imbevude cun tante sostance 
viscose, e a varà vùt ancje un odòr ch'al plaseve aes moscjis: a 
corevin a poiàsi sore restant tacadis li fintant ch'a murivin. 

A nol jere propit un biel viodi ché striche di cjarte a pindulon, 
plene di moscjis muartis ch'a pindulavin parsore da robe di 
mangja! Cussì, salacor, a cause di chel spetacul ch'al faseve 
riviel, plui indenant la “cjarte copemoscjis” je stade doprade sél 
in tas stalis. 

Intai agns prime de uere, intas nestris cjasis furlanis e je stade 
sperimentade un’altre trapule pas moscjis ch'a si clamave 
“il moscjar”: al no jere altri che une specie di butilie basse e 
rotonde cun tune buse sot ch’a vignive par sù dentri come une 
bocje di vulcan. In chest contenitòr a si meteve pocje aghe cun 
cualchi gote di limon o di vin, vissin da buse un pÒc di sucar in 
mt che lis moscjis atratis dal dolg a finivin par jentrà dentri e, 
spaventadis, a cirivin di scjampà batint cuintri il veri; dopo, però, 
a colavin inta l’aghe e a murivin inneadis. 

Par fortune intal 1945 in Italie e in Friùl a son rivàts i soldàts 
merecans. No sél a nusànjudàta liberasidai Todescs, ma puartant 
il D.D.T. a nus àn diliberàts ancje das moscjis e dai lòr amîs! 


Mila Vittor 


Fogolàr Furlan di Aquilee 


Il postîr 


n pîts in cusine, de man gampe, cun doi déts tai cjavei, tirant sù 

ogni pòc il baret sul cerneli, si russave il cjàf. Di ché altre man, 
algant le tacje a rimpet dal balcon, strac ma legri, al cjalave il 
colòr. Biel colòr! Po, fra doi suspîrs, magari al nasave un dés vol- 
tis e daspò, plancut plancut, al beveve il so tai di blanc. Po daspò 
al lecave i lavris e, tirant sù le man gampe, si suiave lis mostacjis. 
Al veve di puartà le pueste in cuarante cjasis cun le biciclete. Lis 
stradelis no jerin asfaltadis in ché volte. Prin di rivà denant di 
plui di une cjase, le rive e jere tant fuarte ch'al scugnive lassà le 
biciclete platade intune cise e là sù a pît. 
Al puartave ancje bécs, ogni trè més, chei de pension. D’Unvier, 
cualchi dì prime dal prin dal an, al veve di puartà in borse i 
Strolics, no ducj intune volte, ma a jerin tancj instès. Lis fameis e 
vevin di podé sielzi chel plui biel. Di cualsisei stagjon, ogni tant, 
al veve le borse plene di catalics de mode, chei ducj il stes dì, se 
no ti varès sintàt lis feminis... vuail! 
Figuràsi, di Avost! Al gustave intune cjase o ché altre, tor mirinde 
si scjafoiavisi. Le borse i bateve le schene e e pesave dopli se 
no plui. E are une biele borse di corean. Il soreli le faseve lusî 
tant che lis cumieris di un cjamp subit daspò ch'al è stàt aràt e 
ancje plui. Ti varès inceàt! AI sintive un sudòr ruspi ch'al coreve 
jù pe schene e ator de panse: pardut, pardut, fintremai jù pai 
bregons. Ancje lis moscjis e vignivin a becàlu su le muse. Ogni 
tant si russave il cuel là che le coree de borse i sfreolave le piel. 
Po lui si fermave un ninin a tirà flat ma, folc, al veve ancje pre- 
mure di rivà. 


A jerin agns che no si scugnive serà lis cjasis e, il pi da lis voltis, 
al cjatave simpri su le taule il butilion cun al mancul dòs tacis. 

A voltis, ancje se nol cjatave nissun in cjase, al beveve di bessòl. 
Finît il zîr, al rivave in place, al dismontave par là intal ufici postàl 
a poia le borse. Plui di une volte lu àn vidùt a batisi il stomit biel 
tignint le biciclete de man campe e lu àn sintàt a dî cun braure: 
“Culì dentri e son cuarante tacis di vin blanc!”. 

Il vin sì i plaseve ma le ue... no! Intal timp des vendemis, une 
volte puartade le pueste, al vignive vulintîr ca di nò a juda. Cussì 
al veve scuse di vignî, vie pal an, ogni tant, a cjoli un bussulot di 
vin, di chel bon, di puartà a cjase. 

Jo o jeri frut ma, come ch'al fos cumò, mi visi di vélu sintàt a dî, 
biel algant il cjàf framieg lis vîts, cun lis fuarpis in man, e ogni 
pòc alcant di ché altre le scufe: “Jo, pi une pi ché altre, propit 
no mangji ue. Ce voléso, di fantat o levi a vendemà cun altris 
fantats e fantatis, intune tignude di chés grandis. E alore, nancje 
no mi crodarés, ma, par che le int no vignès a mangjà ue, nus 
metevin le muserole!”. 


Italo Scaravetti 


Dému (France) - Furlan di Percàt 


Luigi Spazzapan, // pitòr, 1936 ca. 
vueli su bree, 51 x 78 cm 

1621 - Miserie di bùs e stradis fùr di sest 


a contee di Gurize par garantî a la int avonde riforniments di 

forment e di cjar, che no’ nt produseve tant, intal Sîscent e 
mandave fùr plui di un befel par improibî di vendi chescj prodots 
fùr dai siei confins, tal forest, metint in cont ancje punizions fi- 
sichis par cui ch’al disubidive. Si à di tignî cont che la blave, che 
dopo e deventarà la prime mangjative par la plui part da la int 
(in forme di polente), fin a la metàt di chel secul e jere ancjemò 
pòc e nuie cognossude. Chei ch'a furnivin la contee di Gurize di 
forment e di bùs a jerin massime la Carantanie e il Cragn; ma il 
viac mediant di “passepuarts” al jere dificultòs, complicàt par 
une rie di formalitàts ch'a no finivin plui. E plui di cualchi volte 
propit chescj passepuarts a jerin cause di imbrois, par la cuàl lis 
Autoritàts a finivin par vé il risultàt contrari di ce ch'a pensavin, 
al pont che tal 1621 i Stats Provinciài a jerin costrets a protestà 
a vòs alte cuintri chei berdeis ch'a vevin efiets negatîfs su la int 
oneste. A domandavin di tirà vie chei malandrets passepuarts, 
par vie ch'a davin plui facile ocasion di zovà al cuintribant che no 
di dài cuintri. A fasevin supliche di lassà libare la jentrade ta la 
contee par i nemai, ch'a coventavin par dài di mangjà a la int dal 
puest. L’arciduche Ferdinant, ancje se al jere convint ch'a vevin 
reson lòr, no ur dave di stes no la libertàt di trafica i bùs, ma al 
gjavave vie dome che la forme vecje dai passepuarts, ordenant 
che d’in ché volte indevant par jessi valits a vevin di vé la firme 
dal sovran. 
Cuant ch'e rivave la carestie, si nomenave cualchidun apueste 
autorizàt a fà lis provisions ch'a coventavin in Cragn e in Ca- 


La provision 

dal forment e jere 
fondamenta 

par preparà il pan 
di ogni dì e nol jere 
simpri facil véndi 
avonde di bande 
par dute la int. 


rantanie, par no ch’a vignissin a mancjà lis mangjativis plui ne- 
cessariis, tant che il forment par fà pan e la cjar... ancje se di cjar 
la plui part da la int a ‘nt viodeve avonde pocje. 
Pal cumierg si scugnive vé une buine rét di stradis, par la cual 
tal secul XVI e jere stade tirade une strade biele comude, ch'e 
menave da la Carantanie fin al màr. Par mantignîle e jere stade 
metude une gabele, ch'a vevin di paià ducj chei ch’a passavin. 
| bégs di chés mudis a vignivin scueddts biel pulît e metàùts in 
sachete; dome che, impen di dopràju par tignî in sest la strade, 
cul là dal timp si lassave simpri plui di comedàle. Dopo un secul 
di abandon cuasi complet, lis sòs cundizions a jerin deventadis 
tant brutis che i Stàts Provinciài inta la Iòr riunion dai 21 di Avrîl 
dal 1621 a tiravin fùr un sussidi straordenari par i tréè agns a vi- 
gnî, par meti a puest il toc di strade di Runcin e Volgan. Ma il 
probleme di tignî in ordin lis stradis al tornà fùr ancjemò tantis 
altris voltis. 

Claudio Mattaloni 


Un pridi... ardît 


pet tal 1915 e po tal 1917 prime di Cjaurét, al ere operatîf il 
cuarp dai Arditi, int di fiàt, svuelte di curtìs, dispès tirade fòr 
da las presons. Gjardans di fantats, matolics e scalmanàts, che ai 
no veve lafè pòre da lassà la ghirbe. Chei da la bufe ai cjantave: 
“Nelle patrie galere non ci son più banditi perché andaron tutti 
al battaglion d’Arditi” e lùer ai rispuindeve: “Gli Arditi son soldati 
creduti farabutti ma non s’arrendon se non son morti tutti”. Di 
Ardîts a si cjacarà encje a cavalot da las dòs vueres. Sot il Fassio 
da la cjancon Giovinezza ai gjavàr fòr: “Allorché dalla trincea suo- 
na l’ora di battaglia, sempre prima è fiamma nera che terribile si 
scaglia” a rimarcà che lùer ai ere omins di coragju, dai vîers sfe- 
gatàts e, atitant dai Futuriscj, ai pensave a la vuere come “igiene 
del mondo”. 
| Ardîts ai ere ràrs tanche moscjes blencjes ma conossùts da 
ducj. Un a ’nd ere a Cjastelnouf, il Reste da la Mont che, a vuere 
finide, al vignive jù a pueste a Spilimberc da Borghesan par fàsi 
ritrai cul pugnal enfri i dincj e po la foto a la deve ca e là come 
souvenir. A Clausîet a ‘nd ere ben cuatri: Delmo, Pauli, Pascal 
— un toc di pan, ma ocju a no ingrintàlu parcè, 
al diseve di sè: “/o sono 
buono buono ma se 
devento tristo...” — ma il pi ardît 
di ducj al ere il pridi, 
don Antonio Jus, cjapitani e 
dai Ardîts da la Prime vuere. 

Il pugnal di un Ardît. 


Coragjùes, ferbint! e ombrùes. Par un nuie a si impiave come un 
furminant. Svuelt di man e di piè al molave vie volentèr patafs 
e pecades da vueli sant. Al petave encje a la canae che a zeve a 
dutrine. Bastave sbalià alc e a rivave jù la cresemade, come che 
ben a provà ché garzonute di Zuanîfers che a si ere imbarbeade 
sul Credo fasint deventà Ponzio Pilato “ponte spelato”. Pre An- 
toni, cjaminant, al moveve brags e gjambes come don Camillo. 
Al ere dut un eletric, un om che al cjapave il mont pal cjéf e al 
sameave fà riviel? a la stesse muart. Al ere simpri in vuaite che 
partigjans e republichins a no i vignès a fài malesgracies. Davòr 
la puarte da la canoniche al tignive simpri picjade une baionete 
di Vetterli e cuant che al zeve a davierzi a si presentave cul revol- 
ver, e cun chel al zeve encje a durmî. 
Doi scufiots3 a ju molà encje a Dorino da la Cueste che al no 
veve fat dî “il ben” par sio pari, ven a stài las trie messes che 
bisugnave dî 3, 7 e 30 dîs dopo il funeràl par che l'anime dal caro 
estinto a podès paussà in sante pas. Encje il Lut di Ribot, che 
dopo catanàt a i veve det: “Piuttosto di trovarmi ancora davanti 
a lei meglio avrei trovarmi davanti ai Reali Carabinieri”, a si becà 
un biel scufiot. E inzinsi dut scunît al disè: “D’ore indenant no 
vuei pi impagàmi cun gabanes”. 
Al ere fat cussì don Jus, ardît e ferbint, ma atitant ardît tal frontà 
il mal e ferbint tal fà dal ben a la puare int. 

Gianni Colledani 


Furlan di Clausîet 


® scalmanato 


2 ribellione 
3. scappellotti 


STORIES DI VIN E DI OMS 
Le vòs dal Tiliment 


in di Valerian: al è di sigàr le creazion di un Diu ch'al torne a 

fà pat cu le Umanitàt. Al sa di frescure. Le à cjapade sù dute 
insieme cu le anime di ché strade anarchiche e bielissime che di 
Ruvigne, ansit no, di Borc, par jessi precîs, e passe il Tiliment sul 
puint di Pingan e podopo e monte rampe daspò rampe, man- 
tignint simpri le diestre dal flum e lassant indadr il cjiscjel no- 
menàt di Venanzi Fortunàt e di Pauli Diacon. Fumate e zulugne 
d’Unvier. E dute le rabie dal Tiliment, furiòs e trist, che tu lu 
sintis a businà cun vés di orcolat che al fàs pòre. 
Ma inte Vierte o inte Sierade le poesie e dovente bielece. Pal 
caratar che o ai però o confessi che o preferìs l’Autun. Che chi, 
sù pai trois, al sclope intune vosade di colòrs e di profums che 
nancje le plui sflandorose da l’Estàt e sarà mai buine di com- 
paràju. Intal aiar, ch'al tache a fasi frescot a buinore e inte sere, 
tu sintis un alc di ciclamin ch'al svuale puartàt dal respîr di une 
tiere madure, feconde, nere. Cjiscjelgnùf no tu lu viodis, ma tu 
sintis che platàt di cualchi bande ti sunsure di fadie impastade 
cu le maravee. Borgadis tiradis sù piere cun piere, orts e pràts, 
tane di volps e di sghiratis. Ma fate le ultime curve, Borc Ampian 
ti si presente come une promesse mantignude. Impussibil no 
fermàsi a resentà le bocje cul so Piculit Neri. Ae prime glotude 
tu sintis il caratar de cantine. 
E subit dopo, gote par gote, di lassàle a inumidfî i lavris, eco che il 
paisac da le contrade si fàs gust, e profum, e colòr, e sium. 


Angelo Floramo 


Le' malghis dal Montàs intal prin NÙùfcent 


Plans dal Montàs a son stàts passonàts par secui, gracie a le 
morfologjie dal teren e soredut a le ricjece da le flore ch'a le 
rind special il foragjo. Al inizi dal Nùfcent i comuns di Sclùse e di 
Racolane, ch'ai erin proprietaris da le’ malghis, le afitavin par un 
periodo continuatîf di nùf agns, pratindint il rispiet da le’ regulis 
contignudis intal “Capitolàt di apalt”, ch'al veve il scopo di utilizà il 
teritori mantignintlu eficient e in ordin. Provìn a dà une cjalade ai 
articui pluiimpuartants. A sipodeve cjamà mont par centzornadis, 
scomengant dopo il 15 di Jugn. Le’ trei malghis (Pecol, Part di Mieg 
e Làris) a le erin dividudis in 4-6 lots in base a le lòr estension e 
ogni lot al podeve vé une sole cjalderie par fà formadi. Par ogni 
malghe al ere stabilît il numar di vacjis (45 parlot) e ogni cent vacjis 
al ere consentît un taur no plui zovin di 18 meis e bon riprodutòr. 
Al ere proibide le presince di cjavai, cjàris e piouris e in ogni 
malghe a si podeve fà cressi doi purcits, ma tignùts isolàts e 
sieràts. Par ogni bestie, il malgheis al veve di paià 2 liris ai Comuns 
e 6 centesims al plevan di Sclùse pa le benedizion da le’ mandris. 
Le jerbe a le podeve jessi sfalciade dome dolà che il bestiam nol 
rivave a passona. Ogni dì le stale a le veve di jessi sgombrade dal 
ledan, ch'al veve di jessi puartàt intune fuesse recintade. 
Si lu podeve spandi dome a fin stagjon, dopo che il malgheis al 
veve netàt il pràt da le’ jerbis invasivis e dai sterps. Par ogni litro 
di lat che le vacje a le produseve intune zornade, a fin stagjon 
il malgheis al veve di dà al paron da le bestie 12,510 chilos di 
formadi e 2 chilos e mieg di scuete frescje. 

Antonino Danelutto 


Furlan di Scluse 


Se sèrcitu, Sandrin, tan che aga? 


Se sèrcitu, Sandrin, tan che aga? 
Un timp licuid al dislaga 

dut chel ch'a era ator al to mulin, 
in duà ch'i ti às mazenàt, 

gargnel par gargnel, la to etàt. 
Ades al è un rudinàs, bus 

par bistiutis sensa bandiera, 
crostis ch'a fan straca la sera, 
armamentari ch'al distràs la tò pés. 
Se sèrcitu, Sandrin, tan che aga? 
Forsi chè vecia truta ch'i no ti sés 
mai rivàt a brincé? Chel so luzdur 
di arzent, da confondilu cul scùr 
di un sièl che fra un puc 

uchì al colarà? 


Giacomo Vit 
Furlan di Bagnarole 


2' puest al Premi internaziondl di poesie “Don Liegro” 
sezion “Poesia inedita”, Rome 2020 


Cormòns 


| è ancjemò masse cjalt par me in planure, ma mi plas viodi la 

vendeme. Par cualchi dì o ài cjatàt un biel puest tun bosc su 
la Mont Quarine, cjalde di dì ma frescje di gnot, e o fàs cualchi 
visite a lis vignis fin a Rosacis. 
La reson no je dome estetiche: i vendemadòrs no cjapin sù pro- 
pit dut, e un grignel di Picolit, di Malvasie o di Tocai (vuè lu clamin 
Friulano, e al è un delit), che fra lis fueis al pàr un pigul soreli, al 
è par me il regàl plui biel. Ma o scugni jessi svelt, parcè che chei 
grignei a plasin ancje a altris fradis, cusins e parincj plui lontans. 
O ài savùt che il non da la ue al dà il non al vin, e al è par chest 
che no mi spieghi parcè che il Friulano al sedi fi di vîts di Tocai (la 
lec e à gambiàt dome il non dal vin, no ancje chel des vîts), e co 
a misturin plui di un gjenar lu clamin uvaggio. 
Mi àn spiegàt che par no imbroà, si scrîf DOC Friuli su l’etichete, 
opùr IGT Venezia Giulia (indicazion gjeografiche tipiche): e alore 
parcè scrivi /GT Venezia Giulia par un vin imbutiliàt a Marian 
(Mariano del Friuli)? Un gherdei, masse dificil di capî par un puar 
uciel come me. 
Ma la robe plui incredibil e je che a Cormòns a produsin il “Vino 
della pace”, un grant uvaggio prodot cun plui di cuatricent vîts 
tiradisinca didutilmontetraplantadistun teren de cooperative. 
Incredibil, o pensi, par vie che, cjalant ce ch’al sta sucedint tal 
mont, al sarès miòr clamàlu “Vino della guerra”. 
A chest o pensavi becant un grignel di Picolit e cjalant l’Ara Pacis 
sul cuel di Migjee. 


|% 


Gianfranco Ellero 

Zoncolan 


Nono Pieri 


Ni no tu lu vevis mai viodùt, la prime volte tu fasevis cas a 
la sò man gjestre, puartade vie di une mine cuant ch'al ere 
ancjemò zovin. Tu varessis fat càs a la sò vòs fuarte, simpri plui 
fuarte tai agns, par colpe di une sorditàt che la vecjaie no veve 
vuarît. 
Ma la sò vòs e saveve ancje jessi dolce. Ce tantes voltes che 
al diseve cun tenerece “la mé rose” a la none, magari par féàsi 
perdonà alc! Mi ricuardi ancje dutes chés voltes che la sò vòs 
si ingropave pa emozion, tradint une profonde sensibilitàt. Da 
man che ai mancjave nissun si impensave plui: al ere inzegnòs, 
bon di preparàsi un tornio a pedàl, i dincj dal ristiel, un par di 
dalmines o doprà i tocs dall’aereo, colàt tai crets dal Sernio in 
timp di guere, par fasi un curtis. Di lui mi ricuardi las sòs ridades 
scjassoses davant da television, rivade cuant che al veve l’etàt 
juste par divertîsi come un canai viodint Furia o Lassie. Ma no 
vevin di pensa, “chei da television”, che lui “al fos pront a bevisi 
dut ce che lòr a jerin bràfs a fà viodi”: lui, al fat che l’om al è làt 
su la Lune, propit a nol crodeve! 
| ultins agns lu puartavi in machine a “tirà la pension” a Darte. 
Dopo la Pueste, si faseve la spese ta buteghe dal paîs e si finive a 
mangjà il panin apene compràt, sentàts ta ostarie cui amîs di un 
timp. Un pòc mi sintivi in imbarag, ma lui mi slizerive i pinsîrs cul 
so: “Al sta dut in chest mont, frute”. 
Claudia Tolazzi 
Furlan di Plan di Cocès 


Cors pratic di lenghe furlane di Tumieg 


La crusuta di oru 


DI canai a mi plaseva tramaià par fàmi di bessoul li’ robis. No 
coventava tant, un toc di lenc, una breuta, cualchi imprest e 
tanta imagjinassion. | vevi dissidOt chi vevi di fà ‘na chebuta par 
meti un luiarin. Fà ‘na cheba a somea fassil, ma basta cjapàni 
una in man par rindisi cont ch'a nol è cussì. | eri zùt là di Quarin a 
fàmi dà un pucis di stecjutis di lenc che i vevi di sbusà par passà 
i bachetuts di olm. Par fà i bùs tal lenc si usava il trivilin. Cussì 
cjolt il trivilin ta la cassela dal nonu, i vevi tacàt a fà i bùs. A erin 
talmentri tancjus bus da fà che dopo un toc mi soi stufàt e i ai 
lassat di banda. Cuant ch'i soi tornàt a cjapàla par man no cjatavi 
pi il trivilin e i ai tacàt a vuardà dapardut dulà ch'a mi pareva di 
velu pojàt. Me agna Anzuluta a mi vuardava sù e jù pal curtîf e 
mi à domandat se ch'i vevi pierdùt. Ghi ai dit ch'i vevi pierdQt il 
trivilin. “Vuarda benon che jo intant i dîs li” secueris a sant An- 
toni”. Sul moment mi à vignùt da ridi. Se èrini li secueris? “Va a 
jodi e ti vedaràs chi ti lu cjatis”. | ai tacàt a vuardà dulà ch'i vevi 
vuardàt sent voltis e dut un moment mi è sbrissat il vuli sora la 
cheba dai pitins e li i vevi poiat il trivilin. | soi coret subit a dîlu a 
mé agna e encja a domandài se ch'a erin li’ secueris. Mi à spiegàt 
che a erin preghieris ch'a si fasevin a sant Antoni e bisugnava 
falis cun fede. 

Ma chel che a mi à maraveaàt di pi al è un fat sussedùt cualchi 
an dopo. Me cusin Tonino al zuiava al balon. Una domenia che 
a ploveva, intant da la partida al à pierdt la crusuta di oru ch'al 
veva ta la cjadenuta. Doi dîs dopo era soreli e me agna mi à 
clamàt, insiemit a me cusin, par zî a jodi da la crusuta intal cam- 


po sportivo. Cuant ch'i sin rivats, si è insenoglada par cjera e à 
scuminsàt a dîsi li” secueris. Mi someava ‘na filastoca e la diseva 
par latin, e a vous alta. | vin tacàt a vuardà, ma ta chel teren dut 
folfeàt a mi sarès parùt un miracul ch'i vessin cjatàt alc. | vevin 
pierdQt li’ speransis, ma mé agna a continuava a vuardà cunvin- 
ta. Difati, dopo puc à scuminsàt a sigà e si è tornada a insenoglà 
a ringrassià sant Antoni tignint in man la crusuta. ‘Na crusuta di 
oru di doi schei intal campo sportivo! Eria stada furtuna, fede, 
magia, miracul o se altri? | volevi savé se ch’a erin chistis “se- 
cueris” e se ch'al c'entrava sant Antoni. | ai domandàt al capelan 
ch'al mi à rispundàt encja un puc malamintri. Secont lui erin soul 
supestissions. Il professour di religjon al è stàt pi precîs. AI mi à 
spiegàt che par latin la peraula si-quaeris o si-quaera a si podeva 
tradusi coma “si ti domandis”, e faseva part da la liturgia dal Si 
quaeris miracula di sant Antoni. In pucis peraulis, domanda cun 
devossion e speta a jodi se ch'al susseit. 

Dopo tant timp i soi rivàt a concludi che ta chel mont sclet four 
da li’ distrassions e sensa dutis li” primuris di adès, forsi encja 
la fede si la viveva ta ‘n’altra maniera. Pi vera e sertis robis ch'a 
si ritignevin importantis, no soul li” suplichis, si tramandavin di 
generassion in generassion. Di sigùr ne adès ne doman nol sarà 
pi nissun ch'al cròt o ch'al sa dîsi li secueris o segnà il fouc di sant 
Antoni. Ogni tant mi capita di contàla sta storia e il pi da li’ voltis 
a pensin chi ti stas contant ‘na bala o ‘na fiaba. 


Adriano Mariutti 
Furlan di Sopula 


Traviersade de Cjargne in 0unta;n bike 


a Traviersade de Cjargne e je un itinerari fra l’Italie e l’Austrie, 
des Dolomitis dal orient passant aes Alps dal Tiròl di misdì 
(Alto Adige par talian), vie pal Comeli e pe Cjargne. 
Il percors si slungje di lunc monts grivis, valadis viertis, boscs 
grandiòs e verdissims cun pegs e laris, scuvierzint lùcs une vore 
interessants ancje pe lòr storie: di fat chi e je stade fate la Vuere 
Grande. 
Par solit i vuelin nùf zornadis a pît par rivà insom, ma nò, asso- 
ciazion furlane de mountain bike, o vin decidùt di fàle tal nestri 
mit e cumò o vin voie di contàus alc di diferent, di trasmetius ce 
che o vin provat dilunc cheste aventure. 
Une setemane in bici ator pes monts, lontans di dut il davoi dai 
dîs di vore, dai dîs in citàt, dai dîs tal mieg dal fà dut di corse. 
Une esperience no dome par cognossi altris puescj, ma ancje 
par cognossinus nò stes intun viag no di ducj i dîs. 
La fature fate lant sù, e la sò sùr fate ancje lant in jù. Lis polsis 
sentàts o distiràts tal mieg dal nuie e lis seradis a mangjà ben e 
durmî ancjemò miòr, cence nuie tal cjàf, cence alc ch'al bacile 
ator, cence pinsîrs des robis di fa. 
Ma cem(t si rivial a fà viodi dut chest? CemQt si puedial fà come 
se ducj chei altris a fossin adun cun te dilunc il zîr? Nol è semplig, 
ma o vin provàt. O vin fat sù un filmat che al conte dut il viag in 
mancul di mieze ore, puartantnus ator pes monts de Cjargne. 
Par viodilu? Scrivét a MTB Friuli.com. 
Francesco Pascoli 
Cors pratic di lenghe furlane di Udin 


Robonis: 
un non furlan d’aur intune citàt dal avignî 


\ issun avignî cence lidrîs, cence un passat... 

Dubai, capital economiche dai Emiràts Arabs Unîts, e je une 
citàt di fantasience. Al è dut fùr di misure, il plui grant, il plui biel, 
il plui alt, il plui cjàr: insume dut plui, di dut! 

I arabos a àn di là sù in alt, fin dongje la lune! Par furtune no àn 
vacjes e nol covente toglàt, no àn blave e nol covente cjast, se 
no cemàt meti une cidule par tirà sù lis panolis sul cjast a 828m 
di altece? Robonis, fantats! 

Chiste tor e je la plui alte dal mont, si clame Burj el Khalifa, che 
par furlan si clamarès “La Tor ch'e comande”, dutes chés atres a 
son sotanes, ancje il nestri tor di Mortean. Robonis! 

Nuie, bisugne viodi ce che nol è sot di chiste tor: un centri co- 
merciaàl, plen di buteghis di ogni ben di Diu, ma robis di instupi- 
dîsi, un furmiàr di int ch'e spint e spant, tal fresc di cantine, cuant 
che di fùr il cjalt al è piés che ta ‘na fornés in Gjermanie, li ch'a si 
lave a bati modon a passe 40°; tu ti brusis, tu ti suis, tu ti secjis 
come i susins de none su la rét dai cavalîrs. Robonis! 

No àn aghe, ma i gorofui a son pardut, no pierdin un got di nissun 
licuit, alva dut come in Friùl di une volte, inte vascje fùr de stale, e 
dopoa filtrin dut. No si po bevi ché aghe, ma par bagnà e va ben. 
Bon, chist centri comerciàl, il plui grant dal mont, al fàs 1,1 mi- 
lions di mq, par furlan a son passe 350 cjamps, tal gno paîs un 
cjamp a son 3.505,8348 mq. Bisugne jessi precîs cui arabos, se 
no ti frein! 

O jeri pierdùt, no savevi plui li che o jeri, disperàt mi poi sul co- 
riman, o alci i voi par domandà l’aiùt di Madone di Monte o viòt 


scrit, in letaris monumentals colòr dal aur: “ZILLI”! Ma alore o 
soi rivat a cjase! Il borc di Zilli al è a Rives Darcjan li che, tal 1921, 
al è nassUt Teo (Teofilo) Zilli. AI veve imparàt il mistîr di sartòr li 
dal siòr Bidosc tal Borc di Sac, a San Denél. Inte vuere dal 1939- 
1945 al jere di ocupazion in Jugoslavie inte zone di Postumie e 
plui indenant al è fat ancje la resistence partigjane. 

Subite dopo de vuere al à decidQt di vignî in France a Parigji, 
dulà ch'al veve belzà cualchi client tiràt dongje traviers un com- 
paesan impresari, muridòr po, ch'al veve non Gubian. | vignivin 
ordenats vistîts che lui al cusive a cjase Borc di Zilli e po dopo 
ju spedive te capitàl francese. Tal 1946 al è rivat clandestin in 
France passant a pît pal Pigul Sant Bernart. La gjendarmarie lu 
à cjapaàt e lu è puartat a Lion tun centro di raccolta e dopo al è 
scjampàt in citàt. Insiemit a altris a vevin cjatàt un albierc par 
passà la gnot, ma vint rifiutàt di lassà la cjarte di identitàt, a an 
fat vignî un suspiet al paron dal albierc ch'al à visàt la polizie. 
Ju àn cjapàts tal hote/ e consegnàts di gnùf al centri di racuelte 
Lumiere, li che i parons a vignivin a cirî i operaris, come vignî 
a comprà un cjaval: a cjalavin in bocje, a palpavin i muscui e a 
vuardavin se tu vevis lis moroidis. Lui al jere dal mistîr e al è 
cjatàt daurman lavòr intune sartorie tal centri di Lion. Ma eco 
che al ven fùr siòr Milan, origjinari de zone di Padue, ch'al veve 
belzà une sartorie cognossude e une buteghe di lusso a Lion, e 
al a volùt ch'al jentràs in societàt cun lui. Tal 1950 al è jentràt 
come soci te sartorie Palacci, passant tal 1952 li di O’Neill. Dal 
50 al ’56 al è stàt il creatòr, stilist, modelist, responsabil te dite 
Plancet et Granger a Firminy inte Loire; tai doi agns seguitîfs, al 
à vudis lis stessis responsabilitàts lavorant in chescj ateliers fin 
tal 1982. Viodùt il sucès de sò imprese, Teo Zilli si cjape il compit 
di stilist, animadòr, responsabil de produzion, diretòr e al decît 


di associàsi cui imprenditòrs dal mont de mode, mantignint la 
marcje depositade ‘ZILLI’. Robonis! 
Cussì ancje a Dubai, tal plui grant centri comerciàl dal mont, il 
non ZILLI al è in grant e in letaris d’aur! Ma cui lu varès dite che 
l’avignî di un frut dal borc di Zilli a Rives Darcjan al fos di puartà 
il non in letaris d’aur in ogni capitàl dal mont. 
Cui varès mai crodUt che l’avignî dal Borc di Zilli al fos chel dal lus 
dal chic! Robonis! 
Danilo Vezzio 
Lion (France) - Furlan di Buje 


DISLEELENGHIS 


Intant che Gnese e pacje ‘ne cjariese 

e palpe il miluc se al pese 0 a nol pese; 

Gnagne Sese e pese la spese su la pese; 

ce pretese! Ognidun cu la puarte in sfese, 

al po dî che il pés de spese al pesi o che nol pesi. 


Giuseppe Zigaina, Pescjad6rs, 1949 
vueli su faesite, 52 x 94 cm 


OTUBAR 


1 V  S.te Taresie dal Bambin Jesù 
2 S SS. Agnui Custodis Fieste dai nonos 
3 D S.Gjerartabat 
4 L S.Francesc di Assisi frari Patron d’Italie 
5 M S. Luîs Scrosoppi predi 
6 M S.Brunon abàt 
7 J MadonedalRosari 
8 VS. Demetri martar 
9 S S.Dionîsmartar 
10 D S. Denél profete 
11 L S.ZuanXXII| pape 
12 M S. Serafin frari 
13 M S.Edoartre de Inghiltere 
14 J S.Calist pape 
15 V S.te Taresie di Jesù muinie 
16 S S.te Edvigje religjose 
17 D S.Ignazidi Antiochie martar 
18 L S.Luche vanzelist 
19 M SS. Martars canadés 
20 M S.te Rene martare 
21 J S.te Ursulemartare 
22 V. S.ZuanPauli Il pape 
23 S S.Zuan di Capestran predi 
24 D S.Antoni Marie Claret vescul 
25 L S. Crispin martar 
26 M S. Evarist pape 
27 M S. Fluring martar 
28 J SS.Judee Simon apuestui 
29 V S.te Ermelinde vergjine 
30 S  B.de Benvignude Boiani vergjine di Cividàt 
31 D S.Volfanc vescul 


1721- Il lusòr da l'art al ilumine il secul 


i che tal Sietcent la nestre regjon no jere intune situa- 
zion economiche, sociàl e politiche tant facile, chest al è stàt 
il “secul di aur” da l’art furlane. A son tancj i aveniments artistics 
impuartants, in gracie dal mecenatisim dai privàts e massime da 
lis comitencis dai religjòs, ancje dal Patriarcjat, che tor la metàt 
dal secul al à finît la sò milenarie esistence. 

Tante vivarositàt e je stade metude ta l’architeture. Intal Gurizan 
tal secul XVIII si viveve une ete di sioretàt e duncje si podevin fà 
tancj investiments inta l’edilizie e ta lis decorazions artistichis. 
In chest teritori si veve une fusion tra l’influence di Viene e ché 
taliane, di dulà ch'a nassevin robis interessantis. Al è un esempli 
la facade da la glesie di Sant Ignazi a Gurize, progjetade dal frari 
gjesuit austriac Christoph Tausch e scomengade tal 1721. Intal 
implant da la fagade, slangade in vertical, al è un efiet di clàr e 
scùr ch'al è tipic roman; e a son i doi tors cul cuviert a cevole, 
ch’al è di tradizion nordiche. Dentri di cheste glesie dai gjesuits, 
intal cùr da la citàt, il stes gjenial artist al piturave a fresc il còr 
intal 1721, figurant un Sant Ignazi di Loyola in glorie, un lavòr di 
mestri, cun biei efiets barocs ch'a imbroin il voli. 

A Sant Denél intal secul XVIII al vignive tornàt a meti in sest il 
domo di Sant Michél Arcagnul: intal 1721 l’architet venezian Lu- 
che Andrioli al butave jù e al tornave a tirà sù il presbiteri, il tran- 
set, la sagrestie e lis capelis lateràls. A Felet ai 3 di Jugn dal 1721 
al vignive dat il permès di tirà jù la viere glesie di Sant Antoni dal 
purcit par fà sù intal stes puest une glesie plui grande. Il gndf 
edifici lu fasaran sù, ma par la consacrazion dal gardenàl Danél 


La fagade da la glesie di Sant Ignazi a Gurize, 
fate sù tal 1721 daùr dal progjet 

dal architet gjesuit Tausch, viodude dal cjistiel 
ch'al è disore. 


Dolfin, patriarcje di Aquilee, si varà di spietà altris trente agns. 
Par lis stessis necessitàts di spazi, ancje la plui antighe glesie di 
Sant Luring a Durcinins Disore (Gopule), che aromai no bastave 
plui par la int ch'e jere, e vignive slargjade e tal 1721 i zontavin 
il gnùf cjampanili. 

A Sudri, paîs di marangons di fin e di scultòrs di len, la glesie di 
Ducj i Sants e veve intal 1721 un altàr, juste ben di len. A vevin 
scugnùt tornà a fàlu parcè che chel di prin, simpri di chel delicàt 
material, al jere làt brusat. Alore i devin al scultòr Manzani di Pléf 
di Cjadovri l’incarghe di fà il gnùf altàr grant, che lu à insioràt cun 
intais decoratîfs. 

No mancjavin nancje gndfs edificis di ùs civîl. Ricuardin dome 
che, dopo il ricognossiment dal puart franc a Triest, l’imperatòr 
Carli il IV intal 1721 par prime robe al veve volàt meti un lazaret 
di màr, par la cuarantene da lis nàfs che si pensave ch'a puar- 
tassin malatiis contagjosis. Il cuarp principal di chel edifici al è 
ancjemò e al è deventat la sede dal Museu dal Mar. 


Claudio Mattaloni 


193 


La doule de neige di Menuti 


i Indri ta la sò cjase di Rope al tignive tencj recuarts di sio 
pari Menuti e di sio barbe Merni, il famùes impresari che, a 
cjaval tra ‘800 e ‘900, al fo cuntun scjap di asìns in Siberie par fà 
puints e galeries e meti jù sines sul curvon dal Bajkal. Dut al steve 
a slas! intune valisute: leteres e cartulines, fotografies e un diari. 
Ma ve, tal mieg di dutes chestes cjartes, une biele bogute di veri, 
une boule de neige... Menuti, det Bocje, al ere nassQt in Prades 
da Dalt il 20 di Mai dal 1888. Cul cressi a si pandè un fantagut 
curiùes e plen di snait, par nuie destinàt a restà dovent davòr fen 
e vacjes. Tal 1898 ilbarbe Menie il pari Bepo ai pensar da menalu 
in Russie, encje se, par lec, al no varès podùt zî pal mont prime 
dai dodis agns. Ma il picul al passà istès la frontiere, da clan- 
destin, platàt intun badl. Lontan da sò mari Trize e dal paîs, 
Menuti al finì undis ainsa Moscje sence torte e sence cjandelutes. 
Podopo al zè davorman sul Bajkal. Tal 
cantér al puartave dongje legnes, al 
cjamave di gocs las stues, al stucave las 
fignestres, al tignive indret i loders.5 A 
buinore, bel stant pal frîet su la puarte 
da la barache al disvuedave i aurinàrs. 
Il pis a si inglagave par arie e al colave 

alla rinfusa 
bravura 
giacigli Menuti, che al finì 11 agns a Moscje. 

par cjere sglinghinant. A ere une criure* che a ti impiave il sanc. 
Par tignî cjalduts i peis Menuti al meteve muscli tai valenki e sul 
cjàf une baretone mulisite di piel di marder.? Par evità il torment 
dai muscjins al si onzeve las mans e la muse cun gras di rene. 
Une volte Menuti, ta la colme dal Estàt, al restà cetant meraveàt 
dal svualopà di milions di efimere, insets che, a lu dîs la stesse 
peravole, ai vîf une sole dì e ai emple il cél cu las lùer svualutes 
blencjes. Plen di pòre al entrà ta la barache vosant: “A nevee, a 
neveel”. E po al tornave l’Unvier, scùr come il bùs di un landri.$ In 
cél a trimave la lùs da las steles e enfri las puvulines,” gracioses 
e sclagnes come garzonetes, i vùei dal Iùefs ai si impiave come 
feràrs. Cuant che tal 1901 ai cumingar a Moscje i lavùers dal 
Museo delle belle Arti dedicàt al defunt zar Alessandro III (vuîe 
Museo Puskin), encje Meni e Bepo ai veder l’oportunitàt da tiràsi 
un nin pi dongje... cjase. Menuti, che come scultùer di decoros al 
veve belzà la sò paute, al zè pa la prime volte al Kino e al restà di 
stuc tal vidîe movisi cjavai e landòs che ai sameave vignîi aduès. Da 
tornà a cjase a fin stagjon nencje cjacarà, a nol ere il viag dal ort. 
Nome tal 1904, a sedis agns, al tornà in Prades puartant tal còr il 
recuart di une biele devushka dai vùei ridints e da la piel latisine 
e tal russac8 une boule de neige cu la nîef che a faliscjave ta la 
Place Rosse sore la glisie di San Basili. Cun sù scrit, da une bande 
Krasnaja Ploscad Moskva e da ché alte Souvenir de Moscou. 


Gianni Colledani 


Furlan di Clausîet 


gran freddo 
martora 
antro 
betulle 
zaino 

STORIES DI VIN E DI OMS 
Lis lidrîs 


eran. Mi cjapi chiste libertàt e o speri di jessi perdonàt. De 

bande di mari o soi furlan, e duncje o ricognòs inta mé vene 
il vin dal Cuei, e chel di Grave, il bon savòr di chei vignài che a 
pandin ombrene su le plane, lontane, di Aquilee e ancje chei che 
a son plui dongje a le tane là che o soi nassQt e che ore presint 
le clami cjase, le morene. Maridant une cjargnele di sgjarnassie 
traplantade in Buje o scugni ancje pandi l’afiet pal tai sclet di 
chei vignài. Vin onest, cence pretese, ma di caratar, bon di re- 
galati chel morbin ch'al jude e ch'al confuarte. 
E in memorie di un nono che cuant ch’o jeri picul mi faseve meti 
il dét dentri le tace, e lui al leve a Bacò, un blu di brume blancje, 
e parfin a Clinton, us confessi che se mi capite di sintî il profum 
de ue vie pe vendeme, bon, chel al è il savòr de mè memorie 
jenfri le bocje. Ma me pari al è nassùt in tiere slave, un vilag di 
piere su le creste carsoline, cumò Slovenie. Li, jenfri i crets blan- 
cs e le tiere rosse, al met lidrîs un vin che a ogni cerce mi regale 
nostalgjie. Nol plàs a ducj. Gherp, di anime salvadie, ti fàs vignî 
i grops tai dincj e ti ingrope le lenghe; mai facil di domà, si lasse 
bevi, sul principi, e podopo ti bat come un martiel sui timplis. 
Però condividùt jenfri i amîs, intal scàr di une cantine, cuntun 
manarin par taià une gruse di formadi, une code di sopresse, 
al dovente une benedizion che il cùr ti sfante. Dopo tré tacis tu 
tachis a fevelà par sloven. Al nete lis venis, a disin i vecjos. Medi- 
sine cence efiet colateràl. 


Angelo Floramo 


Miòr no scherzà cui muarts! 


dr fat al è sucedùt a Racolane tal prin Nùfcent e cemùt ch'al 
è lat a finî, siguramentri le protagoniste non lu varès mai inma- 
gjinat! Le Vigje e le Munîne a le erin do’ sùrs. Insieme a le nudrivin 
une vacje, considerade in chei timps di miserie une impuartante 
risorse pa’ l’economie familiàr; le Munîne a le veve il compit di go- 
vernà le stale e le Vigje a le veve di procurà il fen metàùt a sotet in- 
tun stali di proprietàt dal Toni e da le Marcandàale, om e femine che 
ai erin muarts di pouc: par chest le Vigje, spauròse, no le lave vulin- 
tîr là sù. Une dì le Munîne, aprofitant dal fat che le mari a l’ere lade 
in Gjermanie, a le veve fat un scherz a sò sùr: cui pegcots a le veve 
fat ben ben doi pipinots ch'ai sameavin al Toni e a le Marcandàle e 
a ju veve metàùts insom le scjale dal stàli. Cuant che le Vigje a l’ere 
lade a cjoli il fen, a si ere cjatade davanti pipinots dai doi muarts, 
a le veve molàt un cìul e a l’ere tornade indaùr dute spaventade. 
Inmagjinasi le sodisfazion da le Munîne! Le sere stesse le Munîne, 
apene lade a durmî, a le veve sintùt viergisi il porton di cjase. A le 
pensave ch’a le fos tornade sò mari da le Gjermanie (a le veve di 
tornà in che’ zornadis cul landò, une caroce grande ch'a le portave 
plui personis, tirade di cuatri cjavai). Subit dopo a le veve sintùt dai 
pas sù pa' le’ scjalis, a le veve sintùt viergisi le puarte da le cjamare 
e dapît dal jet improvisamentri a si erin presentàts il Toni e le Mar- 
candale che a le vevin cridade disint: “No sta fà pui chei scherz, 
làssinus in pas dolà che il Signòr nus à destinats!”. Le Munîne, tirade 
sot le plete, di sigàr a si le veve fate intor pal spavent! 

Antonino Danelutto 


Furlan di Scluse 


La berlina di Mueg 


/ \ a dì, Bepo e jo vin fat un viasut passant par Vengon, par Cjar- 
gna fin a rivà a Muec. La zornada a era di prin da la Sierada, 
cuntuna lizera pluiuta e no si podeva spetà che al cambiassi in miei. 
Il moment al partava cussì; cui mudaments climatics che a stan ri- 
vant tal mont a è da spetàsi di dut: stagjons diviersis da chés di ’na 
volta, luncs periodos di soreli o di ploia, burascjadis e temporài di 
fuarta intensitàt. Li’ personis che a vivin ta chest mont a son stadis 
visadis che si stin copant di bessòi ma... nol è pi sort di cui che a nol 
vél sintî. Intant che li’ fueis a colavin dindulantsi, nu i cjaminavin 
contantsi li’ robis che a passavin pal cjaf. Dopo vé bandonàt il troi 
di claps, sin tornàts ta la strada di asfalt; da li, a puc indenant, vin 
cjatàt la berlina che no si trata, di sigùr, di un tipo di automobil, ma 
di un louc sora alzàt, là che, ta ‘na colona di piera a vegnevin peats 
par cjastîc laris e disonescj, bandîts e delincuents, sassins e porca- 
riis di oms, in maniera che a fossin judùts dal popul come personis 
da refudà, da tegni lontan e, se dal càs, scoreà. Fata tal 1653, lunc 
iltimp passat a è stada ben usada. Dato che no si cjastièa pi nissun, 
a è restada nome un simbul pal grant disonòr che a partava ai con- 
danàts. “Satu — a mi dîs Bepo — se, ta nostra eta, a si podès tornà 
a doprà chel argain li, di sigàr a coventarès duta la strada, dal paîs 
bas a la badìa, implenada di berlinis tant da leà la granda schiria 
di delincuents che i vin e lassàju a la publica vision dal popul par il 
timp dal vergognasi e dal pintiment”. 
Magari cussì no: a tornaressin a lavorà scalpelins e cuardardi! 


Il Strolegant 


Udin 


DA ca, 0 soi tornat a Udin. No diséso voaltris umans che “là che 
si nas ogni jerbe e pas”? Jo o soi nassùt a Udin e o torni ogni 
an, fra il Cjiscjel e il Palag de Filologjiche. 
La parone di cjase mi à bielzà ualmàt vignint a sgorneà la tavae: 
“Al è tornàt Leo — e à dit al marît— e prest al rivarà il frét”. 
Lèr mi clamin Leo, in cunfidence, ma no san che Linnaeus, tal 
1758, al batià un miò von “Erithacus rubecula”. Mi plàs tant il 
non latin: rubecula mi sune come une balute rosse. 
Cheste cjamese garibaldine, che ducj a viodin, e je problema- 
tiche par dòs resons: mi tocje vistîmi di blanc e neri s’o voi tal 
Stadio Friuli a viodi l’Udinése, se no mi cjapin par un tifòs de 
Rome o di un’altre scuadre in mae rosse (no si sa mai come che 
si vistìs la scuadre che ven di fùr); e po bisugne ch’o stedi atent ai 
gjats: ancje a lòr ur plàs zuià cuntune balute rosse! Par finî o cjati 
simpri cualchidun che mi domande so soi di campe...! 
E cumò us conti la plui biele. Dopo tant timp ch’o vîf a Udin al- 
mancul sîs més ad an, no jeri mai stàt a viodi il Tiepolo, a dusinte 
metros di cjase! 
AI fo Jacum, il miò amì, che une dì mi à dit: “Vergogniti. Va ben là 
a viodi lis partidis, ma jessi a Udin cence almancul butà il voli su 
Tiepolo, tal Palag dal Vescul, al è un pecjàt mortal”. 
O soi làt, pòcs dîs fa, e o disarai che no vevi mai viodùt colòrs 
plui biei. Ma la robe veramentri curiose al è Isac, che dal sufit al 
zirave il cjaf e i voi par controlàmi: no vevi mai viodùt une piture 
che si méf! 

Gianfranco Ellero 


VITE DI PAÎS 
Lignan 


Lo che no si tirave a dret, no dome in cjase ma dapardut 
encje a scuele, la manace plui pesande a ere: “Il prossim an ti 
mandi in colegjo, aì a ti drecin, vè!” Si pensave che a fos dome 
par spaurînus, ma cuant che in cuarte i sei stàt bocat, ai verificàt 
che no si tratave dome di cjacaras 

Sul finî dal meis di Avost, une biele dì, a rive une letare da POA 
(Pontificia Opera Assistenza) a conferme che la domande ere 
stade acetade e cun dutas las indicasions par mandà “il frut” in 
“colonia permanente” a Lignan. “Cussì aì ai lu tamòne!” 
det gno pàri leint la missive. 

Sul inprìn i pensavi che si tratàs di un schers juste par fàmi pou- 
re, ma lant indavant cui dîs, cuant che ai viodùt che i miei ai si 
dave da fà par ravuei dongje cjartas e documents, in municipi e 
in scuele, da mandà in jù, ai capît che la roube a ere penge. Jo 
par nùf meis a Lignan da Otobar e Giugn... jo che plui in jù di Tu- 
mieg no eri mai lat... jo ch'ino eri mai stàt a durmî in atas cjasas... 
Mi è tacat l’aviliment e nol giovave trop né il confuart da néne, 
“Tu viodaràs ce ben che tu stàs vè, frut! Ce fortunat che tu seis, 
jo no ai mai podùt là al màr!”, né chel di mame, plui sut: “Un tic 
di màr ti pos fà dome che ben!” 
Fint sul ultim i speravi che al sucedès alc che al fermàs ché 
trasfierte, ma cussì nol ere e cuant che une sere ai viodùt mé 
màri dute impegnade a cusî numars su pa mè mundure a è co- 
mengade la disperasion; “Frut, al è dibant vaî, tu podevas ubidî 
di plui, cumò a è cussì e no si cambie!”. 

Mussics luncs e vaidas dibot ogni dì, ma cence ésit. 


al veve 


La dì da partense me màri mi à compagnàt cu la coriere fint a 
Udin; entràts tal puarton di un grant palag, tal àndit al ere dut 
un furmiar di mularie e compagnadòrs. Di là di une gatarade in 
fier une vous a clamave i fruts che, la plui part vaint e begherlant 
bandonant il parantàt, a varcave il cancel e, cjapàt in consegne, 
al vignive strassinàt suntune coriere che a ere pronte tal curtfl. 
Jo mi tignivi simpri plui strent as cotulas dimame, ma no à giovàt 
a nue; dòs signorinas mi an prelevàt a bot e stros e cjamàt cun 
dut il gno persac sù pa coriere. 
Ai provàt a cjalà dal finestrin si viodevi, enfre las àgrimas, me 
màri ma jei a ère già inviade par tornà in sù; mi sei sintàt bessél. 
Partide la coriere, man man che si slontanavin da Udin si studa- 
ve biel plan encje il nosti vaî, lassant place, almancul par me, a 
une grande maluserie e nostalgjie. 
| cjalàvi fùr da balconete e nos ere plui nencje las monts, encje 
chés mi vevin bandonàt. 
Rivàt a Lignan, apene entrats tal grant placàr da colonie àn 
sierat i cancei, nus àn fats dismontà e un poucijas di signorinas, 
maestras e assistents, nus àn sistemats par ben in rie cul nosti 
persac davant di un grant fabricàt. 
Sot di un pigul andit a è rivade une siore (la diretrice) e un tro- 
put di muinias; cuntun scivul nus àn comandat di tasei. Il son di 
chel scivilot al varès segnàt cence fal par nùf meis ogni azion da 
sornade. 

Celestino Vezzi 


Furlan di Curcuvint 


Il cocbala 


pri di un grant bosc al viveve un puar sclapegocs che nol 
veve nuie par disfamàsi, al rivave a stent a procurà il pan pe 
sò femine e pai siei fîs, cussì al scomengà a pensà cemQt fà par 
parà vie la pelagre che e veve cjapàt pît in cjase sò, mintri che i 
siei fradis a gjoldevin invezit, plens di bondance. 

Il plui vieli, miedi a Udin, il secont, avocat a Triest e il tierg, che 
al veve fatis lis scuelis di dissen, chés fondadis dal cont Cecon di 
Pielunc, al saltà fùr un grant progjetist tant da meretàsi la stime 
dal cont e al deventà il so prin colaboradòr tes grandis oparis 
costruidis par cont dal Imperi austriac. Lui, il plui pigul, no lu 
mandarin a scuele, ma a fà il boscadòr cun so pari e al deventà 
un sclapegocs. Prime di tirà sù i scarpets, il vieli si inacuarzè di 
no vé fatis lis robis biel a pont, e al pensà, par rimedeà, di lassài 
come ereditàt il “cocbala e la vecje manarie dal Bau”. Di chest 
coc al podeve burî fùr tante di ché fuarce di ribaltà il mont sot- 
sore intun marilamp, al bastave pronunzià la peraule magjiche 
“Cocbala” e lui al ubidive a dut ce che si voleve, di ben o di mal, 
ma al veve simpri di jessi cubiàt cu la manarie dal “Bau”, planta- 
de dongije il oc. 

Une dì, pense che ti pense, nol jere stàt bon di cjatà altre stra- 
de, par parà fùr la miserie, che ché di cjapà sù pe schene goc 
e manarie e là pal mont a cirî lavòr. Passat il cunfin austriac al 
cumbinà subit un contrat cuntun grant marcjadant di legnam; 
si fevelave di taià, sclapà e intassà il legnam di un bosc di une 
desene di etars, di sistemà dut a regule e di finî prime dal Invier. 
Ogni matine i sorestants si presentavin par controlà l’andament 


dai lavòrs e a restavin maraveàts di viodi tant lavòr fat dome di 
chel puar cristian, che cul so bot al faseve cjantà chè manarie, 
robis di no crodi! 

Lavorial ancje di gnot? Si domandavin e a provarin ancje a fài 
la vuaite di vie pe gnot, ma il bosc al durmive tal cidinòr, nome 
la guvite ur vuicave come par dîur: “Viliacs, la véso cjapade jù 
pal nàs!”. Finide la stagjon e misuràts in stàrs lis tassis, i paiarin 
fin al ultin carantan, lu nomenarin “Cavalîr dai boscadòrs” e lu 
compagnarin a cjase suntune caroce tirade di cuatri cjavai. Lui, 
il goc cu la manarie e dòs casselis plenis di monedis di aur. Dopo 
fat polsà i cjavai tal stalac di Tumieg, i doi cucjars polsàts ancje 
lòr, a tornarin a partî contents, ma no rivarin mai a scuvierzi il 
misteri di chel boscadér e dal so goc e la sò manarie. 

| siei fradis? Il miedi al deventà un cjochele, l’avocat al finì in cja- 
ponarie e il progjetist, plen di tacons, cu la barete in man dongje 
il Santuari des Graciis a Udin. 

Si à di crodi che ancje un sclapecocs cuntun pdc di snait e vueli 
di comedon al pues deventà un siòr onest e rispietabil. 


Pietro Cesca 


Il gno cors di furlan 


soi dissendente di mame furlane e o ai sintùt dispès fevelà 

furlan, ma jo no lu ai mai fevelàt. La mé mame no je plui di 
tancj agns incà e o spietavi di tant timp une ocasion par imparà 
cheste lenghe, parcè che o sintivi che mi mancjave alc. Za un an 
o soi lade in pension. Par tancj agns o ai lavoràt cui fruts inte 
scuele di infanzie de Provincie Autonome di Trent, dulà che o soi 
nassude e che o vîf. 
Une dì, par cès, o ai viodUt sul sît de Societàt Filologjiche Furlane 
di Udin la esistence dai cors di lenghe furlane, ancje par chei che 
no lu san fevelà. Dopo tant pensài parsore, parcè che il Friùl al 
è avonde lontan, mi soi iscrite al cors e o ai cjapàt dentri ancje il 
gno om, che di furlan no ‘nt saveve propri nuie, ma di bon gràt al 
à acetàt di compagnàmi. Cussì o ai iscrit ancje lui. 
La nestre sielte e je lade sul cors di gramatiche di Codroip, il 
puest plui vicin di nò, ma soredut dongje dal paîs di mè mari. 
Di pigule, o vevi sintùt a nomenà Codroip cetantis voltis tes sòs 
contis. Di cuant che di frute e lave là cun so pari a vendi i cavalîrs 
e lui par premi i comprave il crocant. O pensavi di provà la prime 
lezion e po dopo di viodi se continuà o mancul. Cun grande emo- 
zion, o ai scomengat e subit mi soi rindude cont di trop che e je 
dificile la gramatiche de lenghe furlane. La conduzion magjistràl 
dal mestri e lis spietis che al creave par la volte seguitive mi àn 
metàùt curiositàt e la volontàt di cimentàmi e a àn creàt interès 
ancje al gno om. 
Dutis lis voltis che o sin làts a Codroip, o vin aprofitàt par là a vio- 
di il paîs dulà che e jere nassude e cressude mé mari. Di pigule o 


jeri stade dome dòs voltis, ma a zirà par chei paîs o ai sintùt alc 
di familiàr. O vin cjaminat par chés stradis e o vin viodUt cjasis 
là che nol è plui nissun a stà. Cun emozion o ai pensàt a trope 
vite che e jere là dentri une volte, a trope int che e stave tacade 
une dongje ché altre tai curtîi. O ai imagjinàt mè mari in chel 
ambient e la nostalgjie che e varà vùt de sò infanzie e de sò 
zoventùt une volte lade vie. 

Jè e jere tant contente de sò origjine furlane e ancje jo lu soi di 
cheste mè metàt. 

Il gno displasé al è di vé cirùt masse tart cheste oportunitàt di 
svicinament al studi e ae scolte de lenghe furlane. No ai ancjemò 
imparàta fevelà ben il furlan, o ai dibisugne ancjemò di tant studi 
e di lei, cumò però lu capìs miòr. Di tantis peraulis no cognòs 
ancjemò il significàt, o ai bisugne di doprà il vocabolari, mami fàs 
plaséè provà a lei e a scrivi. E cuant che i miei nevoduts a scoltin 
cun gust lis contis in lenghe, ma soredut cuant che il plui pigul, 
di cinc agns, mi salude cuntun “mandi”, o pensi che o soi su la 
buine strade, che o ai creàt curiositàt e une viertidure par cheste 
biele lenghe, pe culture e pe storie furlane, di svilupà tal timp. 
Par cheste oportunitàt graciis a ducj i Furlans! 


Silvana Dellamaria 
Cors pratic di lenghe furlane di Codroip 


Il dolòr dai pecjàts 


i sot li’ fiestis di Pasche, al va a confessàsi, e sicome chi a 
ere tante int ch'a speteve, al va fore di glesie a fà une pipade. 
Dopu un toc di timp, al ven il muni a claimalu: “Svelt po Toni, 
ch'al è il tiò turnu!”. 

“Orpu! | ven dovorman” al dîs Toni. 

Al cjape e al va drenti di corse in glesie mitint la pipe tal sachitin 
da la camisole. 

Al va tal confessionari e al si met a dî i pecjats. Il confessòr di chè 
altre bande a i dîs: “Bon on, sintîsu il dolòr dai pecjàts?”. 

“Sì siòr, mi par di sintî alc da la bande dal còr” a i rispunt Toni. 

Il confessòr alore al scomense a fài la moral: “No vés di fà cussì, 
no vés di fà culà”. 

Toni, chi a i bruseve la pipe tal sachitin, a colp al aîs: “Siòr, ch'al 
fedi svelt a dàmi la pinitinse ch'a mi brusin i pecjats!”. 

Il confessòr meraveàt a lu cjape in peraule e a i dà subite la pini- 
tinse e l’assoluzion. 

Toni al ven fr di corse dal confessionari, al met la man tal sa- 
chitin e al si ‘necuarz chi al veve dismintiàt la pipe piade, e al 
dîs: “Signòr, perdonémi, jo i crodevi ch'a fossin i pecjàts ch'a mi 
brusevin, invezi a ere la pipe”. 


Benvenuto Castellarin 


Furlan di Roncjis 


L'elmet todesc 


G no nono Jacum, congjedaàt dopo dai 4 di Novembar dal ‘18, 
al jere dut brauròs di jessisi puartàt a cjase, come un trofeu, 
un elmet todesc. No sai cemUt che al fos rivàt a cjase nestre tal 
38, cuant che gno pari al veve rilevat la gjestion di un mulin a 
Codroip. Par dî la veretàt, o tiravin sù 6 o 7 purcits e, dopo véi 
tacat un mani di len, o dopravin l’elmet par tirà sù il comut (gno 
pari al clamave cussì il pissoc) e spandilu sot lis vîts e tal ort che 
al jere cetant grant. A la fin dal ‘43 i todescs a àn ocupàt un ma- 
gazen devant di nò, par meti la sussistence e, vint puartàt vie dai 
purcits a cualchi contadin, nus ju àn puartats li di no par che ur 
dessin di mangjà e par guviernàju. Jo o stavi tirant sù il comut 
cul elmet todesc e il cjapitani, ch'al comandave i soldàts, mi à 
viodùt. Il comandant al jere un bon om e, dopo jessisi metùt a 
ridi, alà clamat gno pari. Mateu al à dit: 

“Plate subit chel imprest che se lu viodin chei de S.S. ti mandin 
subit in Gjermanie!” 

Dopo une strete di man e un graciis, gno pari al è corùt in canti- 
ne e al à volucàt sù, ta un toc di cjarte, un salam e dòs butiliis di 
vin e jes à dadis al atendent. 

In ché sere mé mari nus à obleàts a disi il rosari cun jé, robe che 
no fasevin mai, par vie che gno pari al jere un socialist e jo, par 
no jessi di mancul, o lavi vie daùr di lui. 


Renato Cella 


Bassano del Grappa - Furlan di Buri 


Mario Moretti, Vuerîrs, agns ‘60 
vueli su tele, 80 x 120 cm 

S. Crisogun di Aquilee martar 

S.te Catarine di Alessandrie martare Compatrone di Udin 

S. Saturnin vescul 


1 L DucjiSants 
2 M Ladìdai Muarts 
3 M S.Justmartar Patron di Triest 
4 J S.Carli Borromeo vescul Zornade de Unitàt nazionél 
5 V. SS. Martars di Aquilee 
6 S S.Lenartabàt 
7 D S.Ernestabàt 
8 L S.Gofrétvescul 
9 M Dedicazion de Basiliche di S. Zuan in Lateran 
10 M S.Leon il Grant pape 
11 J S. Martin di Tours vescul 
12 V S.Josafat vescul 
13 S S.Diegofrari 
14 D S.Clementin martar 
15 L S.Albertil Grant vescul 
16 M S.te Margarite di Scozie regjine 
17 M Ste Lisabete regjine di Ongjarie 
18 J  Dedicazion de Basiliche Vaticane 
19 V S.te Matilde muinie 
20 S S.Otavi martar Zornade de infanzie 
21 D La Madonede Sallt Zornade naziondl dai arbui 

S. Andree apuestul 


1821 - AI criche il dì pal Stro/ic 


ntal 1821 e nas une riviste periodiche che e varà grande fortu- 

ne, il Stroligh furlan — che cul timp al deventarà il Strolic — par 
man di Pieri Zorutti. Il futùr poete — che i vignivin ben la satire, il 
zùc, la parodie, la barzalete — al jere nassùt intal comun di Dole- 
gne dal Cuei intal 1792, di famee cividine ch'e veve tieris a Lon- 
zan. Al saltave dal scherg grivi a la batude fine e al veve grande 
popolaritàt tra la int dal so timp, e no dome inta la bande dal 
Friùl sot Vignesie. 
Cul Votcent e je stade une riprese da la produzion leterarie par 
furlan, insiorade dai scrits di une schirie di autòrs di cualitàt, cui 
prins tescj teatrài in lenghe furlane e cuntune largje produzion 
di rivistis periodichis, lunaris e publicazions di fieste. E il prin di 
chei al è stàt juste apont il Stroligh furlan. Pronostic par l’an di 
Pieri Zorut, stampàt a Udin. 
Intal Strolic dal 1821 e je stade doprade, forsit par la prime vol- 
te, la peraule vilote, par significa un mUt di fà puisie in musiche 
a la maniere dal paîs, e che tor la fin dal Votcent e je deventade 
di ùs comun par fevelà dai cjants tipics furlans componQts in 
metri di vot silabis (otonaris). E po, plui in gjeneràl, ancje di metri 
diferent, baste ch'a fevelin di argoments di stamp tradiziondl. 
| Strolics tantis voltis a jerin lets a vòs alte, di maniere che ancje i 
analfabets, che in ché volte a jerin i plui, a rivassin adore di capî. 
Il Strolic Pieri Zorutti lu fasarà regolarmentri cuasi ogni an dal 
1821 fin cuant ch'al è muart, intal 1867. Al è vude grande for- 
tune e al à ingolosît tancj scritòrs a fà come lui, di mùt che une 
grande part da la leteradure furlane dal Votcent e à cjatade cja- 


La cuvierte dal prin numar 
dal Strolic, dàt fùr intal 1821 
(cul permès de Biblioteche 
comundl dal Archiginnasio 
di Bologne). 


se e e à podQt slargjàsi traviers publicazions di cheste fate, ch'a 
jerin tant preseadis. 

Cui sa se chest gnùf lunari poetic/satiric dal Strolic lu leievin an- 
cje i colaboradòrs di bonsignòr Michél da la Tor Valsassine, che 
intal 1821 al dave ordin di sgjava in localitàt Cele, dulà ch'e vi- 
gnive fùr une grande necropoli. E je stade la prime impuartante 
scuvierte di une necropoli langobarde in Italie; e par tignî adun 
i tancj reperts saltàts fàr cuntune lungje e fortunade campagne 
di sgjavaments da la prime ore, chel predi al meteve in pîts il 
museu archeologjic di Cividàt. 

E forsit lu cjalavin ancje i operàrs ch'a frecuentavin la Scuele 
festive di dissen, vierte intal 1821 dal Guvier austriac a Udin, 
ch'e je stade la fonde da l’istruzion professiondl in FriQl. 


Claudio Mattaloni 

A San Martin 


Ra i Muarts a rivave cidine la zuligne! a recamà di blanc i 
pràts e las cises. Las frascjes ai ere dute une puntine? e l’erbe 
incandide a crigave sot i peis. La frent minude dai reps, menade 
da la buere, a zeve a ingrumòsi ca e là talas angorgnes? e davòr i 
cocs da las vecjes cjastignaries, in spiete da jessi racuelte par zî a 
scjerni las vacjes. In cél al steve picjàt un soreli pi flap da la lune. 
E in Cuel Marcon, sul grant rori di Bascjere, las gores ai cracave 
cavilant cui dordeis. | passons di Turîet ai sameave platàts tune ni- 
vule di bombàs. Da piè dal Tul a montave sù pai Gjais e pai Roncs 
une fumate grivie e umidice che a inmolugave cjases e stales, 
vîts e pomàrs, un caligo tàl da no vidîe nencje il cjampanîl di San 
Jacum. Ma ve il meracol! Il soreli 
al scjaldugave encjamò par trie 
dîs i pràts tant da permeti a San 
Martin (la sé fieste a è l'11 di No- 
vembre) da fà il fen pal sio cjaval. 
Cussì a nos contave l’agne Anzo- 
le. E po la biele stagjon clare a si 
sarès serade dal dut par lassà il 
pas a ché scure, cul ors a durmî 
tal landri e la sghirate* tal nît dal 


brina 
ricamo 
canaloni 
scoiattolo Il San Martin dal Pilacorte (foto A. Buldrin). 

pic, il purcel picjàt tala cjanive, i cs inegàts tala pile dalonte il vin 
a paussà tal caratel. Las zornades ai si scurtave e las ombres ai si 
slungjave. Martin, il sant dal bon còr che al tae in doi la sò manti- 
line par dantint mieze al biadug, al è siòr di stories: “A San Martin 
a si spine il bon vin”, det che a nos recuarde il cerpî e il vendemà, 
il folà e il bulî, la divine metamorfosi da la ue, che il vecju Giosuè 
cussì ben a nos à strucàt: “...per le vie del borgo dal ribollir dei tini 
va l’aspro odor dei vini l'anime a rallegrar...’. E po: “Ocjes, cjasti- 
gnes e vin, ten dut par San Martin”, un invît a tignî cont da la man- 
gjative in spiete dal cjalt da la Vierte e da las melaries? in flùer. 
Cu la fieste di San Martin, a la Basse, a si serave la stagjon agra- 
rie, ai scjadeve i contrats di afit e a si faseve i conts. Pai fameis a 
rivave, a voltes, l’ore da cambià paron, stramusa9 rube e nemài, 
imprescj e afiets, cjamà dut suntun cjar e vie viers un nouf destin. 
Ma a si podeve “fà San Martin” encje zint da la cjase vecje a la 
nove, tal paîs stes o intun dongje. Tai agns Cincuante cetantes fa- 
mees di montagnòi da Tramong, da Clauzîet, da VÎît no ane fat San 
Martin viers Spilimberc, Pordenon e il mont! Vindudes las vacjes 
a si cjamave sul cjar dal Belu o sul tratàer di Badolio dut chel nin o 
chel tant che a si veve, encje il cjan e il cuzo, e la gjate tun sac. Un 
esodo biblic, un slambri fisic, une pene mental, ce che par furlan 
a si clame lancùer e par talian nostalgia. Ma si sa, la vite a è un zî e 
un tornà sence recuie, in spiete di chel San Martin final che a nos 
puartarà là unde negant redire quemquam, da dulà, a si dîs, che 
nissun al è mai tornàt indavòr. 

Gianni Colledani 


Furlan di Clausîet 


5 meli 


6 spostare 


STORIES DI VIN E DI OMS 
Il profum savòr? 


\joec | grancj intenditòrs a disin che cul dolc bisugnarès de- 
gustà un vin sec. A àn reson. Ma véso mai provàt a vierzi un 
Noac? Al è come rondolasi su di un pràt di Avrîl plen di rosis. L’in- 
cjant ch'al conte al poie lidrîs inte anime slave dal Friùl. Novak al 
è un cognon une vore comun al di là dal clap. Lu ere ancje intes 
nestris valadis de Tor e dal Nadison, ma le ignorance fassiste lu 
à italianizàt in Noacco. Noac e je le version nostrane. Par sloven 
al vOl dî coscrit. Un de tò classe. Une reclute, ancje. E le associa- 
zion mental e regale ligrie. E evoche processions di cjase in cja- 
se, cu le armoniche e il butilion, le bandiere de classe, le cjangon 
goliardiche, il plasé di condividi sperancis e siums. E soredut chel 
sens di solidarietàt ch'al fàs simpri comunitàt. Ansit, che di ogni 
comunitàt al dovente il so leam plui fuart, le sò fibre. Vele li, le 
butilie dal Noac. Tu puedis vierzile in Zenàr, cuant che il mont 
si insgrisule, o in Novembar, sot da le ploie di stravinte, cuant 
che e cres le montane e le Code Boe e bale cu le Bissebove. Nol 
impuarte. In chel moment li sarà timp da le Vierte. Businà da le 
fieste, bussà di lavris biei, inceàsi di voi che a àn lusòr d’amòr. 

E a le fin da le bevude, inte bocje si tornarà a sintî il grignel da le 
ue apene robàt dal vignal. Come cuant che si ere pigui e si lave 
di scuindon, in companie, a fa sac e robarie. 

E il contadin daùr a berlà ch’al stigave i cjans, o ch’al leve a cjoli 
le sclope. Ce gust sintî jenfri i dincj ché pigule bombe di ligrie. 


Angelo Floramo 


Une cjandele 
a le pues pandi il destin dai nuvics 


| Cjanàl di Racolane al è stàt servît diune comude strade par cjars, 
autos e camions dome pouc prime dal inizi da le prime vuere 
mondial, di sigùr no par vignî incuitri ai abitants da le valade, ma 
par cuestions militàrs: bisugnave puartà le’ trupis fin a Nevee e 
oltre, par difindi i cunfins. | Cjanagleis, come dute le int dal Cjanal 
dal Fier, ai vivevin inta miserie; cualche cjamput, cualche bestie di 
lat e soredut tante emigrazion. Il lavòr plui grant al spietave a le’ 
feminis, ch'a le vevin il peis da le famee intant che i oms ai erin 
a lavorà inta Austris o pa’ le Ungjariis, in France o in Svizare. A le 
vevin di governa le stale, là a fà il fen, lavorà intai cjamps e viodi 
dai vons e da le canae. Nol ere par nue sbaliàt dî che le femine a 
le tignive sù ducj i cuatri cjantons da le cjase. Finide le stagjon, a le 
fin di Novembre i oms ai rientravin inta lòr fameis e a l’ere fieste 
par ducj: femine, fruts e gjenitòrs. Le’ borgadis a si rianimavin e 
le ligrie a le tornave in dutis le’ cjasis. Chest al ere ancje il perio- 
do che i zovins ai decidevin di maridasi: di solit a si sposavin fra 
abitants da le’ frazions dal Cjanal, ràr il càs di un spous o di une 
spòse forescj. Il Gnazio dal Plan di Ca al contave che par savè cuàl 
dai doi nuvigs al sarès muart par prin al bastave cjalà, durant le 
cerimonie in gleisie, le cjandele ch'a l’ere da le bande dal spous 
e ché da le bande da le spòse: ché ch'a si studave par prime a le 
varès pandùt chel che dai doi al sarès muart par prin. Il Gnazio al 
ere stàt presint a le’ gnocis dal Bug e, atent a le’ cjandelis, al veve 
notàt che a si ere distudade prime ché dal spous: infati lui al è 

muart prime da le femine. 
Antonino Danelutto 


Furlan di Scluse 


Il pensionàt 


| è passàt dibot un an, dal prin di Mai, prin dì di pensionàt. 

Prime di presentà la domande, tu vevis sintùt il parè di tancj 
e ducj a ti disevin: “Tu ds paiat il riscat dai agns di Universitàt e tu 
sés rivat a 43 di contribQts, ce spietistu?”. Tai ultins agns il lavòr 
al è deventaàt simpri plui pesant. Di cinc agns tu rimplacis ancje 
il coleghe dal Ospedal, di chel tu sés content parcè che ti jere 
displasùt cuant che, cuntune des riformis, a vevin soprimude la 
direzion de farmacie di San VÎît, però, dute ché int di guviernà in 
dòs sedis! Dîs oris in dì, cualchi volte saltant il gustà, jessi in feriis 
e cirî subit la conession di Internet par lei la pueste, in mùt di no 
pierdi doi dîs par rispuindi dopo tornàt in ufici. Masse lavòr o 
mancul energjie? O ducj e doi i motîfs? 
In fin, tu sés làt, e tu ti sés inacuart che lis robis di fà a son tantis. 
La mari che e piert simpri plui autonomie, la gnegute che e cres 
e che e podarès vé bisugne di te, cun di plui che in Mai al rivarà 
ancje so fradi. 
La domenie tu lavis a cori in biciclete, cumò tu podaràs alenàti 
vie pe setemane. Tu às scomengàt a fà volontariàt tal doposcue- 
le cui fruts da lis mediis (ce biel ripassa il francés, la gramatiche, 
la storie...). E i lavòrs di cjase? A ’nd è une vore. E ducj i libris 
che tu as ancjemò di lei! Lis zornadis a svolin come cuant che tu 
lavoravis: ogni periodi de vite al è jemplat di alc di impuartant. 


Franco Rosa 
Cors pratic di lenghe furlane di Codroip 


Cuncuardie 


D mostro di Jacum, il miò amì, ch'a ‘nt sa simpri une plui dal 
Diaul, mi à dit: “Tu che tant tu amis il Friùl, séstu mai stàt a 
Cuncuardie, dongje Puart?”. 

“No sino tal Venit a Puart?” o ài domandàt. No lu vessio mai dit. 
Mi à fat un cjàf grant come une coce di Vencon! 

“Tu confondis la storie profonde cu l’atualitàt ministrative” al à 
tacàt a dî, e dopo mi à spiegàt che al fo il Patriarcje di Aquilee, in 
timps antîcs, a meti in pîts une gnove Diocesi te citàt romane di 
Cuncuardie, e duncje la citàt e la sò Diocesi a son fiis di Aquilee. 
Al zontà che il Vescul di Cuncuardie al jere une alte personalitàt 
pulitiche tal Parlament de Patrie dal Friùl, eche alfo Napoleon, tal 
1807 ch'al distacà il Mandament di Puart par fà tasé i venezians 
ch'a continuavin a vaî pe fin de lòr gloriose Republiche: al regalà 
la planure di sud-ovest “per provvedere ai bisogni della Nostra 
buona città di Venezia”. E l’Austrie e confermà il distac tal 1838... 
No le finive plui, e come simpri o scuen dî ch'al veve reson. 
Ancje Puart, come Sacîl, al è une pigule deliziose Vignesie, e 
Cuncuardie, perle romane e paleocristiane, une picule Aquilee! 
La visite di Cuncuardie, come ch'al veve racomandàtJacum, e finì 
tal Museu Cuncuardiés di Puart: une vere miniere di romanitàt. 
O sarès restàt plui a lunc, là ju, ma cemùt podevio pierdi la fieste 
di Sante Catarine a Udin e une partide in cjase tal Stadio Friuli? 
Tant plui che o scuen ancje dà une man a la mé compagne par fà 
il nît: e je jé la mestre, jo o puarti dome dongje alc. 


Gianfranco Ellero 


| nons dai miei |ùcs 


LARE in mont, intai agns ai imparàt a cognossi par non ducj i 
miei lùcs. 

I nons cualchi volte a ricuardin il lavòr dal om, come la Cueste 
dal Savalon, il Pecol da Lisse, il Riu da Poiate, il Plan das Scje- 
les... Cualchi non al ripuarte ta memorie vecjes pòres: il Cret dai 
Muarts, la Bùse das Stries. Altris a ricuardin che l’om al divît la 
mont cun plantes e anemài: il Riu dai LÒfs, il Plan da Gjate, la Sel- 
ve, il Pecét. Ma cualchi volte i lùcs a cjapin il non dai oms, ancje 
se no ju cjatìn tai libris di storie. 

La Bùse di Zuan Luianie al è il lùc dulà che al è stàt soteràt un 
ciert Zuan, copàt, si dîs, dai partigjans. E li dongje a è une lenghe 
di lescje inzalide, tal mieg dal bosc, che ducj a clamin: Li di Ro- 
dolf. Cjalant ben si viòt inmò ce che al reste di une barache dulà 
che Rodolf si fermave a mangjà e durmî, cuant che al vignive a 
uselà. Lu viodevi passà in paîs: il cjapiel, il persac e las scjaipules 
dai uceluts. Al passave la peraule e al tornave a partî a pas lent. 
Si dîs che une gnot lu véti spaventàt un rumòr come di claps che 
a rodolin e a fasin trimà la tiere. 

Il fat di jessi dongje da Bose di Zuan Luianie, tal scùr di une gnot 
solitarie, forsi i à fat dismenteà di jessi ancje vizin di un cret dulà 
che ogni tant a ven jù cualchi clap. Ven a stà che Rodolf nol è plui 
làt a cjapà uceluts in chel Iùc. In chel puest al è restàt il so non. 


Claudia Tolazzi 


Furlan di Plan di Cocès 
Cors pratic di lenghe furlane di Tumiec 


Devozion particolar 


Go i moments dai scandais. Par ogni monaduce une pro- 
ve, un esperiment fintremai che si rive al duncje... Un le dîs 
lungje, chel altri curte e vie po un confront che nol è fin. Leint 
chei risultàts o vignìn a savé se o sin siòrs o puars, ce tant che o 
vivarìn, il nestri livel cultural, se o sin stupits, rocs o cjastrons.In 
pulitiche po al è un disastro: co e capitin lis elezions, almancul 
sîs més prime, i scandaiants e fasin barufe par dî le lòr: al ving 
il blanc... trè a zero pal ros... e no... chiste e je le volte dal blu. 
Un moment, no vés fat i conts cun chei dai plui colòrs e di nature 
varie. Un desìo... 

No stin a fevelà dal codevirus presentàt par dret e par ledròs e 
de fede staronzade dal popul cristian. 

A chist proposit mi capità di sintî il marum dal nestri Pape par 
vie che le societàt di vuè e sta piardint l'anime par dale sù 
al gust di vivî tune libertàt cence cunfins, dismenteant Diu, i 
Sants e l’insegnament dal cristianesim. | ai dat subite reson. 
Ma o ai pensàt: parcè mai aial ché cunvinzion se Riedo Puppo 
— satiric di raze dal nestri Friùl — al sentenziave che le nestre e 
jere une fede salde, ben nudride parcè che e dave plui ocasions 
par tiràsi sù. Difat al diseve: “Si batie e si mangje... di Comunion 
e Cresime Diu nus vuardi e liberi. 

A gnocis si fas il plen. E cumò, passade le tampieste, al pàr che 
ancje tai funerài al sbrissi un ghiringhel tipo orientàl. Une fede 
passude par un popul religjòs duncje”. 

Le conferme e ven dai balonîrs che no piardin ocasion par pandi 
il Ir credo. Plui di un, prime di jentrà in zÒc, si fàs il segno de 


cròs, al tocje le tiare e si busse i déts, magari in zenoglon. Alena- 
dòrs e... team ur stan daùr. 
‘Vit ce brave int’, o ai pensàt e o confessai a Bruno le mè opi- 
nion. E chel, espert di balon, si metè a ridi: “Viòt che tantis scua- 
dris e van in pelegrinag par domandà a Diu o le Madone che ur 
e mandi buine”. 
“Ma — o tornai sù — e cuant che ur va stuarte une, ch’e jevin i voi 
al cîl movint apene i lavris: ce robe ise...?” 
“Devozion particolar” mi rispuindè. 

Giannino Angeli 

Furlan di Felet 


DISLEELENGHIS 


Min, gno cusin e cusuvrin de cusuvraie di Sot, 

lant a cjace si incopede intor di une farcadice, 

e la sé cjice cu lis orelis a spice e cor sù fin a Paluce, 
intant lui le spiete in place cun ché di fà une pestefruce. 


Gino dita Talpa 


GU Talpa, a vardàlu, al era un on che no ti ghi devis nancja 
sinc francs. Bas, tracagnot, cu la barba lungja da almancu siet 
dîs, gjambis a virgula, vous sempri sgrausa. In pucs, però, a save- 
vin ch’al era bon di recità (cuant ch'a nol era cincirinat) tocs da la 
Divina Commedia o dal Orlando Furioso. 

Tal 1948, da zovin Gino al veva fat part, a San Vît dal Tilimint, 
da li’ lotis contadinis pal “Lodo De Gasperi” ocupant cui sotans 
dal mandamint il palas dai conts Rota, grang sorastants dal paîs. 
Cuant ch’a è rivada la celere di Padova par fàju Zî via, il cjapitani 
dai celerins a ghi à ordenàt ai ocupants di lassà ‘| palas: “/n nome 
delle forze dell'ordine, ritiratevi”. 

Ma Gino Talpa, pront, al à rispundÙt: “In non da la debolessa, 
nualtris i restàn uchì”. 

Piarduda la passiensa, il ciapitani dai pulisiots al è tornat a la 
carica sigant: “In nome della legge arrendetevi”. Alora Gino cun 
duta la sò calmissia al è rispundùt. “In non dal popul ch'al patìs 
la fan, nualtris i restàn uchì e no si rindìn”. 

Gino, che di cognon al faseva Nonis, jo i lu ai cugnussUt co l’era 
belsà vecju, cunsumat dai ains e dai strussius da la vita. 

"Na sera il Talpa, vignint four un puc cincirinàt da l’ostaria infor- 
cjant la sò bicicleta, a si à dismintiàt di tacà il fanàl. Tal stes timp 
dutis li’ |ùs da la borgada a si son distudadis di colp. 

Santo Guardia, vigil dal cumun, che da un puc di timp a lu tegne- 
va di vuli, a voleva faghi la multa. Gino, tra il surian e il spiritous 
a ghi à dita: “Ma siòr Santo, a nol viodia che dut il borc al è sensa 
Iùs? A nol volarà miga multà duta la zent da la borgada?”. 


Un dì ta l’ostaria 
di Berto Spinc 
a Gleris, Gino al 
stava sintàt cun in 
man il got dal vin 
e cun ché altra al 
si gratava il ciribiri 
ch'al veva tal cjàf. 
Il miedi Infanti, 
ch'al veva viodùt 
il tiru, incuriosît a 
ghi à domandat: 
“Scusa Gino, leva- 
mi una curiosità, 
ma perché per 
grattarti non ti to- 
gli il bordino?”. 

E il Talpa svelt di 
lenga cuma ‘na 
fisseta a ghi à ri- 
spundQt: “Lui siòr 
dotour, cuant ch'a ghi spissa il cùl a nol si gjava miga li’ barghes- 
sis par gratàsi!”. 


Eraldo Jus 


Pinsîrs di Novembar 


Vial i prins di Novembar e come tantis altris voltis i soi passàt 
a Redipulie pe strade ch'e passe devant dal grant simiteri 
sacràt par l’Italie, indulà ch'a son soteràts tancj furlans muarts 
par difindi la “Patrie”. | fermai brevimentri par pensà ai miei 
che a son restats li. Tancj, tancj muarts... | pensi a mè mari che 
mi diseve che cuant ch'a veve 11 agns a leve a balins sul Carso, 
par pudî, a fin di zornade, vendi il metal e cun chei carantans 
comprà un pòc di formadi di puartà a cjase. 80 balins a jerin un 
chilo, mi diseve. Pensà che si à sparàt tant inte prime vuere che 
lis culinis a jerin plenis di metal! E mi diseve ancje che ogni tant e 
cjatavin ues di puars soldàts muarts. A fasevin un picul grumut e 
dopo une preiere e metevin une viole parsore in segn di rispiet. 
Ogni tant i militàrs a vegnivin a cjapà sù chei ues par metiju ta lis 
tombis dai senze non. 

AI è difisil par me di capî: vué o vin une Europe plui o mancul 
unide. Parcè àno trucidàt chescj puars? 

| pensi: une dì, podaressino i miei fruts o nevòts jessi obleàts a da 
la lòr vite come chei puars ch’a son restàts culì? | soi rivàt a Ron- 
chi dei Legionari par cjapà l'aereo che mi puarti in Gjermanie par 
montà sul volo par Ottawa. La zornade daspò mi soi vistùt ben, 
mitùt un impermeabil e une scufe e o soi làt a la cerimonie al 
monument dai caduti di Ottawa. Mi pareve un sacrilegjo di puar- 
tà une ombrene. Chei puars Talians che a son restàts sul Carso 
o chei fruts Canadés che a son restàts tal pantan di Paschendale 
in Belgio no vevin ombrenis. Daspò un pàr di mindts i rivai di 
front dal monument. A jere tante int, a scomenzave a spluvignà. 


E jerin lis 11 di matine dal 11 di Novembar e la ploe e colave fine 
fine. Cumò la ploe glazade e colave sgrifignant la muse. | ai pen- 
sàt a gno nonu che par furtune al si è salvaàt dal Don, indulà che 
lu vevin mandàt pe glorie de patrie a rompi lis balis a int che no 
veve nuie di fà cu la sò tiare. A viodi chei vielis e chei fruts a si i 
ricuardave dal so Friùl. Ah, ce tantis voltis al si à domondat: “Ma 
ce can dal ostie sino vignùts a fà culì?”. 

Mi soi mitùt a medità, un pensîr al tire chel altri, in tant che o 
cjarezavi il papavar ros che intal gno paîs, val a dî il Canadà, al 
significhe il sanc inocent sparnizat dai puars soldàts che no son 
tornàts da lis bataes ator pal mont. 

Daspò dal inizi dai timps, dutis lis glenerazions di maschios a son 
stadis obleadis a là in uere. Gno pari, i miei nonus e bisnonus e 
ducj i mei antenàts omis, e forsi ancje tantis feminis, e àn scu- 
gnùt cjapà sù une arme par difindi, e tantis voltis par ufindi, cual- 
chi paîs che al veve dome il difiet di jessi vitime fassile. 

Intant che une mé lagrime si misclice cu l’aghe sclizade che mi 
cjareze la muse, i mi domandi: ‘Ce aio mai fat jo par merità une 
vite di pas, libertàt, salùt e benstà?° Magari i dovarès domandà 
ce che a àn fat chei puars zovins sfortunàts che a àn scugnit da 
la lòr vite. Ce àno fat chei puars che a son soteràts intal simiteri 
di Redipulie, par robà la lòr vite? 

Ai 4 di Novembar in Italie e ai 11 in Canadà, si ricuardìn di chei 
che a àn dat la lòr vite inocent par fà un mont miòr di chel ch'al 
jere prime. Tornàt a cjase, al jere misdì, juste in timp di viodi lis 
gnovis dal mont: a ere scomenzade une uere in n’altri paîs di 
cheste nestre cjere. 


Ivano Carniello 


Ottawa (Canadà) - Furlan di Grions de Tor 


Federico De Rocco, Maternitàt, 1940 
vueli su carton, 35 x 50 cm 

S. Silvestri pape 


1921 - AI partis di Aquilee 
il lunc viag dal M///fe /gnoto 


f inide la Grande Vuere si à volùt fa sintî il corot di dute la nazion, 
tributant grancj onòrs al cuarp di un soldàt che no si saveve cui 
ch'al jere, simbul dal sacrifici dai 650.000 muarts talians, par tignî 
vive la memorie di cui che nol jere plui tornàt a cjase dal front. 
Une comission metude sù a pueste e veve l’incarghe di tirà sot 
il cuarp di undis muarts no ricognossùts, un par ogni cjamp di 
bataie, che un di lòr, sielzùt a cas, al veve di jessi soteràt a Rome 
intal complès monumentàl dal Vitorian. Devant da lis primis 
siet cassis rivadis a Udin ai 13 di Otubar dal 1921 e metutis in 
mostre, e jere stade une partecipazion di int imponente e plene 
di comozion. Dopo une fermade a Gurize, ancjemò segnade dai 
colps da la vuere, ducj i muarts ch’a jerin stàts sielzOts a rivavin a 
Aquilee. Intant a Triest a preparavin la caroce mortuarie dal tren 
special, decorade cui simbui da la vitorie, ch'e veve di puartà il 
Milite Ignoto traviers dute l’Italie. 

Ai 28 di Otubar dal 1921 Aquilee e je dute une bandiere, cun 
arcs trionfài dulà che sot a passin in file i sorestants militàrs e 
civîi, ex combatents, veduis e vuarfins di vuere. Inta la basiliche 
di Aquilee une mari triestine, Marie Bergamàs, ch'e rapresente 
in maniere ideàl dutis lis maris talianis, si inzenogle devant di 
une da lis cassis metudis in schirie, sielzint chè destinade al Altàr 
da la Patrie. La casse sielzude e ven sierade dentri di une casse 
special, poiade parsore dal fust di un canon tiràt di cjavai paràts 
a neri e compagnade di un grup di veterans di vuere decoràts 
cun medaiis al valòr. 

La matine dopo il convoi funerari al partìs tufant da la stazion 


Il viac dal Milite Ignoto, partît 

di Aquilee ai 29 di Otubar dal 1921 
e rivàt a Rome dopo cinc dîs, 

al finìs cu la sepulture al Vitorian. 


dai trens, intune nule di fum, cu lis machinis daùr e i aeroplans 
da l’aviazion militàr parsore. Dopo i onòrs a Udin, il tren al conti- 
nue par Codroip, al passe il puint dal Tiliment, al rive ta la stazion 
di Pordenon, plene di int. Passàt Sacîl, rivàt sul Puint di Priule, da 
lis carocis a vegnin spandudis rosis ta lis aghis da la Plaf. Miàrs 
di coronis a vegnin poiadis parsore da la caroce za ta la prime 
dì, par la cuàl a vegnin zontàts altris vagons par podé puartàlis 
dutis. Il viag al continue, si passin i Apenins, il tren special al cja- 
mine a planc framieg di dòs alis di int ingrumade dilunc lis sinis, 
par imbragà in maniere ideal il fi di dute l’Italie. 

Il tren si ferme in 120 stazions, saludàt di pichets di onòr, grums di 
bandieris e int vistide di neri inzenoglade, si tirin sù i fruts par fài 
tocjà cu la man chel tren ch'al è il tesaur religjòs e civîl dal patrio- 
tisim di dut il popultalian. Ai 2 diNovembar dal 1921 la procession 
funerarie e jentre a Rome, saludade dal re e dai plui grancj sore- 
stants da la Nazion. Intant che a Aquilee si soterin intal cimitieri 
dai erois chei altris dîs muarts no cognossàts, ai 4 di Novembar 
— intal tierg aniversari da la vitorie — il soldàt cence non al vignive 
mett sot li da la statue da la Dee Rome, in ché ch'e je stade la 
plui grande manifestazion patriotiche da l’Italie dopo l’unitàt. 


Claudio Mattaloni 

A Sante Luzie a Top 


di Luzie a cruzie”, a diseve la none Batelin comedanttsi il 
scial su las spadoles. Sì, a faseve simpri frîet il 13 di Dicem- 
bar. E a reonzeve “Santa Lucia il giorno più corto che ci sia”, sence 
savîe, biade femine, che tal 1582 pape Gregori XIII al veve fat la 
riforme dal lunari e al ere restàt il det ma no il solstizi. Sante Luzie 
a vignive simpri piturade cui vàei sul platut e par chest a ere ce- 
tant preade pa la buine viste. A la vee da la sò fieste las femines ai 
no veve né da pontà né da clucjà e tant malcul da doprà guseles 
e fiers spicaàts a riscju da deventà vuarbes. A Top a si faseve une 
grande fieste e la none a mi menave jù da Duminisie a piè. Tra- 
muntins, asìns e cjastelans ai rivave a fà un tic di shopping. Da la 
glisie a la latarie al ere dut un vosà, dut un befel.! La musiche da 
las gjostres a ere une viscjade. Ma da 
montà sù a no mi smecave? par pòre 
che la sentute a si intorgolàs talas cja- 
denes. Tencj marcjadants ai si plagave 
dongje la Societàt Operaie. Milio, il 
pecotàr di Distrà, da ducj conossàt 
come Mariute (pal fat che al clamave 
dutes las femines Mariute) al vendeve 
o al baratave scugjeles, plats e cjadins 
compràts da Galvani a Cordenons, cun 
piels di farc che al meteve in cuintrelùs 


* chiasso 

2 piaceva Il cjadreon par canauts. 

par vidîe che il tramai a no las vès ufindudes. Encje Gjigji di Muinte 
al vendeve rube di crep e casalinghi, come sprecepatates e spre- 
celimons, balancutes, plerutes e grats da formadi. | bergamàs? ai 
mostrave fîl e botons, vilùt, ferande* e regadin, teles in sorte par 
fà grimài, gjachetes e braghesses pa la fieste e la disdivùere, che 
il prét-à-porter al no ere encjamò rivàt. Po al ere Femene che, a 
mo di reclam, al tignive sul cjàf un regjipet e al faseve afarons cul 
intimo sicuro, cotoles sot e mudandes extra large. Dongje la ca- 
noniche al si meteve Rico dai tramais, un vecjut magri, un mestri 
tal intorteà fîl di fier. Da las sòs mans ai surtive zeis da radic, mu- 
saroles pai vigjéi e palisses pai ucei. Pi in là al veve il sio bancut 
Chel dai lunaris, un meneghel che, come che ben a recuarde la 
poetesse Rosella, al vosave a plene cuele, “Lunario novo, al vecio 
deghe fogo”. Ca e là ai ere tencj i bancuts di colags, mandolàt, ca- 
roboles e barbegjigjis! A mi vignive l’aghegole? e alore la none a 
tirave fòr dal grimàl un bég e a mi ’nt comprave un pugnut. Eri 
a Top ma a mi pareve da jessi in paradîs. Dovent ai si rondolave 
encje i solets placaròi: Beniamin, il Misso, Gjovanele, Pussuliti, Nuti 
baaîl simpri in talmides e discolg, e Pieri da/ mulin che, cul cjapiel in 
man, al faseve a ducj mil riverences. A misdì a sunave la cjampane 
grande. A ere rivade l’ore da tornà viers Través. Di chel moment 
recuardi nome las scusses dai barbegjigjis che ai cricave sot i peis. 


Par fà sù un mr a vél simpri tancj modons. Tantes grazies a Santina Colledani 
(Santine dai Bisins), Ida Toneatti (Ide dai Bulos), Luigi e Corrado Zannier (Gjigjuti e 
Corado di Ongaro), Onorina Zannier (Onorine di Viane), Fiorino Cescutti (Fiorino 
di Carete), Paolo Fabrici (Paulin di Belete), Dario Colledani (Dario dai Bisins), Alida 
Brovedani (Lide da la Cueste di Fusian), Gio Maria Fabrici (Gjani dal Colombin). 


FL za Gianni Colledani 
bergamaschi . 
4 tela di Fiandra Furlan di Clausîet 

STORIES DI VIN E DI OMS 
Recuarts 


Mi soi simpri sintùt a cjase inte antighe locande dai Loren- 
zins, che e comparìs come une fantasime su le strade che e 
monte sù par le grope des monts, parsore l’Arzin. Mi puartave 
me nono. Lui le patente no le veve e duncje si montave sù cul 
camion dal vin. Chel ch'al rifurnive lis ostariis. A esistevin dome 
dòs cualitàts di vin: Merlot o Tocai. Blanc o Neri. Le sielte e jere 
facile. Ma ancje le vite, in chei timps alì (cincuante agns fa) e jere 
plui facile. Dut al zirave su elements clàrs, sclets, fondamentài. 
Oviamentri il vin al jere esclusivamentri vino da pasto. Chel di 
meditazion no lu vevin ancjemò no inventàt. E nancje chel bari- 
cat. E nancje chel tappo corona. E l’ostîr al veve licence di podè 
slungjàlu cu le aghe. A sò discrezion. 

Chel viag mal visi come une strade lungje, che no finive plui. Ma 
no tant par vie dai chilometris. Il camionist si fermave a ogni 
ostarie che lui al rifornive profitant par un zirut di tais. E ogni 
volte me nono al diseve: “No al frut eh! Che al à di guida!”. 

Le aventure e jere ancjemò plui grande d’Unvier. Néf, zulugne e 
glace. Mi someave di jessi intune ilustrazion di un libri di flabis. 
O stavi sentàt devant, intal mieg jenfri me nono e l’autist. E il me 
compit al jere chel di netà il veri cul pegot cuant che si panave. 
Par dut il timp si sintive il sdrondenament dai veris ch'al vignive 
di daùr, dal casson: butilions e damigjanis si ticavin di continuo. 
E mancumdl. Al tignive dismot l’autist. Che invessite, al contrari 
dai veris, si mantignive plen. 


Angelo Floramo 


Le fornàs di Racolane 


A Racolane, sot le strade provinciàl ch'a le jentre intal Cjanal, a 
l’è une fornàs in bon stàt di conservazion. No si sa cuant ch'a 
l’è stade fate, si sa però ch’a l’ere ative già intal 1840 e che le sò 
cjalcine a l’ere servide par fa le’ gleisis di Sclùse e di Racolane, duti’ 
dòs consacradis intal 1856. A l’ere restade in funzion fin a le fin dai 
agns Cincuante dal Nùfcent, cuant che il so paron, l’Ezio Baloto, al 
veve decidùt di smeti di lavorà. Le fornàs a l’è grandute: a l’è alte 
pouc plui di 4 metros, par dentri a l’è largje trei metros e a l'è rivesti- 
de di madons refrataris. Par davant a l'è une viertidure (puarte 
maestre) par podé alimentà il fc. Par metile in funzion, personis 
espertis ai sistemavin dal alt, parsòre il for, il material di cuei: in bas 
ai poiavin le’ piéris plui grandis e man man viers l’alt chés plui pigulis, 
lassant fressuris pa’ le circolazion dal calòr. Le’ piéris calcareis a le 
vignivin cjapadis sù inta grave dal Raclaniz, il flum ch'al cor aì vizin: 
feminis e ancje frutis di 10-13 agns a le puartavin cul gei inta fornàs. 
Incjimò vuei a l’è cualchidune di lòr ch'a si ricuarde di vé ricevOt par 
pae une bone pastessute cu le’ sardelis. Il fàc al vignive impiàt dopo 
vé cjamàt dutis le’ pièris e al veve di durà 7-8 zornadis, custodît dì e 
gnot di dòs personis a turno par che le temperature interne no le las 
sot i 800-1000 grats. Par savé se le coture a l’ere a bon, a si faseve 
le prove cuntune piére cjolte parsòre vie. Il prodot final al vignive 
dividùt in dò’ parts: une a le vignive “distudade” cu’ l’àghe, pronte 
par jessi doprade in paîs, ché atre (cjalcine vive) a le vignive vendude 
fùr paîs, ancje jù pal Friul e in Austrie, e a le vignive “distudade” sul 


puest. ; 
Antonino Danelutto 


Furlan di Scluse 


La femine cui cjaldîrs 


( uant ch’o jeri frute la television no esisteve, e di sere, dopo cene, 
ogni tant gno pari al contave cualchi storie di chés che ancje lui al 
veve sintùt a s6 volte dai vons. NÒ fruts o stavin li cui voi discocolàts 
a scoltà, e a voltis nus vignivin parfin i sgrisui sù pe schene, tant che, 
cuant che o lavin a durmî, nissun nol voleve là sù pe scjale par prin. 
“Za agns un fantat, ch'al jere a stà a Glemone intal Borc dai Gois, si 
jere inemoràt di une zovine di un borc vicin. Par là a morosà la sere al 
passave, lant e tornant, devant di une ancone che si cjate ancje cumò 
li de crosere di vie Drendesime e vie Canciole. Une gnot al stave 
tornant a cjase e dongje de Ancone i è comparide une femine ch'e 
veve sù pe schene un buing cun doi cjaldîrs; cuant che lu à viodùt i 
à dite al fantat: “Ti prei, fasimi il plasé di tocjàmi i cjaldîrs: se tu lu 
fasaràs, tu varàs furtune par simpri, se no tu varàs dome disgraziis”. 
Il fantat, plen di pòre, al passe dret e di buride, fasint fente di no 
viodile. Chest fat si è ripetàt, simpri compagn, par tré seris di file. La 
cuarte sere le femine cui cjaldîrs no si è fate viodi. Tal doman, però, 
sot de Ancone a àn cjatade une buse, come se a vessin tiràt fOr une 
casse, e un zovin dal visinàl al jere sparît. Ce jerial sucedùt? La femine 
cui cjaldîrs no jere atri che une anime in pene dal Purgatori ch'e veve 
in custodie un segret e, par podé cjatà la pàs eterne, un vîf al veve di 
tocjai i cjaldîrs. Cussì il zovin sparît le à contentade e jé i à fat cjatà un 
tesaur sot de ancone che lui al veve podùt gjoldi a dilunc... Chel atri 
fantat, invecit, al à vude par punizion une lungje schirie di disgraziis: 
la prime di chestis e je stade che la morose lu à lassàt e par dute la sò 


vite no ‘nd à mai cjatade un’altre”. INTE 
Mila Vittor 


Fogolàr Furlan di Aquilee 


Pofavri 


o ài mai capît parcè che tancj petaròs a àn il ritrat sui biliets 
di Nadal e nissun petaròs al è presint tai presepios, ch'a son 
la mé passion. Chest an o soi lat a visità chel di Pofavri, sù pe Val 
Colvare, e mi soi inamoràt dai dalz: al sarès biel un nît cui dalz! 
No séso mai stàts là sù? AI baste dî che Armando Pizzinato, un 
grant artist, al dedicà al so paisut natîf un libri intitulàt Poffabro 
luogo magico. E cumò, tornàt a Udin, us conti parcè che in chest 
més o ài pòc timp. Voatris umans o podés là in amòr in ogni dì 
dal an, ma par noatris la robe e je stagjonàal, e in Dicembar no 
ài timp di stà a cjalà lis lusutis di Marcjat Vieri. O scuen là vie 
pes cisis sperant di cjatà une compagne, indispensabil ancje pe 
abitazion: e je la femine ch'e sa fà il nît, perfet e ben platàt. 
Po dopo jé e met jù cinc o sîs fs e in dòs setemanis o deventi 
pari. Ma jo no stai cu lis mans in man: prime di dut o puarti di 
mangjà a la femine tal timp de cove, parcè che jé no lasse mai il 
nît, e po savéso ce ch'al vàl dî la a cirî viers, furmiis, cirigniculis, 
freulis, frambuis, moris, grans di forment o di mei, pumulutis di 
ribes par cinc o sîs bocjis spalancadis dut il dì? Un lavoron al è, 
di un scùr a chel altri! Dopo cuindis dîs i fruts a van fùr dal nît, 
ma a tornin par mangjà: si fasin mantignî ancjemò par cualchi 
setemane! E la siore, o disarés, ce fasie intant? E cove ancjemò 
une volte, ma tun nît di vilegjature, parcè che a la fin di Marg o 
ai prins di Avrîl o lin viers i boscs di montagne! 
Bon Nadal e bon an a ducj! 
Gianfranco Ellero 


VITE DI PAÎS 
Slissiàsi 


a neif, si sa, à simpri tiràt la curiositàt dai fruts; chés paveutas 

blancjas che as svualetin, tantas e cidinas, dal cîl a cjere tapo- 
nantle di che fofe coltre as meteve in moto la fantasie. | vecjos 
la nulivin par timp cuant che i dolòrs “aromatics” si fasevin sintî 
di plui o cuant che, pur nigulantsi tal clip dal spolert, la fimare a 
invulugave la schene. 
No ‘nd ere trops scìos in chei timps o ju vevin dome i grancij; in 
cjase ’| ere simpri cualchidun che al faseve las lougiutas ai fruts 
par là a slissiàsi: doi tocs di brèe inpîs, strarongiadas in ponte e 
atas breutas o tondins di len incjastràts par traviers a formà la 
sente; i plui fortunàts ai veve il pruc, plui alt e cun fatece divierse 
da louge, dulà che si podeve stà sentàts encje in doi. 
Il len, si sa, encje se bagnat nol scor tant e cussì sot das dòs 
breas inpîs che as coreve su pa neif si saldave une liste di fier o 
di bande, par fale scori di plui. 
Di tant in tant al passave Gjildo cul sliton, ma tal foncj a restave 
simpri un biel spessòr e cuindi stradas, pedradas e gossas in pen- 
dense as ere las nostas pistas. La rive a partive tal Crist insom da 
Cleve, si rivave jù in Place das Cjàras e po s'imbrucjave la discese 
di Vie Rome (ch’a passave davant di cjase mé) che nus puartave 
fint da pît da Vile; a dî il vèr nou i podevin slissiàsi dome dulà 
che no ere int: ta cort di Busort o tas rivas dai orts subit daÙr di 
cjase. Ma si sa che l’ubidiense a ere une virtùt che ogni tant a 
clopave e cussì si lassavin tirà da chei aitis fruts e di nascous, cro- 
dint di fàle francje, jescint da sot il volt di Busort, si massedavin a 
dute la trope che a emplave di vosarias e di corsas la Vie da Vile. 


Ogni tant tegnintsi pas gjambas, il davant cun chel dar, si dave 
vite a une sorte di lunc madrac che al segnave dut il percors 
cun berlis e vosarias: “Ocjo! Tiraisi in bande! Vele ch'a rive!”. Las 
managas dai grancj nos mancjave: “Mularie cence sintiment! 
Vergognaitsi! Mostros di mui! No veiso un pàri e une mari? S'i 
mi vignîs a tîr vè!”. Il pieis al ere cuant che ti conossevin e alore a 
ere penge: “Ah, tu seis encje tu? Lu dîs ben a tò màri!”. 

La fritàe a ere fate, torna a cjase a voleve dî cjapà une dople 
rasion... di pacas. 

AI è sucedùt une volte che la “piste” a ere batude par ben e 
sul tart dopomesdì a veve encje glacat, stà inpîs nol ere facil e 
chés feminas, che as veve di là a regi e toli l’àghe ta fontane di 
place pas bestias, as veve butàt su pa neif patùs di fen e setic. 
Dut chest no nus veve fermàt e cussì al è sucedÙt che, intune di 
chés corsas a madrac, chel che al ere a cjaf al à cjapat in plen 
une femine che a stave lant ta latarie. Svualade la séle cun dut il 
lat, la biade femine cuntun berli finide a rodul pa neif e dute la 
mularie, spauride, tun marilamp a è sparide. 

La punision a è rivade par ducj e par une buine dade no si à vio- 
dùt nissun slissiasi pa Vile. 


Celestino Vezzi 


Furlan di Curcuvint 


Nadàl a Gjiviano 


\ adal 2017. Uno sblancjado di nìof vio pe not e vevo vistît di 
fiesto lu picul borc di Gjiviano impirclàt su la mont e con- 
tornàt dei pegs e fàus dal bosc. Encje las lindos dei stalis di len 
scuridos dal timp es risaltavo a chel candùor; es lusjivo parfin las 
planelos sui tets, ch'es formo un mosaic di tierocueto brunido 
dal passà dal timp! 

Nissuno ormo di passag tes andronos stretos... 

Cul cricà dal dì, un sarìali clip al indarintavo la creto blancjo di 
Tujo, las monts pesarinos e lu Cjadin. Nissun susùr al disturbavo 
chel cidinùor. 

Sul placial, solido e siguro, la sentinelo dal paîs e cjalavo jù dut 
lu Cjanàl di Guart: lu biel cjampanìali pituràt tes cuatri faciados, 
ch’'es conto las strùsjios e la vito passado di ché int... vitos di 
boscadùors, di kramàars, di femenos e di contadinancio. 

Da lontan si sint lu son carateristic de cornamusa e la dolcio me- 
lodio de Pastoràl di Nadal e sveo lu borc di Gjiviano. AI è Vanni 
Floreani che, cu la sò mantilino di panno nìari e ju cjalcions di 
lano di piùoro, al vòl fà un omagjo a chei pùos che i àn imò lu 
coragjo di vivi aventi su. 

Caterina e davierg lu sò ristorantin “Pura follia”, dulà ch'e siervis 
cun simpatio e profesionalitàt specialitàts cjargnelos di grando 
cualitàt. Un servizi preziùos chest, par no lassà murî la storio e la 
vito de nestro int. E lu gno pinsîr al va lontan, a chei ch'i an vivùt 
a Gjiviano prin di nuo... 

E mé bisevavo Maddalena Swander, nassudo in paîs tal ‘800 e 
maridado a Culino cuntuno sorto doto. 


A pre Pieri Cella di Cjadu- 
gnè, che dopo la primo 
vuero al ero deventàt ca- 
pelan aventi sù e, oltro a 
vio scrit lu librut Memo- 
rie di Givigliana, al vevo 
compràt a Ortisei, te Val 
Gardeno, la statuo de Ma- 
dono Dolorado, oro di vuio 
esposto te glîsjuto dal paîs. 
E maestro Elina Zanier, che 
par agnorums e vevo in- 
scuelàtgjenerazionsdifruts 
e nus à lassat uno grando 
opero, lu vocabolari rigu- 
ladot. 

A Lido, Ada, Ines e Pieri, 
che tal 1977 ai àn dat vito 


a n 


al coro di Gjiviano. A Carlo 
Di Sopra, che tar chescj lòcs salvadis e isolàts tei agns’60 al à ve- 
dùt flurî la sò vocazion religjoso e cumò al è misionari saverian in 
Africo; da frut, cui sio doi fradis pigui, al sfendevo la nìof dal troi 
di Stalos fintromai te glîsjo di Gjiviano par sintî la Messo di Nadàl. 
Par che chesto aglagn e continui, ei son 12 agns che d’atom lu 
“Festival dal cjant spontanteo” organizàt da Vanni Floreani, mu- 
sicist e cultùor di musico popolàr cuntun grant amùor pe Cjar- 
gno, al torno a Gjiviano par rinsaldà radîs e sperangos. 


Novella Del Fabbro 


Furlan di For Davùatri 

Fiditi mo 


pedro al veve plen il locàl di aventòrs che a vevin fermàt il 
puest pe cene dal ultin dal an; al veve jemplàt ancje il Iùc de 
ostarie, pe ocasion la sò femine, coghe, e veve prontade une 
siore liste di pitancis, e lui ché dai vins des miòr cantinis dal Friùl 
e dai plui nomenàts d'’Italie. 

Dut al leve pal miòr. Pedro e ancje il so jutori a levin pes taulis 
conseant ilvin de liste che si sarès compagnàt miòr cu lis pitancis. 
In taule a jerin za rivats i prins plats, al passave a tirà sù lis primis 
butiliis vueidis scoltant i preseaments dai clients, cuant che ti 
cuche jentrà de puarte doi che di sigùr no vevin fermàt il puest. 
Come tal so jessi zentîl al è làt incuintri a chescj e ur spieghe che 
il local al è plen e che a varessin vQt di dà un colp di fîl. 

Dal puartament a someavin int par ben: lui, gjavant i guants di 
piel e il cjapiel, al fàs presint che a vegnin di lontan e che a àn 
sintùt fevelà dal local di amîs. Pedro al torne a dîur che nol veve 
un cjanton libar, che i displaseve e che no jerin in cundizion di 
dàur il servizi. La siore cun tant di pelice che e stave in trampui 
sui tacs di dodis i fàs presint che lòr si saressin contentàts di chel 
taulin che al jere sot dal mùr tal cjanton insom. 

A chel pont ur à dit che nol jere trop content di daur servizi li 
incjantonats, ma viodùt che a insistevin, al varès fat un sfuarg. 
Prontàt il taulin e insioràt come chei altris, fasintsi consegnà ca- 
pot e pelice ju à fats comodà presentant e conseant come a ducj 
chei altris ce che al proferive. | doi a someavin cetant contents; 
sintOt il Iòbr preseament, Pedro al jere sigàr di vé fat ben e di vé 
cjatàt dòi gnOfs aventòrs. 


La serade e lave vie slisse che no i pareve vere, rivade mieze 
gnot un grant tica di tacis a festegjà il gnùf an. 

Tancj, metàts sù i capots, a son làts fùr in place a gjoldi i fùcs, 
cussì ancje chei doi siòrs dal cjanton. Finît il spetacul ducj a son 
tornàts in taule a mangjà il paneton e finî la serade, fùr che i doi 
tal cjanton, stant che su la taule al jere un pachet di sigarets, une 
machinete par pià chescj e une siarpe sul schenàal de cjadree. 
Pedro al a puartàt ancje li il paneton. 

Tornat sul puest al à viodùt che chescj no jerin tornàts e, dàt un 
scandai, no jerin nancje in place. 

Cussì i son restàts un pachet di sigarets vueit e une siarpe tar- 
made a ricuart di une grande freadure, tant che par zornadis al 
leve contant dal imbroi e al finive disint: “Fàs un plasé, fiditi mo”. 


Carlo Zanini 
Cors pratic di lenghe furlane di Colorét di Montalban 


DISLEELENGHIS 


Il sàr e la sùr 

si bevin il sîr 

si sint bon odòr 
contents di fà onòr 
tal fàr e dal for 

il pan tiràt fùr 

tal plat al è fer. 


Ma cuale Patrie? 
Si clame “Matrie” e e je la nestre lenghe 


Da cjatà la Patrie? Dulà fermasi e infin lassà di corii daùr? E 
je cheste la domande di Enea che e da origjin a l'Europe — 
une domande aromai salacor dal dut dismenteade. | dius a àn 
decretàt che pal eroi e sarà l’Italie cheste Patrie. Ma l’Italie i 
scjampe simpri. Al eroi che al scjampe i rispuint l’Italie che e fui. 
Tant che ai eroi dal avignî e scjamparà l'Europe: Dulà scomen- 
cie? Dulà finissie? Tropis nazions vìvino li? Cualis lidrîs le tègnino 
sù? O il so torment consistial propit tal no véndi, tal no podési 
inlidrisà in nuie? Al veve, sì, Patrie, Enea, anzit: la Patrie, Troie. 

Ilio sacre e je la imagjin de citàt perfete, guviernade dal Re just e 
bon, abitade di cui che al calcole la virtùt plui grande il murî pe 
sò salvece. Enea al varès vùt miòr restà su lis sòs ruvinis impen 
di frontà il destin di là daùr a l’Italie. Ancje lis maseriis di Troie a 
saressin stadis par lui “plui” Patrie di cualsisedi altre tal avignî. 
Ma la Patrie e je stade sdrumade dai Acheis, de fuarte union di 
astuzie e violence dal esercit, une fulugne di int dislidrisade dai 
siei paîs, di agnorums lontane dai afiets di cjase. Tancj di lòr no 
tornaran plui, il plui grant al mùr in esili sot des mùrs di Ilio; chel 
che ju à vuidats a cost di sacrifica la fie alven sassinàt apene che 
al met pît in ché che al crodeve jessi cjase sò. Erois disgraciàts. 
Cu la fin di Ilio ché idee di Patrie e disparìs par simpri. Enea, 
dut cas, al fonde la gnove citàt sburtàt dal lancdr par jé, che lu 
ten sometOt. Cence la fuarce di chel lancùr Rome no sarès mai 
nassude. Ma Rome no sarà Ilio, no ‘ndi mantignarà la lenghe, no 
sarà mai la citàt cumplide in se, contignude in armonie jenfri i 
siei limits; e sarà invezit la citàt-che-e-cres, la citàt che-si-méf, 


Civitas augescens, Civitas mobilis, la citàt che no si pues saceà, 
l’imperi sine fine, la urbs che e vùl deventà mont. 

Ancje Rome e cole — e ancje di Rome al dure il lancùr, pe sò 
lenghe, pal so dirit, pes sòs arts. Ancje Rome e devente la Patrie 
che e mancje. Come se Patriis veris a fossin simprii lùcs che o vin 
pierdOt. Nissun nol ame la Patrie plui dal so esiliàt. Lu dîs il còr 
des feminis troianis, strissinadis vie in sclavitùt de prepotence 
dal vincidòr. Lu dîs l’Ecuba euripidee, la grande acusadore de 
matetàt dai mortai. Tal mùt plui trement lu mostre la foreste, la 
barbare, Medea. A son lis feminis che a sufrissin cence rimiedi 
la distruzion o la pierdite de Patrie. Come che a fossin sbregadis 
vie dal lòr stes grim. | masclis, invezit, Enea, a scuegnin cirî altris 
tieris e convincisi che la Patrie e pues rinovasi. Ma ancje par lòr 
il lancùr de Patrie al è tant plui fuart e doloròs tant plui che a 
sintin la pierdite. 

Teribil al è cuant che il lancùr pe Patrie che il destin nus à robàt 
si cubie cun chel par une altre impussibil. Furtunàt Enea che a la 
fin al rive, ancje se jè no pues mai pardabon sostituî la antighe. 
Al è cui, invezit, che al à di là daùr par in eterni a l’Italie che e fui. 
Disgracie tipiche, al somee, de nestre int. Dante al à pierdQt la 
sò Florence, che plui le ame e plui al à in dispresi i gnùfs parons e 
lis gnovis usancis — e al brame une Italie che i somee simpri plui 
irealizabil. AI è grivi cuant che la tiere che ti à gjeneràt e je stade 
fiscade o, piés, ti è deventade foreste, e tu t’indi figuris un’altre, 
ancje tant che salvece de prime, in contradizion continue cu la 
realtàt, fin a parè impussibil. 

Il destin di Dante al torne in Machiavelli. Ein cetancj vie pe nestre 
storie: il lùc de nestre origjin al è pierdùt, di no ricognossilu plui, 
o pùr (Leopardi) al è stàt par noaltris simpri tant che un esili, 
e la Patrie, l’Italie, che o vin imagjinàt, speràt, pensàt, e reste 


ancjemò simpri di fà, un avignî eterni. Cetantis voltis la sò idee e 
jere li par deventà realtàt, e subit dopo e je naufragade di gndf. 
Salacorla uniche vere Patrie che e reste e je la lenghe. Lu disin, in 
font, ducj i scritòrs esiliàts (Thomas Mann, par esempli) tal timp 
che lis plui grandis miseriis a savoltin i l6r paîs. Abità la lenghe 
cun dute la cure pussibil, chest o podìn fà, coltivale, insiorale tal 
dialic cun chés altris, fà in mùt che e sedi simpri plui in stat di 
tradusilis in se. La lenghe, plui e je siore e plui e da acet. Cussì e 
varès di jessi ancje la Patrie. Tant che la Patrie no je un mieg, un 
imprest a nestre disposizion par perseguî lis nestris particolàrs 
finalitàts, cussì la lenghe no je un mieg par informà di chest o 
di chel. E je pinsîr, storie, culture, e nò o vin di jessi chei che le 
trasformin, cun rivuart. La lenghe e je Matrie, però, tant plui 
che Patrie; la lenghe e je materne. Dî che la nestre autentiche 
Patrie e je la lenghe al vàùl dî che nissune Patrie no varà plui di 
jessi a imagjin dal Pari Potent, de civiltàt dominade de figure de 
onipotence dal Pari Paron. Sì, inte lenghe e je pussibil dimore 
ancje tal moment che e naufraghe la Patrie. In ogni càs ancje jéè 
e je dimore flevare. E, diferent de Patrie, i barbars che le metin 
in pericul a son simpri jenfri i siei cunfins: a son chei che a fevelin 
criticant, che le ridusin a sproc e a tabaieg, a mieg manipolabil in 
mùt facil, nome di doprà. 

Se e resist la Matrie, la Patrie no sarà mai impussibil, par tant 
che al somei che e sedi par fuî. Ma se la Mari lenghe e je pier- 
dude, alore la lenghe che o fevelarìn e sarà in ogni càs foreste e 
la vite un esili. 


Massimo Cacciari 
“La Repubblica”, 7 di Mai dal 2019 
Traduzion di Elena De Sanctis 

